
“YY fun a wnaeth wayw yn fais, 
“<A garaf ac a gerais,” 

Pob cerdd a blethais erddt, 

Pob cén serch tw hannerch hi , 
eA’u cyfiwyno 1 honno wnaf, 

eA gerais ac a garaf. 

AT Y~ DARLLENYDD 


Mae’r rhan fwyaf o’r Caniadau hyn wedi ym- 

ddangos o’r blaen mewn gwahanol gyhoeddiadau. 
Ymddanghosodd llawer o Gathlau Heine yng Nghymru 
Fydd am 1890, ac amryw o honynt yng Nghymru ryw 
flwyddyn neu ddwy yn ddiweddarach. Cyhoeddwyd 
yr awdl ‘Cymru Fu: Cymru Fydd’ yng Nghymru am 
Awst 1892. Argraffwyd rhai o’r dyriau a’r man 
eyfieithiadau o bryd i bryd ym AZagazine Coleg y 
Gogledd. Diau i rai o’r darnau ymddangos hefyd 
mewn papurau wythnosol a mannau eraill; ond, hyd 
yn oed pe gallwn eu holrhain, nid yw o bwys yn y 
byd. Ynyr holl ddarnau hyn, ni phetrusais yn: unman 
newid gair neu ymadrodd, lle gwelwn angen, i ddi- 
wygio’r iaith neu gywiro bai mewn mydr neu odl. 


Ymysg y caniadau a ymddengys am y waith 
gyntaf yn y llyfr hwn y mae Awdl Famon a Phenillion 
Omar Khayyam. Ysgrifennwyd Awdl Famon yn 
ddarnau digyswllt tua’r flwyddyn 1893 neu 1894; yr 
oeddwn yn darofun iddi fod yn hwy o lawer, ond wedi 
ei rhoi heibio am amser mi dybiais ei bod yn ddigon 
maith o watwargerdd o’r fath, ac mi lenwais y bylchau, 
gan ei gadael yn awdl o dair rhan fel y’i gwelir. Yn 


Vili At y Darllenydd 


Nhachwedd 1898 (wedi bod yn dysgu ychydig Berseg 
rai blynyddoedd ynghynt) y meddyliais am _ geisio 
Cymreigio penillion Omar; cyfieithais ddeg neu 
bymtheg a thrigain o honynt y gaeaf hwnnw, ac 
ychwanegais ambell bennill pan gaffwn hamdden o 
dro i dro. 


Dymunaf yma ddiolch 1 Mr. William Watson am 
ei ganiatad caredig imi i gyhoeddi ’r aralleiriad oi gan 
‘ Duw cadw’n gwlad’; aci Dr. Douglas Hyde am ei 
ganiatad caredig yntau i gyhoeddi’r cyfieithiadau o 
bedair o’r cathlau a gasglwyd ganddo oddi ar lafar y 
werin yn Iwerddon, ac a gyhoeddwyd gyda chyfieithiad 
Saesneg yn ei Loye Songs of Connacht. ° 


JOHN MORRIS JONES. 


Llanfair Pwll Gwyngyll, 
Gorffennaf 1907. 

Salm i Famon es 

CYMRU RYDD 


Mi ganaf gerdd i’r wenwlad, 
Y wlad y’m ganed i; 
Gwlad fwynlan yw fy henwlad, 
Heb ei chyffelyb hi. 
Mae ysbryd dewr Llywelyn 
Yn fyw, a byw yw’r delyn, 
A’r iaith er pob rhyw elyn 
Yn para yn ei bri. 


Ei nentydd glan rhedegog 
A ennill bennill bardd ; 
Ei bryniau gwyllt caregog, 
Cyfoethog #nt a hardd ; 
A thanynt mewn tawelwch, 
A hyfryd ddiogelwch, 
Ei theg ddyffryndir welwch 
Yn gwenu megis gardd. ep, 

Mae’n wir nad yw ei gwerin 
Yn meddu o honi gWys, 

Na’r Cymro ond pererin 
Ar ddaear Cymru lwys ; 

Y trawsion a’i meddiannodd, 

A mynych y griddfannodd 

- Y genedl a’i trigiannodd, 

Mewn du gaethiwed dwys. 


Er hyni’m gwlad y canaf, 
Oherwydd Cymru fydd 
Ddedwyddaf gwlad a glanaf, 
A dyfod y mae’r dydd 
Pan na bydd trais iw. nychu, 
Nac anwr i’w bradychu, 
Na chweryl i’w gwanychu, 
A phan fydd Cymru’n rhydd ! 


TORIAD Y DYDD 


’R_ wy’n hoffi cofio’r amser, 
Ers llawer blwyddyn faith, 

Pan oedd pob Cymro’n Gymro gwir 
Yn carw’i wlad a’i iaith ; 

Llefarai dewr arglwyddi 


Ein cadarn heniaith ni, 


AE Elta Ne ek 


Tortad y Dydd 


Parablai arglwyddesau heirdd 
Ei pheraidd eiriau hi ; 
Pan glywid yn y neuadd 
Y mwynion dannau man, 
Mor fwyn yr eiliai gyda hwy 
Ragorol iaith y gan. 
Ond wedi hyn trychineb 
Tr hen Gymraeg a fu, 
Ymachlud wnaeth ei disglair haul, 
Daeth arni hirnos ddu. 


O’r plasau a’r neuaddau 

Fe’i gyrrwyd dan ei chlais ; 
Arglwyddi, arglwyddesau beilch 

Sisialodd iaith y Sais ; 
A phrydferth iaith y delyn 

Fw’n crwydro’n wael ei ffawd, 
Ond clywid eto’i seiniau hoff 

Ym mwth y Cymro tlawd ; 
Meithrinodd gwerin Cymru 

Eu heniaith yn ei chlwy’, 
Cadd drigo ar eu tafod fyth, 

Ac yn eu calon hwy. 
Gogoniant mwy gaiff eto, 

A pharch yng Nghymru fydd ; 
Mi welaf ddisglair oleu ’mlaen, 


A dyma doriad dydd ! 

Y BACHGEN MAIN 


Lleddf y canai’r llanc ei delyn 
Fel ochenaid brudd y gwynt ; 
Cofio’r oedd am bob rhyw fawredd 
A fu ’n harddu Cymru gynt ; 
Meddwn wrtho, “ Harddach eto 
‘““ Nag erioed fydd Cymru gain ; 
“Can obeithiol geinciau heini, 
“Gwn y medri, fachgen main.” 


Canai’r bachgen main ei delyn, 
Canai fyth yn lleddf ei sain ; 

Cofio’r oedd am bob anghydfod 
Sydd yn rhannu Cymru gain ; 

Meddwn wrtho, “ Dyma’r brwydro 
““Sydd i buro gwlad y gan ; 

“ Deffro beraidd leisiau’r delyn, 


“<¢’P'yn y mél o’r tannau man,’ 


“Cymru fu! ni raid ochneidio 
“Am a fu i Gymru gain ; 
“Cymru sydd! ni raid it ganu 
“ Am y sydd yn lleddf dy sain ; 
“Cymru fydd ! hi fydd yn lanach, 
“* Ardderchocach fyrdd na’r rhain ; 
“‘Boed dy gerdd yn Ilawen heno, 
“Can am honno, fachgen main !” 


Y Seren Unig 


Y DDINAS LEDRITH 


Saf ennyd yma, f’annwyl, 
A rho dy law i mi, 

Ac edrych ar gyfaredd 
Y dref sy dros y lli. 


Mae niwlen ysgafn oleu 
Yn do am dani hi: 

Hi saif fel dinas ledrith 
Ar lan y distaw li. 


’R wyf innau’n dwyn rhyw fywyd 
Cyffelyb ger y lli; 

Yn llen oleuwen drosto 
Y daeth dy gariad di. 


Rhyw fywyd ysgafn oleu 
Awyrol sydd i mi, 

Mewn byd o hud a Iledrith 
Ar lan y distaw li. 


Y SEREN UNIG 


Y gwridog haul fachludodd, 
Ac yn y nef uwchben 

Y gwelir yn tywynnu 
Ryw unig seren wen. 


Dyriau 


Mi sylwais ar ei llygad 
Yn gloywi yn y nef, 
Fel petai ddeigryn disglair 
Yn cronni ynddo ef. 


Mi glywaf ddeigr yn Ilenwi 
Fy llygad innau’n awr ; 

’"R wyf innau’n unig unig ; 
Fy haul a aeth i lawr. 


CWYN Y GWYNT 


Cwsg ni ddaw i’m hamrant heno, 
Dagrau ddaw ynghynt. 

Wrth fy ffenestr yn gwynfannus 
Yr ochneidia’r gwynt. 


Codi ’i lais yn awr, ac wylo, 
Beichio wylo mae ; 

Ar y gwydr yr hyrddia’i ddagrau 
Yn ei wylltaf wae. 


Pam y deui, wynt, i wylo 
At fy ffenestr i? 

Dywed im, a gollaist tithau 
Un a'th garai di? 


Fy Negardd 


Y WENNOL 


Mae ’nghariad fel y wennol, 
Hed honno dros y don, 
A gado’i hen gynefin 
Sydd yn yr ynys hon ; 
Ond nid 4’r wennol dros y Ili 
Heb ei hanwylyd gyda hi. 


Gadawwyd finnau ’n unig, 
A’m llygaid fyth a deifl 
Ryw olwg ddwys hiraethus 
Dros leision drumau’r Eifl ; 
Tu hwnt i’r rhain mae’r mér a’i li, 
A thros y mér mae ’nghariad i. 


FY NGARDD 


Mae gennyf fi ryw geinaf ardd | 
Bereiddied byth a breuddwyd bardd ; 
Ni welwyd dan yr heulwen, 
Er Eden, un mor hardd. 


Mae lili’n gylch o amgylch hon, 
A rhos sydd ynddi’n Ilwyni Ilon, 
A mefus aeddfed hefyd 
Mor hyfryd ger fy mron. 

Dwy ffynnon welir, glir a glan, 
Yn loyw ’mysg y lili man ; 
O’u goleu, pan eu gwelais, 


Y cefais ysbryd can. 


A goelit hyn pe gwelit ti 
Y geinaf ardd sy gennyf fi? 
Dy ddrych a rydd it ateb— 
Dy wyneb ydyw hi. 


RHIEINGERDD 


Main firain riain gain Gymraeg.—Casnodyn. 


Dau lygad disglair fel dwy em 
Sydd i’m hanwylyd i, 

Ond na bu em belydrai ’rioed 
Mor fwyn a’i llygad hi. 


Am wawr ei gwddf dywedyd wnawn 
Mai’r cann claerwynnaf yw, 

Ond bod rhyw lewych gwell na gwyn, 
Anwylach yn ei liw. 


Mae holl dyneraf liwiau’r rhos 
Yn hofran ar ei grudd ; 

Mae’i gwefus fel pe cawsai ’i lliw 
O waed y grawnwin rhudd. 


Cwyn yr Unig 


A chlir felyslais ar ei min 
A glywir megis can 
Y gloyw ddwr yn tincial dros 


Y cerrig gwynion man. 


A chain y seinia’r hen Gymraeg 
Yn ei hyfrydlais hi ; 

Mae iaith bereiddia’r ddaear hon 
Ar enau ’nghariad 1. 


A synio’r wyf mai sWn yr iaith, 
With lithro dros ei min, 
Roes i’w gwefusau’r lluniaidd dro, 


A lliw a blas y gwin. 


CWYN YR UNIG 


Dacw’r coedydd gyda’i gilydd 
Yn rhyw ddedwydd lu, 
Minnau yma ’n gwywo’n ara’ 


Mewn unigedd du. 


Draw mae’r adar man yn trydar 
Oll yn Ilon eu lef ; 
Pob aderyn gan ei emyn 


I’w anwylyd ef. 

Dyna seiniau llawen leisiau, 
Clywaf bawb yn llon ; 

Minnau’n ddistaw wedi ’ngadaw, 
Trom a thrist yw ’mron. 


Y CRYTHOR DALL 


Pa fodd y cluda’r awel 
Ryw leddf ac isel gainc 
Trwy nwyfiant a llawenydd 
Heolydd Paris Ffrainc ? 


Hen grythor dall ac unig 
O ryw bellennig fro 

Sy’n canu dwys acenion 
Ei dirion henwlad o. 


Fy nghyfaill, pe baut yno 
Yn gwrando ennyd awr, 

Ti glywit “ Forfa Rhuddlan,” 
Ti glywit “ Gyda’r Wawr ;” 


Y dyrfa lon ddistawai, 
Arafai ar ei hynt ; 

Erioed ni chlywsynt ganu 
Mor brudd a pheraidd cynt. 


Y Crythor Dall 


Ond wele, at y crythor 
Gwr ifanc hawddgar aeth, 
A chymryd, gyda’i gennad, 
Y crwth o’i law a wnaeth, 


A seinio arno odlau 

Mwy peraidd fyth a phrudd, 
Fel sWwn dyhéad awel 

Fwyn dawel fin y dydd. 


“Fy machgen, O fy machgen,” 
Dolefai’r henwr dall ; 

Ei anwy] fab crwydredig 
Colledig oedd y Ilall ; 


A’r tad ei hun fu’n dysgu 
Tw gynnil fysedd gynt 

Y gainc wylofus honno 
A suai yn y gwynt ; 


Ac ni bu law ar dannau 
A seiniai byth mor brudd 
A pheraidd ei chyffyrddiad 
Hen ganiad “Toriad Dydd.” 

MON A MENAI 


Llon y gwenai 
Afon Fenai 
Gyda glennydd Mén ; 
Coedydd tirion, 
O, mor irion 
Ddechrew’r haf y trén’. 
Mae dy wén fel tegwch Menai, 
Tirf wyt ti fel gwanwyn Mon. 


Yng nghanghennau 
Trion brennau 

Clir a phér yw tén 
Adar llawen 
Yn eu hawen 

Gyda glennydd Mén. 

Mae dy lais fel llais yr adar 
Sydd yn canu ’nghoedydd Mén,. 


Mwy y’m denai 
M6n a Menai 

Nag y gallaf sdn ; 
Mi ddychwelwn 
Awn lle’r elwn 

Fyth yn ol i Fon. 

Mwy y’th gerais di, f’anwylyd, 
Mwy na Menai, mwy na Mén. 


Yn y Cwcebh 


Y GWYLANOD 


Rhodio glan y mor yr oeddwn, 
Meddwl fyth am danat ti ; 
Hedai cwmwl o wylanod 


Buain Ilwyd uwchben y li. 


Troelli’n ebrwydd ar yr adain 
Wnhaeth yr adar Ilwyd-ddu hyn ; 
Yn y fan, yngoleu’r heulwen, 


Gwelir hwynt yn ddisglair wyn. 


Bu fy nyddiau gynt yn Ilwydaidd, 
Ac heb lewych yn y byd ; 

Twynnodd gwawl dy gariad arnynt— 
Gwyn a goleu fnt i gyd. 


YN Y CWCH 


Mewn cweh eisteddem, eneth wen, 
Ar fynwes Menai dlos ; 

Tywynnai yn y nef uwchben 
Frenhines loyw’r nos. 


Rhyw briffordd arian ar y don 
O’n blaen a daflai hi ; 

Ar hyd y briffordd honno’n lon 
Y llithrem gyda’r Ili ; 


BS 

A’r cwch a gurai’r tonnau man 
Onid adseiniai’r rhain 

O’n hamgylch megis adlais can 
Rhyw glychau arian cain. 


O, na chaem deithio byth ynghyd, 
Dan wenau’r nef uwchben, 

Yn swWn ariannaid glychau hyd 
Ryw ffordd ariannaid wen! 


SEREN Y GOGLEDD 


Fe grwydra llawer seren wen 


Yn y ffurfafen fry ; 


_ Ac i bob seren trefnwyd rhod, 


Ac yn ei rhod y try. 


O amgylch rhyw un seren wen 
Y trént uwchben y byd ; 
Ym mhegwn nef mae honno ’nghrog,— 


Diysgog yw o hyd. 


Mae gennyf innau seren wen, 
Yn fy ffurfafen i ; 

Holl sér fy nef sydd yn eu cylch 
Yn troi o’i hamgylch hi. 


eAr Hyd y Nos 1g 
AR HYD Y NOS 


Er tywylled ydyw’r ddaear, 

Ar hyd y nos, 
Gwelir llawer seren lachar, 

Ar hyd y nos ; 
Bu ryw hirnos drom ar Gymru, 
Ond bu iddi yn tywynnu 
Lawer seren wen er hynny, 


Ar hyd y nos. 


Fel y gwyliwr ar y ceyrydd, 
Ar hyd y nos, 

Yn hiraethu am y cyfddydd, 
Ar hyd y nos, 

Felly yr hiraethodd Cymru 

Am yr adeg i’w gwaredu 

O’r tywyllwch fu’n ei llethu, 
Ar hyd y nos, 


Rhaid i’r dydd o’r diwedd wawrio, 
Ar ol y nos ; 
Rhaid i haul y nef ddisgleirio, 
Ar ol y nos ; 
Wele’r wawr ar Gymru’n torri, 
Fe ddaw’r huan Ilon i’w llenwi 
O lawenydd a goleuni, 
Ar ol y nos. 

LILI LON 


Gwelais lwyni gwynion drain, 
Pob blodeuyn gwyn mor gain ; 
Yn fy ngardd mae gennyf lili 
Lanach, lanach na’r holl lwyni; 
Lili lon ydyw hon, 
Lili lon ydyw hon ; 
O, ni welais yn fy mywyd 
Un mor hyfyd 4 hon. 


Gwelais wledydd hardd eu drych, 
A goludog wledydd gwych ; 
Tecaf, mwynaf im o unman 
Ydyw f’anwyl wlad fy hunan ; 
Cymru lon ydyw hon, 
Cymru lon ydyw hon ; 
O, ni welais yn fy mywyd 
Fro mor hyfryd 4 hon. 


Dysgais lawer enwog iaith 
Wedi llafur, myfyr maith ; 
Godidocach iaith na’r cyfan 
Yw fy heniaith i fy hunan ; 
Heniaith lon ydyw hon, 
Heniaith lon ydyw hon ; 
O, ni ddysgais yn fy mywyd 
Iaith mor hyfryd & hon. 


Yr Haul ar Gwenith 


Clywais gerdd a chlywais gan 
Pob rhyw offer mawr a man ; 
Telyn, telyn gwlad y bryniau, 
Mwyna’i sain i’m mynwes innau ; 
Telyn lon ydyw hon, 
Telyn lon ydyw hon ; 
O, ni chlywais yn fy mywyd 
Ddim mor hyfryd 4 hon. 


Gwelais lwyni gwynion drain, 
Pob blodeuyn gwyn mor gain ; 
Yn fy ngardd mae gennyf lili 
Lanach, lanach na’r holl Ilwyni ; 
Lili lon ydyw hon, 
Lili lon ydyw hon ; 
O, ni welais yn fy mywyd 
Un mor hyfryd a hon. 


YR HAUL A’R GWENITH 


Un o ddychmygion Henry Rees 


Ar gae o wenith tremiai’r haul i lawr : 

“Wyt ddigon glas dy wedd,” medd ef, “yn awr ; 
“ Ond dal i edrych yn fy wyneb 1, 

“ Mi ddaliaf innau i edrych arnat ti; 


sis 


“ Ac yna byddi’n gwenu ag wyneb cann Pad 
“Un lliw a’m hwyneb innau, yn y man.” 9 at 
i 
FRE 

TI FPFANWYLYD YW ’MRENHINES 


Ti, f’anwylyd, yw ’mrenhines, 
Minnau yw dy deyrnas di ; 

O, fanwylyd, dychwel ataf, 
Gweddw hebot ydwyf fi. 


Yn fy nghalon mae d’orseddfainc, 
Gwag yw honno hebot ti ; 
Tyrd i lenwi’r gwagle anial 
Sy’n diffeithio ’nghalon i. 


Anllywodraeth sy’n dy deyrnas, 
A rhyw gynnwrf hebot ti ; 
Eistedd eilwaith ar d’orseddfainc, 

Estyn dangnef drosti hi. 


Os dychweli, fe dry’r cynnwrf 
Yn orfoledd ynof fi ; 

A dylifo wna’m serchiadau 
Allan oll er d’arfoll di. 


O, f’anwylyd dychwel ataf, 
Gweddw hebot ydwyf fi; 
Ti, f’anwylyd, yw ’mrenhines, 
Minnau yw dy deyrnas di. 


Yr cAfon yn y Coed 


YR AFON YN Y COED 


’R wy’n cofio’r nos y safem 
Ar ben y bontbren draw, 

A’r afon fach yn ddedwydd 
Yn llithro is ein llaw. 


Y coed yn dduon dduon, 
A’r afon hithau’n wen, 
Lle twynnai’r Ileuad arni 
Trwy frigau’r coed uwchben. 


Rhoist imi lan gusanau, 
A’r lleuad wen yn dyst ; 
Sibrydais eiriau dedwydd 
Yn glodrydd yn dy glust. 


Breuddwydiaf eto’n fynych 
Fy mod yn gweld y fan, 
A’th wyneb annwy! dithau 
Yngoleu’r Ileuad gann ; 


Mi wela’r duon goedydd, 
Mi wela’r glaerwen donn— 
Ynghanol dyddiau duon 
Rhyw orig wen oedd hon. 


ay 

SEIRIOL A CHYBI 


Seiriol Wyn a Chybi Felyn— 

Mynych fyth y clywir sén 

Am ddau sant y ddwy orynys 
Ar dueddau Mén. 


Ynys Cybi ’m Mor Iwerddon, 
Trosti hi’r 4’r haul i lawr ; 
Ynys Seiriol yn y dwyrain 


Tua thoriad gwawr. 


Seiriol Wyn a Chybi Felyn— 
Cyfarfyddynt, fel mae’r sén, 
Beunydd wrth ffynhonnau Clorach 
Yng nghanolbarth Mén. 


Seiriol, pan gychwynnai’r bore, 
Cefnu wnai ar haul y nef ; 
Wrth ddychwelyd cefnai hefyd 

Ar ei belydr ef. 


Haul y bore’n wyneb Cybi 
A dywynnai’n danbaid iawn ; 
Yn ei wyneb y tywynnai 
Eilwaith haul prynhawn. 


Y Morgrug 


Wyneb Cybi droes yn felyn, 
Wyneb Seiriol ddaliai’n wyn ; 
Dyna draetha’r cyfarwyddyd 
Am y ddeusant hyn. 


Mi ni wn ai gwir yr hanes, 
Ond mae’i faich yn wir o hyd ; 
Dengys anghyfartal dynged 
Dynion yn y byd. 


Caiff y naill, aed ffordd yr elo, 
Mewn cysgodion rodio’n rhydd ; 
Rhaid i’r Ilall o hyd wynebu 
Pwys a gwres y dydd. 


Y MORGRUG 


Aeth Culwch, cefnder Arthur, 
At Ysbaddaden Gawr, 

I erchi ’i unig eneth, 
Sef Olwen deg ei gwawr. 


Erioed ni welwyd geneth 
Mor lan a’r eneth hon— 
Ei gwallt fel blodau’r banadl, 
Ei gwddf fel ewyn tonn. 

Ac Olwen deg y’i gelwid 
O ran, lle sangai’r ddél, 
Fe dyfai yno bedair 


Meillionen wen oi Aél. 


Edrychodd Ysbaddaden 
Yn sarrug ac yn erch : 
“Pa fodd y meiddi ddyfod 


“T erchi i mi fy merch ? 


‘©Ni cheffi byth mo’r eneth 
“Heb wneuthur imi hyn : 
“A wel’ di megis braenar draw 
“Yn goch ar ochr y bryn ? 


“ Pan gyfarfiim i gyntaf 
« A dinam fam y fun, 

“ Had llin a héwyd ynddo— 
“Ni thyfodd eto’r un. 


“ Dwg hwn i’w hau bob hedyn 
“* (Mae’r cyfrif gennyf fi) ; 

*€ A’i wau’n benlliain gwyn i’m merch 
“Tw neithior hi a thi.” 


* * * 


Rhyw ddiwrnod, pan oedd Gwythyr— 
A marchog dewr oedd ef— 

Yn rhodio’r bryn, fe glywai 
Ryw wan wylofus lef. 


ont —— 


Y Morgrug 


Ac wedi syllu ennyd, 

Fe welai’r grug ar dan, 
A’r tan yn araf gropian 

At nyth y morgrug man. 


Dadweiniodd yntau’i gleddyf, 
A thorrodd dan y nyth ; 
A’i godi wnaeth a’i gludo i fan 


Na ddelai’r flamau byth. 


“ Boed iti,” meddynt, “ fendith 
“'Y nef, a’n bendith ni ; 
“ A’r peth nis gallai dyn sy fyw 


“ A wnawn yn dal i ti.” 


Ac yna’r aeth y morgrug 
I’r cae yn fyddin gref, 

A dwyn yr had a wnaethant 
Yn gryno iddo ef. 


Un hedyn oedd yn eisiau, 
Nad oeddynt yno’n Ilwyr ; 
A’r hen forgrugyn cloff a ddaeth 
A hwnnw cyn yr hwyr.— 


Ar ddydd priodas Culwch 
A’r feinir eglur wen, 

’R oedd gwe o liain fel y gwawn 
Gan Olwen ar ei phen. 

YR AFONIG 


Mae ’nghalon, lan afonig, 
Yn dilyn dawns dy hi ; 

A dedwydd iawn wyf innau— 
Dy gan a’m llonnodd 1. 


A dedwydd iawn wyf innau 
Yn canu gyda thi ; 

Mae llon feddyliau ynof 
Yn dilyn dawns dy li. 


Mae llon feddyliau ynof— 
Dy gan a’m llonnodd 1 ; 

Mae ’nghalon, lan afonig, 
Yn canu gyda thi. 


FY MREUDDWYD 


Breuddwydiais—paid a digio dro— 
Fy mod yn caru dwy ; 

Ni welwn ragor yn fy myw, 
Na dewis rhyngthynt hwy. 


Ni charwn un yn llai na’r lal, 
Ni charwn un yn fwy ; 

Ac mewn rhyw benbleth faith y bum 
Y nos o’u hachos hwy. 


Syr Lawrens Berclos 


Ond wedi deffro gyda’r dydd, 
Mi chwerddais,—canys pwy 

Dybygit oeddynt '—Wel, tydi 
Dy hunan oedd y ddwy ! 


SYR LAWRENS BERCLOS 


’R oedd Cymru wen yn dechreu ’mysgwyd 
Dan gadwyni heyrn y Sais ; 

Od oes raid i’r Sais orthrymu, 
Oes raid i’r Cymro ddioddef trais ? 

“Na raid,” medd Glyn Dwr yn ffyrnig, 
A chododd Cymru wrth ei lais. 


Yr adeg hon, ’r oedd gwr bonheddig 

Yn tramwy Cymru gyda’i was ; 
GwWr anarfog oedd, ac estron, 

Ond fe hoffai, ym mhob plas, 
Glywed am Lyn Dwr a holi 

Pwy oedd ei ffrind a phwy ei gas. 


Fe ddaeth i blas Syr Lawrens Berclos, 
Llefarodd yn nhafodiaith Ffrainc ; 
A mawr y croeso gafodd yno, 
Fe’i rhoddwyd ar yr uchaf fainc ; 
Hyfryd, hyfryd fu’r ymddiddan, 
Llwyr y canwyd Ilawer cainc. 

“Cyn hir, ’r wy’n disgwyl,” medd Syr Lawrens, 
“ Gweld bk Dwr Spouse mall ; 
“Mae pawb o’m gwyr dan dwng i'w ddala 
“¢ A’i ddwyn ef yma gynta’ gall.” 
“ Gwaith da fai diogelu hwnnw, 


“ Od oes a allo,” medd y Ilail. 


Ni chy ee Lawrens Berclos 

A gwr bonheddig, yn ei oes, 
Ail i hwn ym mhob syberwyd, 

Pob rhyw geinder, mwynder moes. 
Deisyfodd arno’n daer i dario, 

A phedwar diwrnod yr ymdroes. 


Wedi rhodio, ymddifyrru 
Yn y ddawns ac wrth y bwrdd, 

Fe ddaeth yr awr i’r gWr ymado— 
Gobeithiai Lawrens eto ’i gwrdd ; 

Rhoes yntau ’i law a’i ddiolch iddo 
Wrth gychwyn gyda’i was i ffwrdd : 


* Diolch am dy holl ledneisrwydd, 

“*Am bob rhyw fwyniant, pob rhyw fri ; 
“© barth i’th fwriad dithau ataf, 

“ Dyma’m llaw a’m Ilw i ti 
** Na chofiaf mono, chwaethach dial— 

“Yn iach,” medd ef, “Glyn Dwr wyf fi!” 


“Pa le mae Gwen? 27 


Fel y gwelaist gysgod cwmwl 
Yn diflannu dros y bryn, 
Felly’r aeth Glyn DWr a’i gyfaill, 
A Lawrens mewn mudandod syn ; 
Ac ni chadd Lawrens byth ei barabl, 
Os gwir yr hanes, wedi hyn. 


PA LE MAE GWEN? 


Glas ydyw’r awyr, 

A’r ddaear sy werdd, 
A phob rhyw aderyn 

Yn canu mwyn gerdd, 
Tywynnu mae’r heulwen 

Yn gannaid uwchben, 
A minnau’n pryderu 


Pa le mae fy Ngwen. 


Nid ydyw na’r awyr 
Na’r ddaear i mi, 
Na’r heulwen na’r adar 

Yn ddim hebddi hi; 
Nid oes yn eu Iloniant 

Ond somiant a sen, 
A minnau’n pryderu 


Pa le mae fy Ngwen. 

A weli di, heulwen, 
O’th awyr las di, 
A ddwedi di, ddaear, 
Pa fan y mae hi? 
Ehed, yr aderyn, 
O frigyn y pren, 
A chan iddi ’nghwynion.— 


Na, dacw fy Ngwen ! 


Glas fyddo’r awyr, 

A’r ddaear fo werdd, 
A phob rhyw aderyn 

A gano ’i fwyn gerdd, 
Tywynned yr heulwen 

Yn gannaid uwchben ; 
Caf finnau ymlonni 

Yng nghwmni fy Ngwen. 


Y CWMWL 


Mae ’r eigion fel yr arian draw 


Gan belydr haul y nef, 


A chwmw/l ar yr haul ei hun 


Yn cuddio’i wyneb ef. 


F’anwylyd, pan ddaeth cwmwl gynt 


Am ennyd rhyngom ni, 


eArianwen 5 See 9 


Tywynnai ar fy nghof o hyd 
Dy hyfryd wenau di. 


Daeth awel o ddeheuwynt teg, 
A’r cwmwl dudew ffoes ; 
A goleu pur dy eglur wedd 
Sy fyth yn heulo f’oes. 


ARIANWEN 


Pan ganai’r adar ar y pren 
Y wen Arianwen roed 

I orwedd mwy mewn pridd a main, 
Yn rhiain ugain oed. 


Ei thad a’i mam yn ymdristau, 
Llifeiria’u dagrau dwys ; 

A llawer sydd yn llaith eu grudd 
Roi honno’n gudd dan gwWys. 


Ond ni wybuant archoll un, 

Pan roed y fun i fedd ; 
' Ar hwnnw ’n wir ni sylwodd neb 
Na’i wyneb gwael ei wedd. 

YR HWYR TAWEL 


Mae’r ddaear yn tawelu, 
A’r haul yn cyrchu ’i wely 
Dros eang feysydd Mén ; 
A’r adar man ni chlywir mwy, 
Distawsant hwy a son. 


Mae Menai’n huno’n dawel, 
Ni chofia am un awel 
Fu gynt yn blino’i Ili ; 
Heb arni ol na chraith na chrych, 
Fel drych yr edrych hi. 


A’r badau ar ei minion, 
A hwyliau swrth a blinion 
Yr hepiant hwy mewn hedd ; 
A thawel ydyw’r fynwent draw, 
A distaw ydyw’r bedd. 


Ac yno dan wyrdd gangau 
Yn huno hun yr angau 
Mae annwy] rai i mi ; 
Ac effro iawn, a’m dagrau’n llyn, 
Wrth gofio hyn, wyf fi. 


Duw Cadw’n Gwlad 


DUW CADW’N GWLAD 
Ar ol William Watson 


Duw, cadw’n hannwyl wlad, 
Duw, cadw Gymru fad, 
Duw, cadw’n gwlad ; 
Rhag newyn a rhag plau, 
Rhag cledd a’i ddychrynfau, 
Rhag gormes a phob gwae, 
Duw, cadw’n gwlad. 


Duw, dyro farwol glais 
I bob cam fraint a thrais 
Sy’n llethu’n gwlad ; 
Mae’r beilchion ym mhob man 
Yn gwledda ar bwys y gwan ; 
Duw, dwg y tlawd i’r lan ; 
Duw, cadw’n gwlad. 


Ni phery bri na nerth ; 
Cyfiawnder sydd o werth 
I godi gwlad ; 
Os araf deg y daw, 
Pan ddél ni chilia draw ; 
Duw, lIlwydda’i ffordd rhag law ; 
Duw, cadw’n gwlad. 

Duw, cadw’n hannwyl wlad, 
Duw, cadw Gymru fad, 
Duw, cadw’n gwlad ; 
Er myned heibio i gyd 
Deyrnasoedd mawr y byd, 
Duw, cadw Gymru o hyd ; 


Duw, cadw’n gwlad. 


LLYTHYRAU 


AT O.M.E. 


Mehefin 1886, 


x * % 


Mi wela’r Wyddfa draw yn las, 
A glas yw’r awyr hithau, 

Ac ar y chwith mae Menai’n las, 
Gwyrddlasach tua’r glannau, 

Lle teifl y coed eu glesni glwys 
Ar lesni dwys y tonnau. 


* % * 


Gyr imi hanes, gynnes gan, 

“ Morynion glan Meirionydd,” 
Fel yr addewaist imi’r pryd 

Y’u gwelit gyd a’i gilydd ; 
Mi ganaf innau ganig lon 

Am lannau’r afon lonydd. 


Ac hefyd am forynion Mén 
Y clywaist “sén am danynt,” 


a+ 

Pan gaffwyf brofi peth o’r gwin 
Ar fin rhyw un ohonynt, 

A mwy na darn o un prynhawn 
I ganu’n iawn am danynt. 


II 
Rhagfyr 1886. 


I Fynwy fawr o’r Fona fau, 
O lannau Menai lonydd 
I lannau Hafren lydan lon, 
At union bert awenydd, 
Cyfeirio cerdd am gerdd a wnaf, 
Os medraf, megis mydrydd. 


Yr oedd dy awen degwen di, 
Pan ganai hi ers dyddiau, 
Yn chware’n nwyfus ac yn llon 
Ar hyd y tynion dannau, 

A bysedd ysgeifn iawn, a’i llais 
“Fel adlais nefol odlau.” 


Ond mae yr awen feinwen fau 
Dan ocheneidiau ’n nychu— 
Yr eira ar Eryri wen, 
A’r awen bron a rhynnu ; 
Ac yn fy myw ni fedrwn i 
Gael ganddi gynnig canu, 


Llythyrau 


Hiraethu mae am dywydd braf, 
Am haf a mis Mehefin, 

A thyner chwa 1 gusanu’i min, 
A’i hafaidd hin gysefin ; 

Er hyn, os gall, hi byncia dro 
Ryw eco yn y ddrycin. 


Pan geisiodd ddwaethaf eilio cerdd, 
’R oedd daear werdd o7i hamgylch, 

A Menai’n gwenuw’n nhywyn haul, 
Ac araul las awyrgylch ; 

Yr heulog haf amryliw cain 
Ddisgleiriai’n wiwgain ogylch. 


Nid oes yn awr ond daear wen, 
A nen a Menai dduaf ; 

Fy Menai arian, 14n, liw tes, 
A’i chynnes wén Orffennaf— 

Yn awr hi dremia gyda gwg, 
Haearnaidd gilwg agnaf. 


Er hyn i gyd, mi godais 
Gyda’r wawr ; 

‘Trwy eira yr anturiais, 
Gyda’r wawr ; 

A thrwy’r gaeafwynt oerddig, 

Ac at y llyn cloédig, 

A gwelais deg enethig 


Yn Ilwybro yno’n unig, gyda’r wawr. 


oo 

Eisteddodd ennyd wrth y llyn 
I siarad gair 4 mi ; 

Rhois innau’r llithrell dan ei throed, 
Ysgafndroed, hoywdroed hi. 


Ac yna gwibio freichfraich 
Hyd wyneb llathr y llyn ; 
Ehedeg yma ac acw 
Ar draws, ar hyd y llyn ; 
Anghofio oerwynt gaeaf, 
Anghofio’r eira gwyn. 


Ac wrth i ni brysuro’n 

Gyflymach ar ein hynt, ; 
Ei lliwddu wallt chwareuai 

Yn ddifyr yn y gwynt, 
A’r gwynt yn paentio’i deurudd 

Yn gochach fyth na chynt. 


Dywedodd, wrth ymado, 

Na chawn mo’i gweled eto 
‘Tan yr haf a than y caf 

Droi adre’r amser honno. 


A phan ddaw’r atgof imi 

Na wela’i ’rhawg mohoni, 
“’Tros fy ngran, ledchwelan lif,” 

Rhed dylif hylif heli. 


* * * 


Llythyrau 


III 


Rhagfyr 6, 1889, 


Aeth llawer diwrnod dros fy mhen 
O heulwen a chymylau, 

Mi welais wenau’r byd ai Wg— 
Ond mwy oi Wg na’i wenau— 

Er pan ges weld dy wyneb llon 
I dirion wrando @eiriau. 


Ac yn y misoedd meithion hyn 
Un emyn ni chylymais, 
Na chan na salm ni chenais 1, 
Na rhigwm ni rigymais ; 
Anghofiodd fy neheulaw’n lan 
Y gynnil gan a genais. f 


Pan oedd pob pren o brennau’r maes 
Yn llaes ei fantell werdd, 

A phob aderyn yn y llwyn 
Yn gorllwyn melys, gerdd, 

A’r ddaear dan ei chwrlid gwyrdd 
A’i myrdd o flodau mn, 

Yr oeddwn i mewn cyni maith, 
Heb afiaith chwaith na chan. 


Distawodd cerdd y Ilwyn yn awr, 
Diflannodd gwawr y rhos, 

Fe gwympodd dail fe giliodd haf, 
Daeth gaeaf a daeth nos. 


oy 

Rhyw lili’r eira ydwyf fi, 
Ond bod y lili’n dlos, 
Neu eos, heb ei miwsig hi, 

Yn canu yn y nos. 


Pa fodd y canaf it fy hynt ? 
Fy helynt a fu flin ; 

Mi ges o wermod gwpan lIlawn, 
A chydig iawn o win. 


Ni wn paham y canwn am 
Y wermod ar fy min ; 

Ac mae i ti athrylith gref 
A wybydd am y gwin.. 


* % * 


Gan hynny’n awr distewi wnaf, 
Ni chanaf yn ychwaneg, 

Ond imi gael gan fawr ei glod, 
Wr hynod y ddwyfronneg, 

Dy fod ar fedr ymweld ar frys 
A’r ynys ar y waneg,. 


Ac os 1 Ynys Fén y doi, 
(A pham na ddoi di weithion ?) 
Mae aelwyd Wyl a rydd i ti, 
Os coeli, groeso calon ; 
Hyd hynny derbyn gyfarch cu 
Dy gyfaill gyd a’i gofion. 


ENGLYNION 


MOES 


Moes gusan mwynlan i mi ;—ac ar hyn, 
Rhag i’r rhodd dy dlodi, 
Cei gan cusan am dani— 


Dyna dal am dy un di! 


IAITH Y BLODAU 


Pan rodiaf harddaf erddi,—e sieryd 
Siriol flodau’r Ilwyni 
Am dy wedd, fy nyweddi, 
Hawddgared, teced wyt ti. 


Dyna’r ddwys liwlwys lili,—hyawdl iaith 
Am dy liw sydd iddi ; 
A’r rhos tan wrido’n honni 


Hardded yw dy ddeurudd di. 


Pob un yn teg fynegi—ei ganiad, 
Ac yna’n ymroddi 
Yn un cor i’th glodfori— 
“QOnid teg y lluniwyd hi?” 

DAFYDD LLWYD SIOR 
1903 


Dafydd Llwyd a fedd y llu,—Sidr enwog 
Sy arweinydd Cymru ; 
Dwyn ei genedl dan ganu 


I ’mosod ar ormes du. 


Dafydd Llwyd a faidd y llu—a gyfyd 
O ogofau’r fagddu ; 
Ni cha’r fall 47i holl allu 
Ol ei garn ar Walia gu. 


IEUENCTID 


Liawn hyder llon ydyw’r llanc,—syberw yw 
Yn ei asbri ieuanc ; 
Edrych am hoender didranc, 
Heb un drwg, heb enw o dranc. 


HENAINT 


“‘ Henaint ni ddaw ei hunan”;—daw ag och 
Gydag ef, a chwynfan, 
Ac anhunedd maith weithian, 
A huno maith yn y man. 


CYWYDDAU 


~CYWYDD HIRAETH 


a ganwyd ar gais Cymdeithas Dafydd ap Gwilym 
ar ol Cymdeithion a'i gadawsai, 1887 


Dwyfol y canai Dafydd 

Am y gog ac am y gwydd, 

“ A mwyn adar a’m carai, 

“ A merch a welais ym Mai ;” 

Am Forfudd a’r gwallt rhuddaur, 

Y gwallt melynach nag aur. 
Hiraeth trwstan am dani 

Oedd ei ddyri hebddi hi ; 

A’i gywydd yn y gaeaf, 

Hiraeth am wén heulwen haf. 
Amled yr ydoedd trymlef 

Hiraeth yn ei araith ef— 

“ Hwn a’m gyr heno i’m gorwedd : 
“ Hiraeth, myn Mair, a bair bedd. ”’ 


Hiraeth blin sydd i minnau 

Am gyfeillion mwynion mau ; 
Hiraeth am yr Archdderwydd— 
O, am wén yr awen rydd 

I mi i ddisgrifio modd 

Y medrus lyfn ymadrodd ; 
Imi ganu am gynneddf 

Y llais a’r parabliad lleddf, 
A’r dull digrifbert o wau 

Y dedwydd ddywediadau. 
Ond pa un all adlunio, 

Pa ddyn ei wymp ddoniau o ? 
Ni cheisiaf, ni fedraf fodd 
T’w mydru ; gwell im adrodd 
Enghraifft 0 eiriau anghryg 
Dafydd ar ol Gruffudd Gryg: 
“Tros fy ngran, ledchwelan lif, 
“Try deigr am Wr tra digrif ; 
“ Tluniwr pob deall uniawn, 
“A llyfr cyfraith y iaith iawn.” 
Ond dan fy mron i’m Ilonni, 
Y mae gobaith, 471 hiaith hi, 
Yn ateb y cawn eto, 

Ar ol ei daith hirfaith o, 
Ganfod y teg awenfardd 

Yn Rhydychen hén a hardd. 


Dyfnach erchach ein harcholl 
A’n cWyn am gymdeithion coll. 
I. O. Thomas aeth ymaith ; 
Do, do, gwelodd ben ei daith ; 
Ki drigfan sy’n y drygfyd, 

Ef6 ’n sancteiddio’r hen fyd. 


Cywydd Htraeth 43 


Ié, W. D. hefyd aeth ; 
Ond dilys erys hiraeth, 
A’i Hiraethgan wiwlan o 
Yn dén er cof am dano. 


Ymaith aeth Owen Bencerdd, 
“<Primas ac urddas y gerdd ; 

“ Edn glwys ei baradwyslef, 

_ “ Aderyn oedd o dir Nef.” 

Collodd ein cerdd bencerddor 

A’i lais mwyn fel su y mér. 

Pwy wél gantor hefelydd 

I hen ganiad “ Toriad Dydd” ? 

Pwy gan cyn fwyned wedyn 

Unwaith gerdd “y Gwenith Gwyn”? 


Bellach, f’awen a ballawdd ; 
Yn hwy ni chanaf yn hawdd. 
Bydded pob rhwydd-deb iddynt 
I’w llwyddo oll, a hawdd hynt. 

CYWYDD PRIODAS 


OWEN M. EDWARDS 
Mehefin rgeg, 1891 


Llyna haf llon 1 hoywfardd, 

A llyna fyd llon i fardd ; 
Llawen lawen, Owen, wyt, 

O, ddedwydd ddedwydd ydwyt. 
Llonned y wledd, llawn dy lys— 
Mi ’n unig ym Mén Ynys, 

A dychmygion llon a lleddf 

Yn gwanu pob rhyw gynneddf : 
Cofio am aur oriaw’r Rhyd, 

A dyddiau’r hen ddedwyddyd, 
Oriau gwyliau Ap Gwilym, 
Areithiau llon, ffraeth a llym ; 
Hwy] dirion mewn gwlad arall, 
Ac mor Gymreig ym mro all. 


Arweiniwyd rhai o honom 

O’r oreu dref ryw awr drom ; 

E fu wedyn ddyfodiad 

[ rai i lon dir y wlad 

Gyrhaeddir wedi’r adwy— 
Heddwch mawr dedwyddwch mwy. 


D. M, a aeth—dyma un ; 
Gwelodd enethig wiwlun 

A’i denodd ai dewiniaeth, 
Ac ef a’r fun yn un aeth. 


T. G. hefyd, ti gofi, 

Ganai ’n hén ganuau ni, 

Bynciai ganiad “ Toriad Dydd” 

Yn hwyliog ddihefelydd, 

A dodi ’i brofiad wedyn 

Yn iaith goeth “ y Gwenith Gwyn.” 
“Iddo torrodd dydd terwyn, 

A Th. G. gadd wenith gwyn. 


Dyna Bulston radlonair 

Aeth o’u hél, wr ffraeth ei air. 

Nid yw’n eilio’r dén “ Elwy ” 

Ar sain “y Bachgen Main” mwy ; 
Yn awr aeth yn Wr i'w Wen, 

A chawr bochgoch yw’r bachgen. 
Gadawodd y wers bersain 

Yn gan i mi, fachgen main. 


Goreuddyn hygar heddyw 

Aeth i’r wlad wen, Owen yw. 
Pe’m holid pam mae heulwen 
Heddyw i gyd yn hardd a gwen, 
Ac anian, pam y gwena, 

Pam mae’n Ilafar adar ha’, 

Buan iawn atebwn 1, 

‘Eu brawd sydd i’w briodi, 

¢ Adwaenai lendid anian, 

‘ Garai’r adar mwynwar man.’ 
Mae fy mron innau’n Ilonni, 
Bu’n gyfaill mwyn, mwyn i mi; 
A’i eiriau gwar a gerais, 

A’i wén lon, addfwyn, a’i lais. 
Cofio’r wyf i mi’r hiraeth 

A fu’n wir, yn hir, pan aeth 

Ar led i dramor wledydd ; 
Erchais ‘ wén yr awen rydd 

‘I mii ddisgrifio modd 

‘'Y medrus lyfn ymadrodd, 

“I mi ganu am gynneddf 

‘'Y llais a’r parabliad lleddf, 
‘A’r dull digrifbert o wau 

“Y dedwydd ddywediadau.’ 
Cofiais iaith, “ ddwbliaith ddyblyg,” 
Dafydd wedi Gruffudd Gryg— 
“ Lluniwr pob deall uniawn, 
“A llyfr cyfraith y iaith iawn.” 


Mwy, Elin, Ye, milwaith, 

Na gair fy ngwan egwan iaith, 
Nac amcanion dynion doeth, 
A gefaist heddyw o gyfoeth. 


~ Am aur clogwyni Meirion, 


Neu blasau heirdd, ba les s6n ? 
Gyfoeth i’w ebargofi, 
Werthid er dim wrth d’Wr di. 

Chwiliwch yn ystig ddigoll 
Am ryw un drwy Gymru oll, 
A geir un mwy rhagorol ? 


Nid ych yn nes. Dowch yn dl. 


Onid cyfion oedd lonni 

Elin deg o’th galon di? 

A thrysor i ragori 

(O Elin deg, bydd lon di!) 
Ar ei ddawn lawn goleuni, 
Ar enw a dysg yw’th ran di. 
Gwir gariad gWr a geri, 
Decaf ystad, gefaist ti. 


Oreu gwr fe Wyr garu, 

Carodd ei “ wlad, geinwlad gu”’ ; 
Yn fore, rhoes i Feirion, 

Euraid fro, gariad ei fron ; 
‘Gwelodd Wen liw goleu ddydd 
Hyd fryniau gwlad Feirionydd, 
Ac eilwaith ei holl galon 

A’i carodd hi, lili lon. 


Morynion bro Meirionydd— 
Ba raid sén '—yn hoywbryd sydd, 
Yn hyfryd lan rianedd 


Fal blodau’r drain, gain eu gwedd. 


Ymysg y drain eiriain, hi, 
Y loyw Elin, oedd lili. 


#7. 

Nid yw clod (cefaist glodydd— 
Enw a saif, it, Owen, sydd), 
Nid yw aur bath, na da’r byd 
Pw ddymuno ddim ennyd ; 
Ac afraid yw ei gyfri 

Wrth dy wyn flodeuyn di. 
Wele Elin, dy lili, 

Yn eiddo teg heddyw i ti. 


Onid cyfion oedd lonni, 
Owen, o’th fron dirion di ? 

A mwy fil na’i phryd Ili, 

A’i golwg Wyl annwy] hi, 
Oedd gariad merch a serchi ; 
Eithr hynny, daeth i’th ran di. 


Gwyddost gyfrin ddoethineb 
Lawer, yn llwyr, na Wyr neb ; 
A oes dim a wyddost ti 

Ar gariad yn rhagori ? 


Hyfryd yw y fro dawel, 

Llyna fan yn llawn o fél ; 

Y ddeuddyn hwyliodd iddi, 

Hudol oedd, a’m gadael i. 
Minnau i’r ddau ddymunaf 

Fyth yno wén heulwen haf ; 
Bydded tiriondeb iddynt, 

A Duw yn nawdd, a hawdd hynt. 

CYWYDD PRIODAS 


_W. LLEWELYN WILLIAMS 


Gynt o Goleg y Trwyn Pres, Rhydychen, a chynt Arch-arogldarthydd 
Cymdeithas Dafydd ap Gwilym; y pryd hynny yn Olygydd ‘Seren y 
Deheu’; yn awr yn Seneddwr dros Fwrdeisdrefi Sir Gaerfyrddin. 


Rhyw lon newyddion heddyw 
Yrrwyd im—a hyfryd yw. 


O’m da ethol gymdeithion, 

Ac ni bu un Ilu mor Ilon, 

YY Ilonnaf oll ohonynt, 

Heddyw llonnach yw na chynt. 

A min aros mewn hiraeth, 

Mewn oer gwyn yma’n rhy gaeth, 
Mewn hiraeth am hen oriau, 

A chyfeillion mwynion mau, 
Hiraeth am gwmni goroff, 

A chwyn am Rydychen hoff. 


Oriau, dyddiau dedwyddion, 
Rhy ddedwydd i brydydd bron ! 
O, hen ddyddiau rhy ddiddan— 
Cofiaf yr addfwynaf fan ; 
Cyrddau gwyliau ap Gwilym, 
A’u llond o ffraethineb llym ; 
Llu dirif o fellt eiriau 

O gylch y cwmpeini’n gwau ; 

Pob ystWr, pawb a’i stori— 
’D oedd neb mor ddedwydd a ni. 


Siarad am hen amseroedd, 

A beirdd byd, a hyfryd oedd ; 
A mwyn iawn darllennem ni 
Gu harddaf rieingerddi. 

O, pe gwelai Ap Gwilym, 
Ennyd, y llon fwynhad llym— 
Ap Gwilym, edlym odlau, 


Fwyn ei gerdd, a fu’n eu gwau. 


O bob rhyw hardd fardd a fu 
Erioed yn diddan brydu, 

Neu fwyn sén wrth fun ei serch, 
Neu gwynfan am ei geinferch, 
Ni bu erioed neb o rym, 


Neb o galibr Ab Gwilym. 


Prydydd i’w lwys Forfudd fu, 
Ac i hon bu’n hir ganu : 


“ Prydydd i Forfudd f’eurferch 


“Tm hoes wyf, a mawr yw’m serch ; 


“Er yn fab, bryd eirian ferch, 
“CY trosais iddi’m traserch.” 


A fu dyn o’n tyrfa deg 
Yn gwrando can gywreindeg 
Ab Gwilym, heb i’w galon- 

Feddwl am ryw Forfudd lon 
Yn rhywle’n yr oreuwlad, 
Rhyw annwy] le’n yr hen wlad ? 


Ond ofer fu serch Dafydd ; 

Ni chadd ei Wen wych i’w ddydd. 
Pw deg henaint y cwynwys 

Ei hynt hir a’i somiant dwys : 

“‘ Hir oedi’m serch a’m rhydawdd, 
“A byw o hyd ni bu hawdd. 
“Dan fy swydd, lawer blwyddyn, 
“‘Gorfod bod hebod, er hyn.” 


Ni bu’r galed dynged hon 

Yn gwbl i’r hen ddisgyblion. 
Diameu in, D. M. wyl 

Oedd ddisgybl na chadd ddisgwyl, 
Na’r Pencerdd hoywgerdd yn hir, 
Na fynnodd yntau ’i feinir. 

A phuraidd Archoffeiriad 

Yn mynnu Gwen gymen gad, 
Ac Archdderwydd dedwyddair, 
A’r dén leddf, a’r doniol air. 
Daeth pob un o honun’ hwy 
Ymaith o’r Rhyd i dramwy ; 

Ac wrth rodiaw yn llawen 

Ar ei hynt yng Nghymru wen, 
Cyfarfu 4’r decaf Forfudd,— 
Canw’n iach bellach ni bydd ; 


§2 


Cywyddau 


Di ball eu mwynhad bellach, 
Heb draha ’r un Bwa Bach. 


Heddyw ym Mén rhyw son sydd 
Wrthyf am Arogldarthydd 

A aeth ac a wnaeth, yn wir, 

Yr un modd a’r rhain, meddir. 


Y llonnaf oll hwn a fu 

O’r dilesg hygar deulu ; 

Ac ef a faith gofiaf i— 

Ystyriaf ei ffraeth stori ; 

Ac’ yn aml dychmygu wnaf, 

Yn bur ddedwydd breuddwydiaf 
Fy mod yn canfod y cylch 

Yn ymgom fyth o’m hamgylch ; 
Hyglod Wr yr arogl darth 

Yn didor greu ei dewdarth, 

Ac aml y mae ’i gwmwl mwg 
Yn ei gelu o’n golwg ; 

Ond wrth ffrwd ei araith ffri, 
Hynod bob gair © honi, 

Wrth ei nad a’i chwerthin 0, 
Adweinir ei fod yno. 


A gwir iawn mai gWr hynaws 

A llon oedd, didwyll ei naws ; 
Aml awr bu fawr fy hiraeth 

Am wir ffrind, ac un mor ffraeth. 

Wedi byr gerdded y byd 

E welodd ei anwylyd ; 

Ei anwylyd oedd Neli, 

A’i Forfudd ddedwydd oedd hi ; 
Ac o flodeu Deheudir 

Ni welai ail Neli, wir ; 

Neli oedd ei lili lon, 

A Neli aeth a’i galon. 


E gadd y Ileill, gwiwddull wedd, 
O geinaf flodau Gwynedd, 
Neu bwysi teg Bowys dir, 
Hyfrydwch penna’r frodir. 


Oni welais mo Neli 

Irdwf hardd, ni chredaf fi 
Fod o fun yn Nyfed faith 
Ail i Neli wen eilwaith. 

E Wyr y llanc geinder Ilun, 
A Neli gaffai’n eilun. 


Anwylodd ef ei Neli, 

A cha’r tal 0’i chariad hi ; 
Ca ryw nef o dangnefedd 
Yn awr yn ei hinon wedd 
A’i golygon hoywlon hi, 
Ac yn heulog wén Neli ; 
A Neli wen ei haul yw, 
Hyn a wyddom ni heddyw. 

Ef yn siriol fwyn Seren 

Yn tywynnu bu uwchben 
Ryw eirian belydr araul— 
Yn Neli wen wele ’i haul. 


A chaffed ef dangnefedd 

Fyth yn llewych gwych ei gwedd ; 
A’i londer ef fo’n peri 

Lonni 0’: hoff galon hi, 

I gynnal yn ei gwiwnef 

Ei heulaidd wawl iddo ef. 

A hyd byth, byth, felly bid 

I Londer ac i Lendid. 


Nac anghofiant chwaith, weithiau 
Tw hoenedd oll, ffrind neu ddau 
Mewn oer som yn aros sydd, 

A du ofid fel Dafydd. 

Ond er dim na rwystred hyn 

Eu mwynhad un munudyn. 


Bendithion haelion y nef, 
A’i heddwch ar eu haddef ! 


Rhagfyr 1891. 


on 

¥ 


I wlad Gymru bu mil beirdd,—a’u mél wawd 
Aml ydoedd ; a phrifeirdd 
Ynddi yn gwau odlau heirdd. 


Wele, di gést, wlad y gan, 

Do, beraidd wawd y beirdd hén ; 
Cefaist Ddafydd gywydd gwin 
Yn eu mysg, a Gronwy Mon. 


Hen feirdd fu i Gymru gynt— 
Oedd gynnes cerdd a genynt, 
Annisbur odlau ’sbrydlon 

Yn frwd o eigion y fron. 


O, fal y cenid, o fawl acenion, 

Gerddi dwys agwrdd i dywysogion, 
Didlawd ofezgwawd i bendefigion, 

Hen wr i daro dros Gymru dirion, 

Colli eu gwaed dan draed er hon,—wladgar 
Wyr dewrwych, a hygar eurdorchogion. 


eAwdlau 


Molai Taliesin 
Urien ac Elffin 
Gynt, ac Aneirin gant gan hiraeth— 
Canu Gododin 
““Cydwyr cyfrenin,” 
Wylo am fyddin cytrin Catraeth. 


Oer och oedd i Lywarch Hen 
Alaru ar ol Urien ; 

Eilwaith wedi Cynddylan 
Erys co’i alarus gan : 


“‘Stafell Gynddylan ys tywyll—heno, 
“Heb dan heb gerddeu ; 
“Dygystudd deurudd dagreu.” 


Meilir gynt, molai ar gAn, 

Cwynai ar ol Ap Cynan ; 
Gwalchmai’n hoyw i’r gloyw ei gledd 
A ganai—Owain Gwynedd ; 
Cynddelw yn unddelw a wnii, 

Neu Gyfeiliog a folai ; 

E gant Cyfeiliog yntau,— 

Llyw oedd a bardd, llwydd ei bau,— 
Ys moli aerweis Maelor, 

Nifer gwych, yfwyr ei gorn. 


I’w lyw y canai Lywarch 
Ap Llywelyn—myn fy mharch ; 


Cymru Fu : Cymra Fydd 


Godidog eurfant gantawr 
Fu ef i Lywelyn fawr. 


Bleddyn fardd a’i wawd harddaf,—a’r enwog 
Ap yr Ynad gofiaf, 
Os cofiaf y dewraf dyn, 
“Llywelyn ein llyw olaf.” 


Nid oes i ni dywysog, 

A gwir yw, wedi ei grog. 
Walia wen, O, alanas ! 
Ei holaf lyw, ef a las. 


O Iwyr ing i wylo’r af, 

I ddirgeledd ergiliaf, 

Och! fy nhud, a chofio wnat 
Lywelyn dy lyw olaf. 


Ar ol Llywelyn eraill a welaf, 

Yn urdd o ryw gewri, feirdd rhagoraf. 

Iolo Goch, ynad glew gwych a enwaf ; 

Engir ydd eiliodd wawd angerddolaf 

Yn hwyrddydd ei oes harddaf—i Lyn Dwr— 
Mawr ddiffynnwr Cymru oedd a’i phennaf : 


“ Dyre i’n gwlad, dur iawn gledd, 

“ Deyrnaswr drwy ynysedd ; 

“‘ Dyga ran dy garennydd, 

“ Dwg ni o’n rhwym dygn yn rhydd !” 


By ae 

Cofiaf gu harddaf gerddi—hael awen 
Lewis o Lyn Cothi ; 
Goleuddawn fawl arglwyddi, 
Golud a nawdd ein gwlad ni,— 
Dewr i’w gwarchadw rhag archoll, 
Neu gam ran, hen Gymru oll. 


Yntau 4’i gAn a’u taniai, 

Yn enw y Nef, hynny wnai : 
“ Arth fry ydwyt wrth fradwr ; 
“Tl frad, trwy gennad un GwWr.” 
I ryfela, dewr filwyr 5 

Fuon’ hwy, a chyfiawn wr : 

‘“‘ Ar gelwydd y gyr gilio, 

“Ac ar y ffals y gyr ffo.” 
Gw)r iawn a garai heniaith, 
Gwyr hael a garai eu hiaith: 
“Yn y plas cwmpas y caid 

“ Brud heniaith y Brutaniaid.” 


x 
Ein hiaith i?n bonedd heddyw, 


“‘ Barb’rous jargon” weithion yw ; 
SWn traws y “ peasant,” a rhu 


3. Cb? 999 : 
lr ignorant lw rygnu. 


Bwy, fy ngwlad, yn geiniad gai 

I philistiaeth ai phlasdai, 

Tref Gath ai Goliathau ? 

Am salmydd, Ddafydd neu ddau ! 

Uchel loyw-wawd, na chlywem !—sain hygar 
I Seisnigaeth falchdrem ; 

Rhydd eilier rhyw gerdd hoywlem—megis tan, 

Hoyw brysur fo’r gan i breserfwyr gém. 


Rhown arwyrain aur-eiriog—am radau 
Ein Nimrodiaid nerthog ; 
Heliant gadarn ’sgyfarnog 
_ Heb eiliw ofn, ac heb lég ! 


Geir adrodd eu gwrhydri 
A’u glewdid i’w hymlid hi? 


A dygwch ddethol folawd, 

A pharch i chwareuon ffawd, 
A dygwch i redegwyr 
Ceffylau—a gorau gw9r ; 
Moeswch, llefwch yn Ilafar 

Eu peraidd glod, giwdod gwar ! 


Rhyw chwai eiriau rhy chwerwon ? 
Chwerw, fy mrawd, a chur fy mron. 
Hen fonedd a fu unwaith 

I’n gwlad gu, loywed eu gwaith ! 
I’w lle daeth bonedd heddyw, 

A’u goreu waith gware yw ; 

Gware yw eu goreuwaith, 

Ba waethaf eu gwaethaf gwaith ¢ 

Yn rhyw garn Saeson trawsion y troesant, 
A’r groyw-iaith wiwdeg Gymraeg wrthodant, 
Sarhaus, trahaus y’i diystyrasant. 
Eres trwy oesoedd eu gwlad rwystrasant,— 
Yn Ile’i llywyddu i wellwell lwyddiant, 

O’u calon yn gyson dirmygasant 

Ei holl ddyhewyd, ei chWyn a’i mwyniant ; 
A’i chrefydd lwys, dwys y’i herlidiasant ; 
Un da o Walia welant :—y rhenti 

A rheibus egni o’r bau a sugnant. 


Ond prif wyddfod 
Yr Eisteddfod 
Am aur y god, O Gymru! gant; 
Ac yn y lleoedd uchaf y safant, 
Dieithr eu drych, odiaeth, yr edrychant, 
A’u Saesneg carnbwl geciant—i foli 
(Ys diwerth stori !) iaith ddiystyrant. 


Adrodder teg, hardd-deg hynt, 
A hanes un ohonynt. 


Am ei ddawn ef, meddiannu 

A chydio maes wrth faes fu ; 
Gormesu bu ar y bobl, 

O dir cfd myned a’r cwbl, 

I’w feddu oll ef oedd abl. 

I wirion tlawd yn aros 

Yr oedd ochr ffordd a chwr ffos. 

Daw rhyw wan truan un tro, 
Ag amrant wyl, rhyw Gymro, 
Yn isel iawn i geisio 

Lle i'w fwth, y lleiaf fo ; 
Gofyn darn i fyw arno 

O annwyl dir ei wlad o! 


A’r lleidr mawr, mor llawdrwm yw ! 
Rhyw gidwm terrig ydyw; 

_* Dos,’ medd ef, ‘os dewisi, 

‘Yno dod dy fwthyn di; 

‘Ac ith arglwydd bob blwyddyn 
‘Rhoi’n rhent ryw hyn a rhyw hyn.’ 
Mwy yna o swm enwir 

Na holl werth y diwerth dir. 

‘Ond cofia, daw y cyfan 

‘Yn eiddo i mi’n y man. 

‘Dos, fel hyn, os dewisi, 

‘I fyw’n rhad ar fy nhir i.” 


O wron ! O wladgarwr ! 
O haelionus serchus wr ! 
“ Oes genau na chais ganiad, 


“A garo lwydd gwfr ei wlad ?” 


Awn ymlaen ddeugain mlynedd, 
Y mawr fawr ysbeiliwr fedd 
Faith dref a’r holl gartrefi 

A wnaeth ei thrigolion hi ; 


62 


eAwdlau 


* 
Ni fu raid i'w fawrhydi—godi maen, 
Na rhoi ar faen un maen o’i meini. 


Yna’r hocedwr cadarn 


Aeth o fyd yn noeth i farn. 


A ddywedwyd yn ddidwyll 
Erioed am ei ddirfawr dwyll, 
Am i’r gwr orthrymu’r gwan, 
A’i hynaws garu’i hunan ? 


Neu gadd yr arglwydd a’i lwyddiant—ei droi 
Yn drist i fro’i haeddiant, 
Bro gyfiawn ebargofiant, 
Yn ddison, heb dén, heb dant ? 


Naddo ; eithr fe gyhoeddir 
Eisteddfod hynod cyn hir ; 
A rhennir cadair honno 

Am ddidawl fawl iddo fo. 
Gyda’r ferth gadair e fydd 
Melynaur i’r moliennydd. 


Yna’r beirdd er y wobr ddaw 
I eiliaw can o foliant ; 
Yn ddilesg iawn ydd eiliant,—ei ddirif 
Haelioni foliannant ; 
Wedi gwau ei radau gant, 
Ei haelioni ail enwant.— 

Y wlad a’r tai ladrataodd,—yna 
Ambell geiniog rannodd ; 
Weithion ei waith (a thawn ni), 
Heb wyrni Duw a’i barnodd. 


Wenhieithwyr, gwybyddwch chwithau,—melltith 
A malltod i’n ffroenau 
Yw’ch odli gwag, a’i chwedl gau, 
Anfadwaith eisteddfodau. 


Ai er gwobr, neu am ryw ged 
Yr wylodd Tudur Aled -— 

A hynny am wyr uniawn, 

Ac am wyr oedd Gymry iawn. 
Wedi’u marw dyma’i araith— 
A mawr ei ofn am yr iaith— 
“ Duw gwyn, er digio ennyd, 
“ Ai difa’r iaith yw dy fryd ?” 


Yr awr hon, nid er yr iaith—na’n cenedl 
Hen y cawn gywreinwaith ; 
Ond cawn aflerw oferwaith, 
Lawer, er mael—gwael yw’r gwaith. 


Ié’r wobr a 4 a hi, 

A’r elw sydd yn rheoli ; 

Rhyw genedl gaeth—saeth yw s6n— 
Yma ym yn llaw Mamon. 


Awdlau 


Arglwyddi, yn wir, gwleddant 

Yn segur ar gur rhyw gant ; 

A beirdd sydd ofer gleriach 

Yn brefu am ryw wobr fach ; 

A gweision Ién, hyn sy’n waeth— 
Boddio am gydnabyddiaeth, 

Neu ymladd am hen waddol, 

A’r wir efengyl ar ol. 


Am ysbryd dewr y cewri 
Welid un waith i’n gwlad ni! 
Ymosod ar bechodau, 

Dinoethi pydrni ein pau ; 
Pregethu’r Mab a’i aberth, 

A’i fyw hardd, mwyaf ei werth. 


Nid un budd, cydnabyddiaeth,—na degwm 
A’u dug i’r filwriaeth ; ~ 
‘Taniodd Ién eu calonnau 
Ai rasusau, hwythau aeth. 


Nid rhyw ffurfiol reolau,—a dadwrdd 
Gosodedig eiriau ; 
Un allor na chanhwyllau, 
Nid rhwysg gwag a rhodres gau. 


Nid naddu diwinyddiaeth,—a hollti 
Gwelltyn coeg athroniaeth 

A hedeg uwch gwybodaeth, 
O olwg gwWr, i niwl caeth. 


Ond yn goedd, argyhoeddi—y byd drwg 
O bob trais drygioni ; 
Ni wyrent genadwri 
Crist ei hun—ein heilun ni. 


A fu ail neu hefelydd,—neu goethed 
Pregethwr y Mynydd ? 
Paul oedd burion athronydd— 
Ond awn at Ffynnawn y ffydd. 


Hyd ddaear werdd bu’n cerdded,—a rhoes wir 
Esiampl i'w dynwared ; 
Ac athro fu ’mhob gweithred, 
A geiriau (rist yw gwir Cred. 


Ni ddaeth i ddiddymu’r ddeddf : 
E roddes in oreuddeddf 
Gyflawnach na’r ddeddf arall, 
Fanylach, Ilymach na’r llall. 

A nod angen ei gennad— 

‘A wnél ewyllys fy Nhad !’ 

Pa le y mae gwfr éon 

A faidd fynegi’r ddeddf hon ¢ 


Ym mryn a dyffryn mae Cymru’n deffro— 
‘Mae y cyfryw oedd i'm cyfarwyddo ! 

eAwdlau 


‘Mae y dewrion, heb ofni ymdaro, 

‘El i wyneb y gelyn heb gilio— 

‘Wr o ffydd a’i gyr ar ffo '—mae’r cyfiawn ? 
‘ Mae im wr uniawn ? Mae a’m harweinio ?’” 


Eithr os du yw, na thristawn ; 
Mewn da bryd, cyfyd cyfiawn 
[th arwain o gaeth oror 

I rydd wasanaeth yr Ir ; 
Dwyn o aflan wasanaeth 

Gau Famon feibion dy faeth : 
E dyr gwawr, wlad ragorwen, 
Nac wyla, O Walia wen. 


Di fegi bendefigion,—oreugwyr, 
Uchelwyr, 4 chalon 
Ith garu, fy nglan fanon, 
A charu ’th iaith, heniaith hon. 


Ac fe ddaw it heirdd feirddion—i ganu 
Gogoniant y cyfion ; 
Ac 4 newydd ganeuon, 
A thanbaid enaid y dén’, 


Gwyr crefydd a geir, cryfion—yn nerth Duw, 
Wrth y dyn, yn eon 
Gryf a lefair air yr I6n— 
Ofni Duw’n fwy na dynion. 

Ystryw ac anonestrwydd—celwyddog 
Gladdant mewn gwaradwydd ; 
Rhagrith diafl a’i bob aflwydd, 
Gweniaith, ffug waith, ffy o’u gWydd. 


Ni bydd rhith lledrith anlladrwydd—drwot, 
Distrywir pob arwydd ; 
Gwlad ry eurglod i’r Arglwydd, 
_ A thi’n wlad o faith iawn lwydd. 


Ni thrig annoeth ddrygioni—ynod mwy, 
Na dim ol gwrthuni ; 
Nac anwybod na thlodi, 
Yn wir, nid adwaeni di. 


Ynod bydd pob daioni,—hoff bau deg, 
A phob digoll dlysni ; 
Pob gwybod a medr fedri ; 
Aml fydd dy ddrud olud di. 


Gras a dysg, oreu ystdr, 
Ynod gaf yn dygyfor ; 

Ba ryw wall a fydd i’m bro? 
Ba ddawn a’r na bydd yno ? 


Geiriau annwyl Goronwy, 

Yr awr hon fe’u gwirir hwy : 
“Yn lle malais, trais, traha, 

“ Byddi ’n Ilawn o bob dawn da, 


Awdlau 


“Purffydd, a chariad perffaith, 

“Ffydd yn lle cant mallchwant maith ; 
“Yn lle aflwydd, tramgwydd trwch, 

“« Digon o bob rhyw degwch, 

““Undeb, a phob rhyw iawnder, 
“Caru, gogoneddu Nér.” 


Dyma wlad wen ysblennydd, 
O feirdd, wele Gymru fydd ! 


Och wir, na syllwch arni 
Heddyw am ei bod-ddu hi ; 
Caeth yw,:ac ar ei haraul 

Hoff wedd hi y craffodd haul ; 
Ac ym mro Aifft, Gymru wiw, 
Os du wlad, ys telediw ! 


Bwy gei o’th feib, o gaeth fan, 
A’th ddwg yna i’th Ganaan ? 
Chwi feib awen, eleni, 
Cyfodwch, cychwynnwch chwi : 
I’r anghred rhodder enghraifft, 
Rhodder her i dduwiau’r Aifft. 


Cenwch ogoniant Canaan, 
Cenwch ei phryd, gloywbryd glan ; 
Amled ynddi lili lon, 

A rhyw siriol ros Saron ; 

Ac O, yr enwog rawnwin 

A geir i’w gwinllannoedd gwin ! 
Gwridog 0 ryw deg aeron 
Llwyni a pherllannau hon ; 

A’i ffrydiau hoff a redodd 

Laeth a mél, helaeth y modd ; 
O chenwch, cenwch bob can 
Ag wyneb tua’r Ganaan. 


* * * 


A gar rhyw fab gwir ei fam ? 
Un eilfydd i’w anwylfam ? 
Minnau, ai hoff i’m henaid 

Fal Cymru gu un fro gaid? 
Gweddw fam gynt a’m magodd fu, 
Hon gerais os gwn garu ; 
Gymru lan, wyt ychwaneg— 
Chwaer wyt im, a chariad deg. 
Pob rhyw aur, rhuddaur roddwn, 
Mwy na gwerth pob meini, gwn, 
Rhyw iesin feini crisiant, 

Neu iasbis gwych hysbys gant ; 
A pha’r oroff fererid, 

Neu ba’r em fyddai’n rhy brid ? 
Mwy na pherl, gem na phuraur, 
Rhof iddi well rheufedd aur— 
Rhoi’r fron a’r galon i gyd, 

A’r llaw fau, a’r holl fywyd, 

Pob myfyr pwyllig digoll, 

Yn barod iawn a’m bryd oll : 


7O 


eAwdlau 


Fy nyddiau rof yn addwyn, 


Té, rhoi’m hoes er ei mwyn. 


Ac mae rhyw fil, Gymru fau— 
Dynion canmwy eu doniau— 
Ddyry eu hardd einioes ddrud, 
Ddihefelydd fyw olud ! 

O, deced ymysg gwledydd, 

Ac O, mor fawr Gymru fydd ! 


Dy loyw ddawn dy gyfiawnder—yna geir 


Yn deg wawl goleuber ; 
A thi, ys hardd ymhlith sér, 
Dywynni’n gannaid Wener ; 


Ac ar goedd, holl bobloedd byd 
A wil hefyd dy leufer. 


Fy nhudwedd, dyma ’ngweddi— 
Weld awr deg dy loywder di. 
A thithau, gorthaw, f’awen ; 
Doed yr awr, Idr mawr. Amen. 

SALM I FAMON 
I 


Canaf, brwd eiliaf ryw dalm—o loyw fawl 
O ufelin arial ; 
Molaf un naf dihafal, 
Mydraf, dadseiniaf ei salm. 


I Famon fawr f’emyn fydd ; 
Yn fore dof, wawr y dydd, 
Cludaf ei wiwdeg glodydd. 


A rhyw hoyw orohian—o ferw cerdd, 
O frig gwawd a chyngan, 
Y pynciaf ei geinaf gan. 


Ewybr y canaf bér acenion, 
A thalaf emog gathl i Famon ; 
Ti sy agwrdd uwch tywysogion, 
A’th oruchwyliaeth ar uchelion ; 
Duw’r meddiant a’r moddion,—ydwyt lywiawdr, 
A drud ymhérawdr duwiau mawrion. 


Un ei le ac un ei wlad, 
I un y bo traean byd : 
Nid darn a berthyn arnad, 
Ond ti gest ei blant i gyd. 

Awdlau 


Cyfled yw dy gred 4 daear gron, 
Tery ffiniau tir a phennod tonn ; 
Hyd yr él yr hylithr awelon, 

Hyd y tywyn haul, duw wyt yn hon. 


Trech wyt na Christ yng ngwlad y Cristion, 
Bwddha’n yr India hwnt i’r wendon ; 

Arafia anial a ry ’i chalon, 

Nid i Fahomet, ond i Famon. 


Gini neu ddoler gawn yn ddelwau ; 
Car yr Iddew codog ei logau ; 

Car y Cristion faelion ei filiau. 

Am elw o hyd’ y mae holiadau, 
Cregin, wampum, a gloywdrem emau, 
Digon o bres, digon o brisiau, 
Degwm, pob incwm, a llog banciau ; 
Am elw y mae’r gri a’r gweddiau, 
A’th aur yw pob peth i wr pob pau. 


Dy gu ddelwau 
Gloywon dithau, glan a dethol, 
Dyma ddelwau 
A wna wyrthiau grymus nerthol. 


Pa ryw fudd na phryn rhuddaur, 
A pha ryw nerth na phryn aur? 
Yr isa’i dras 4, drwy hwn, 

I swperu ’mhlas barwn ; 

Yn neuadd yr hen addef 

Y derw du a droedia ef, 

A daw beilch ddugiaid y bau 
Ar hynt i’w faenor yntau. 

Beth yw ach bur wrth buraur, 
A gwaed ieirll wrth godau aur? 
Un yw dynol waedoliaeth, 

Ac yn un Mamon a’i gwnaeth. 


Aur dilin a dryn linach, 
Pryn ir isel uchel ach ; 

Pais arfau, breiniau a bryn, 
E ddwg arlwydd o gerlyn ; 
Pryn i hwn dras brenhinol, 
A phraw o’i hén gyff a’i rol. 


Beth a dal dawn a thalent 
Wrth logau a rholau rhent ? 
Pwy yw'r dyn piau’r doniau? 
Rhyw was i un 4 phwrs aur. 
Aur mal a bryn ei dalent, 
Gwerrir hi er gwr y rhent ; 
Cyfodir tecaf adail 

A chaer gan bensaer heb ail ; 
Pob goreugwyr crefftwyr Cred 
Yr honnir eu cywreinied, 

Pob dodrefnwyr, gwydrwyr gwych, 
Gemwyr ac eurwyr gorwych, 
Pob perchen talent, bob tu, 

Vis 


Awdlau 


Aeth i’w byrth i’w haberthu. 

Y lluniedydd celfydd cain, 
Bwyntl hoyw, a baentia’i liain, 
Aeth hwnnw a’i waith enwog 

I euro Ilys gWr y llog ; 

A phob trysor rhagorol 

O ddawn uwch oesoedd yn ol, 
Canfas drud pob cynfeistr hardd, 
Yno ddaw yn ddi-wahardd : 
Dillynder ffurfiau perffaith 
Raffaél oroff ei waith ; 

Awyr las a disglair liw 

Tizian eglurlan glaerliw ; 

Hy a chwimwth ddychymig 
Tintorét yno y trig, 

A helaethgamp Velazquez, 

Sy ddrych byw fel y byw beth, 
Neu Rembrandt rymiant tramawr, 
Ac yn ei wyll ryw gain wawr ; 
Y campau gorau i gyd 

A feiddiodd y gelfyddyd, 

Draw gludwyd i’r goludog, 
Yng nghaer hwn y maent ynghrég. 


Kiddo ef bob llyfr hefyd, 

A “rholau gwybodau byd” ; 
Cynhaeaf pob dysg newydd 
A hanes hén yno sydd : 

Y gorau gwaith a gar gwfr, 

Gorhoffwaith hen argraffwyr ; 
Llyfrau llafur law hefyd, 

O ba werth nis gWyr y byd— 
Llond cell, yno wedi’u cau, 

O ryw enwog femrynau, 
Cywreindeb nas gWyr undyn, 

A geiriau doeth nas gWyr dyn ; 
Perlau gwymp ar helw y gWr 

A welwai berl ei barlwr ; 
Gemau’r Gymraeg, mwy eu rhin 
Na’r main claer mewn clo eurin, 
Heb freg oll, yn befr eu gwedd 
Yng ngheinwaith y gynghanedd ; 
Hyn, a mwy na hyn, yn wir, 
Yn y gell hon a gollir ; 

Yr iarll ni fedr eu darllain, 
Dieithr yw i deithi’r rhain. 

O Famon ! addef imi, 

Pa sud oedd y’m pasiwyd i? 


Ond pam weithion y soniwn 
Am dlysau neu emau hwn ? 
Onid yw wyneb daear 

A’i thai i’w ran, a’i thir ar? 
Holl ystér ei thrysorau, 

Eiddo ef $nt, a’i chloddfau ; 
Ei faeth ef yw ei thyfiant, 

A chynnyrch hon ar ei chant ; 
Pob enillion o honi— 


Awdlau 


Fe’u medd hwynt, ac fe’i medd hi. 
‘A’r rhyfedd Wr a fedd hon, 

E fedd hwnnw fyw ddynion ; 

Fel aeron gwylltion a gw¥dd 

Y tyfasant oi feysydd ; 

Tir y gWr fu’u magwrfa, 

A phorthwyd hwynt o’i ffrwyth da ; 
Cynnyrch rhad ei ’stad ydynt, 
Rhyw hoyw ddull ar ei bridd fnt. 
O’i fodd y mae’n eu goddef 

Ar ei dir ai weryd ef : 

Gall atal eu cynhaliaeth, 

A’u troi o’u man a’u tir maeth : 
Cadarn ei afael arnun’, 

Déyrn draw ’n ei dir ei hun ; 

Idér agwrdd y diriogaeth, 

Yn ddarn o dduw arni ’dd aeth : 
Plygu’n Ilu, megis i’r laid, 

Pw addoli wna’i ddeiliaid ; 

Yn gaeth y’i gwasanaethant, 
Rhodio’n ei ofn erioed wnant ; 

Ki air ef yw eu crefydd, 

A’i ffafr yw sylfaen eu ffydd : 

Os eu henaid a syniwn, 

Ni wyddant am dduw ond hwn. 


A phwy yw’r dwyfol Wr a iolant ? 
Corr ydyw o blith cewri dy blant : 
Ef6 a’i eiddo sy’n dy feddiant, 

A’i geyrydd enwog a’i ardduniant ; 
A hwythau pan wasanaethant—eu naf, 
Ti, o dduw alaf, ti addolant. 


A mi, llwyr oll y collais—dy fendith, 
Ni bum gyrrith, ni’th wasanaethais : 
I’m buchedd, am a bechais,—codi ’mhen 
O nythle angen ni theilyngais. 


Ydwyf bechadur, 
Rheidus greadur, 
Yn wir, difesur ydyw f’eisiau ; 
Gwae im ddrwgymddwyn, 
Ynfyd ac anfwyn 
Dorri, dduw addfwyn, dy heirdd ddeddfau, 


Canwaith rhoi ceiniog 
I un anghenog, 

Neu i ddifuddiog, yn ddifeddwl ; 
Eirchiaid fai’n erchi, 
Rhennais i’r rheini, 


Yn lle eu cosbi yng nghell ceisbwl. 


Erioed afradus, 
Rhyffol wastraffus, 
Esgeulus, gwallus, gwelais golled ; 
Ar lesg ni wesgais, 
Isel nis treisiais, 
Gwobrau nis mynnais, collais bob ced. 


eAwdlau 


Di lun a di les, 
Hyn yw fy hanes ; 
Erglyw wir gyffes y fynwes fau ; 
Ydd wyf ddiofal, 
Ofer, annyfal, 
Eiddilaidd, meddal ; O dduw, maddau ! 


II 


Tin uchaf a ddyrchafwyd—a’th gryfion 
Alon a ddymchwelwyd ; 
A duw drud a hydr ydwyd— 
Diau duw y duwiau wyd. 


Assyriaid ac Eifftiaid gynt, 

Yn ddilys y’th addolynt. 
Merodach, duw mawr ydoedd, 
Istar, hi, duwies dér oedd ; 
Osiris, Isis, a Hor, 

A rhyw ugain yn rhagor— 
Nid yw’r un duw o’r rheini 
Ond mal dim yn d’ymy] di. 


Yr hen enwog frenhinoedd, 

Diau dydi eu duw oedd. 

Aml ryw deml i’r duwiau hyn, 
Temlau, delwau adeilynt ; 

Ac un waedd ddwys, ddwys, ddiseml, 


Yrrid i’r duw o’i aur deml ; 

“Rho oresgyn llwythau ; 
‘““Dinasoedd, tiroedd, tyrau— 


“O dduw, am lwydd i’w hamlhau ! ” 


Ennill o hyd, ennill oedd 

Hen anian y brenhinoedd ; 

Un duw, ac un dyhewyd, 
Henwyr beilch—meddiannu’r byd. 


I enwau duwiau dieithr 

Ffrydia mawl hoff o’r deml, eithr 
Nid yw hyn ddim ond enwi— 
Tu ol i’r teitl yr wyt ti. 


Am ennyd awr, Famon, dos 
Heibio i ael wemp Olympos ; 
Duwiesau sydd a Zeus hén 
Yma’n llu mwyn a llawen : 
Nosau a gwleddau, O’r glod! 
Duwiau odiaeth eu duwdod. 


Pa gred onest a estyn 
Goreugwyr Groeg i’r rhai hyn ¢ 


Cred fod ced i’r rhai a’u car, 
Da dduwiau cnwd y ddaear ; 
Dal fod alaf o’u dilyn— 
Heiniar y ddaear i ddyn, 

Sef oedd hon, “ Moes feddiannau,—rho rwysg, 


Awdlau 


A haul nef, a glaw hefyd, 
A bwyd i bawb, a da byd. 


Kroisos, y cu oreusant, 

Fu’r mwyaf, blaenaf o’th blant ; 
Helaethaf ei alafoedd, 
Cyfoethocaf, uchaf oedd.— 


Alexander goncwerwr, 

Tydi gynt oedd tad y gwWr ; 
Mab Zeus, medd ef; addefwn ; 
Ti eisoes oedd y Zeus hwn. 
Rhwyf daearfyd a’i wirfab— 
Duw’r byd yn rhoi’i fyd i’w fab. 


Pa dduw idr pioedd arwain—ym mrwydrau 
Ymerodrol Rhufain ? 
Ai Mawrth, anghenfil milain ? 
Ai Iau eu rhi? Neb o’r rhain. 


Pwy ond ti ym mhob hynt oedd 

I annog y byddinoedd ? 

Ysbryd y byd a’i bywhii, 

Ti i ennill a’u taniai, 

A thi’n iér yn llywio’r llu, 

Drwy drachwant, draw i drechu.— 
Duw’r digonedd a’r meddiant 

A bair, abl yw, wobr i’w blant. 

Ploutos, pa elw yw iti 

Dan d’enw dy hun d’enwi di? 
Deiliaid sydd yn adolwyn 

Dan bob rhith dy fendith fwyn— 
Dy annerch dan enw Merchyr 
Am fasnach elwach i wr, 
Dan rith Ceres, dduwies dda, 
A phryd denol Fortuna. 

A geir 0 enwau gorwych 

O gwrr y pantheon gwych, 
Yr ucha’u gradd onaddynt, 
Enwau teg arnat ti pnt. 


Beth am dy uchel Elyn, 
A’i hap Ef yn wyneb hyn? 
Un genedl, yn ei gyni, 
Feddai, ac—anufudd hi ; 
Anhydyn ac anwadal, 
Addoli bu ddelwau Baal ; 
Troi’i hwyneb at y rheini, 
A’i adaw Ef, ei Duw hi. 
Yn gybyddion ddynionach 
Ymroi y bu mawr a bach ; 
Ei phlant gw4r yn gynnar gynt, 
Dy ddelwau di addolynt. 
Yn dyner Ef a’i denai,, 
Ymiliw’n aml 4 hi a wnai; 
Taerion fu’i genhadon Ef 
Arni droi’n hydrin adref. 


Sr 


eAwdlau 
Ond gwatwarwyd ei broffwydi,—a’i deg 
Weinidogion ganthi ; 
Diystyrodd heb dosturi 
Acen daer eu cenadwri ; 
Briwiodd, bwriodd hwy 4 beri 
Brathog, ac ysgythrog gethri ; 


Ie’u diosg a’u llosgi—’n wen goelcerth 
Fw’i cherth ddigrifwch hi. 


Ond Ef, mad oedd, 

Oediog ydoedd, 

Di lid ei law, 

Hir cyn taraw. 

Dwys bwys ei bai 

Oll ni allai, 

Na’i gw¥n na’i gwd, 

Oeri’i gariad. 

O’i ged wedi 

Ei thost waith hi, 

Hwn anfonodd 

Ei Fab 07i fodd, 

Tw throi i’w thref— 

Wiwdda addef. 
Ni bu’i hateb hi eto 
Ond yr un a phob rhyw dro. 
Os mathrwyd y proffwydi, 
A’u dryllio hwnt drwy’i law hi, 
Bu ran y mab yr un modd— 
Caersalem a’i croeshoeliodd. 

Yna’i diddig Iér a ddigiwyd, 

A llid Hwn yn deryll daniwyd ; 
A’i lofr genedl au 
Drwy’n byd o’r hen bau 

Tw gyrrau wasgarwyd. 


Ond ar led ein daear lydan 

Od ai’r genedl draw o Ganaan, 
Cafas ddial mawr yr awran ; 
Rhoes ei hynni, rhoes ei hanian, 
Yn llawn oll o hynny allan 

It’, ai henaid hi ei hunan. 


Yn dy demlau golau gwiwlan, 
Wirth brif fyrddau’r aur a’r arian, 
Y ceir hithau a’i hocr weithian, 
O sél y deml yn ysol dan. 


Yn ei haddoliant santaidd 

Llym iawn y traidd ei haidd hi : 
Yma’n ei fyd Mamon fawr 

A gad yn awr gyda ni. 


O, fal y llifodd arni’th fendithion ! 

A’th dda y’i doniwyd uwch gobaith dynion ; 

A dirym wrhydri ymherodron 

At amnaid ei dugiaid goludogion ; 

Yn eu rhodd hwy mae’r moddion—a’r darpar— 
Llywir y ddaear 4 Ilaw’r Iddewon. 


Awdlau 


Atat, arglwydd arglwyddi,—anfonaf 
Innau fy nhaer weddi ; 

Rho dy wén, dduw’r daioni,— 
Tirionaf wyt,—arnaf fi ! 


Ill 


“ Dy gymydog,” eb Nebun, 

“ Geri fel tydi dy hun.” 
Breuddwydiwr a bardd ydoedd, 
A rhyw wyllt ddychmygwr oedd, 
Ar fyr, “ anymarferol ”— 

Nid un hawdd rhodio’n ei ol. 


Ond am efengyl Mamon, 
Mor hollol wahanol hon ! 
Mor fawr, mor “ ymarferol ” ; 


Nid an-hawdd rhodio’n ei hél. 


“‘ Pawb ei siawns”’ gysurlawn sydd 
Ddigrifiaith ei hardd grefydd : 

O chei fantais, ti dreisi ; 

Os methi, trengi—wyt rydd ! 


“'Trecha’ treisied, 

“ Gwanna’ gwaedded,” gain egwyddor ; 
Ni ddaw iti, 

Oni threisi, aur na thrysor. 

Rhyddid i bawb a rodder—yw rheol 
Ei athrawon tyner ; 
Yn eu cain iaith datganer 
Y ddilys ffydd— Jaissex fare!” 


Rhodder i eiddo ryddid—i elwa 
Lle gw}l angenoctid ; 
Ac i’r tlawd, O, pob siawns bid— 
TIawnach, callach nis gellid. 


Cafwyd athrawiaeth gyfiawn— 
Seinied pob sant “ pawb ei siawns!” 
Rhyfeddod o adnod yw, 
Athrawiaeth odiaeth ydyw. 


Athrawiaeth iachus, a grymusaf 

Er dwyn y gweithiwr dan iau gaethaf, 

A thwyllo llibin werin araf 

O ffrwyth ei Ilafur a’i chur chwerwaf,— 
Canys dyna’r hawddgaraf—alluoedd 

A ddwg ei filoedd i gyfalaf. 


O dduw cyfoeth, doeth wyt ti ; 
On’d oedd elwach d’addoli ? 
Ac nid duw dig, eiddig wyd ; 
Duw odiaeth haelfryd ydwyd. 
Yn lle cenfigen y Llall, 

‘Ti ni ddori Dduw arall. 
Dywaid y Llall heb dewi— 

Awdlau 


“Nid cyson Mamon 4 Mi”’ : 
Tithau, “Y gorau i gyd, 

“Yn ddifai, gwnewch o’r ddeufyd.”’, 
O dduw gwych, bonheddig wyt, 
Caredig—gorau ydwyt. 


Onid hawdd it ei oddef, 

A gwenhieithio iddo Ef? 
Ac onid hoff gennyt ti 

I ddyliaid ei addoli ? 

Da odiaeth i’th benaethiaid 
Weled coel y taeog haid ; 
Gado’r ffydd i gyd i’r ffWl, 
A da fydd i’r difeddwl ; 

A bryd calon dynion doeth, 
Ti ai cefaist, duw cyfoeth. 


Pa raid malio fod Prydain 
Ar y Sul, 4 s¥berw sain, 
Yn rhyw ffugiol addoli 
Y Gelyn sy’n @erlyn di? 


Pob ffalster rhodder iddo,—neu salmau 
Ac emynau mwynion ; 
Beth yw i ti byth eu tén? 
Gwelaist pwy piau’r galon. 


A thi dy hup, ddoeth dduw da, 
Hoff gennyt y ffug yna ; 


Salm 1 Famon 87 


Byddi’n ei ffugiol foli 

Yn dy deg adnodau di: 

“ Pob un drosto’i hun,” yna— 

Ba beth ?—* Duw dros bawb !” A ha ! 
Ni wybu llofrudd Abel 

Mo’r ffordd i’w glymu mor ffl. 


O mor ddoeth, a choeth, a chall, 
D’eiriau am y Duw arall ; 

Nid ffrochi gan genfigen, 

Na, “ Duw dros bawb.”’—Da dros ben. 


Llwyr hawdd y gellir addef, 
Wyt gryfach, gallach nag Ef. 


Yn gyfrwys i’w eglwysi, 

Yn ddistaw iawn treiddiaist ti ; 
Ni thynnaist yn wrthwyneb, 
Ond yn gu, na wybu neb, 
Cynhyddaist, gan ei oddef, 
Onis di-feddiennaist Ef. 


Yna troist i weini trefn 

Yn ddidrwst ar ei ddodrefn : 
Rhoist y rhain “ar osod ” draw— 
Am arian y mae’u huriaw ; 

Wrth rif y’u trethir hefyd, 

Fel siopau, neu bethau’r byd. 

Os oedd dewisol seddau, 

Fe’u rhoist oll i’th flafrweis tau ; 

I dorf o’th ddeiliaid eurfawr 

Y mynnaist fainc mewn sét fawr ; 
Yna’i dlodion Ef hefyd, 

O’th ras, a gafas i gyd 

Ryw gonglau a seddau sydd 
Oerach gwaelach na’i gilydd. 


I gyd? Na; mewn gwfd yn gwau, 
Mae rhai is, mawr eu heisiau, 

Heb ran na chyfran ychwaith 

Yn ei delaid adeilwaith. 

O fewn i’w glaer drigfan gled, 

Pa fan i garpiau fyned ? 


Y GwWr a ddaeth i gyrrau 
Rheidusa ’rioed i’w sarhau, 

Yn Wr tlawd gyda’r tlodion, 

Ar ei hynt trwy’r ddaear hon, 

I ddwyn newyddion iddynt 

O obaith gwell i’w bath gynt,— 
Erbyn hyn, i’r rhai hynny, 
Wele nid oes le’n ei dy. 


Y frwydr fawr i’w dir Ef aeth, 
A chefaist oruchafiaeth ! 

Wele un o’i ganlynwyr, 

Un o’r deuddeg, wiwdeg wyr, 
Yn dyfod i’w draddodi, 

O fawr chwant dy ariant di: 
Fe’i gwerthodd er rhodd o’r rhain, 
Rhyw hygar ddeg ar hugain ! 


Ti enillaist yn hollol, 

A’i wyrda Ef aeth ar d’él. 
Onid dinod bysgodwyr 

A rifai Ef yn brif wyr ? 
Rhoddaist o’th drysor iddynt 
Radau gwell na’u rhwydi gynt ; 
A phrifiodd, drwy dy roddiad, 
Y rheini’n arglwyddi gwlad ; 
Yn y Senedd eisteddant, 

A thrawster noeth a rhwystr wnant.— 
Dilynwyr pysgodwyr gynt, 
Goludog lywiau ydynt. 


Gwir, rhaid i gurad gwirion—fyw’n o fain 


Ei fyd, ar ryw loffion ; 


Ond hynny sydd (tawn a sén !)—er amlhau 
Braisg wobr o sgubau i’r esgobion. 


Be gwneid i bob gweinidog—yn ei dy 


Fod o’r da’n gyfrannog, 
Ystyr pwy o’i holl wr llog 
A ai fyth yn gyfoethog ! 


Nid dyna mo ddull Mamon ;—y dull yw 


Bod Ilawer yn dlodion, ai. 

Awdlau 


T’r chydig etholedigion—fyw’n wych, 
Yn uchel degwych oludogion. 


Ond Iesu, ceisio lluoedd 

I wych stad mawrhad yr oedd ; 
Dyfod a wnaeth i’w codi 

O dlodi i oludoedd. 


I’w rhoi’n fonheddig ddigoll 
Ei dda ?i Hun a wariodd oll. 


Ond pa ryw ddrud oludoedd, 
Pa ryw eiddo iddo oedd ? 
Iddo nid oedd ond ei wan, 
Ei wael anadl ei Hunan. 


A’r GwWr ei Hun ar y groes,—ynghanol 


Ing enaid a chwérwloes, 
Yn ddewr a rhydd, wir, y rhoes 
Ei hoedl, anadl ei einioes. 


Yr eiddo oll a roddes, 

én hael iawn ; ond pa les? 
Wedi’i ddiarbed ddirboen, 

I ba beth y bu ei boen ? 

Be delai i’r byd eilwaith, 

A cheisio gweithio’r un gwaith ; 
Annerch uchelwr gwrol 


A lleferydd ei ffydd ff64l - 

“* Gwerth bob rheufedd a feddi 
“Yn y fan, a chanlyn fi.” 


“* Haws i’r camel bwrnelaidd 
“Yrru naid drwy grau nodwydd 
“Nag i Wr ag aur gyrraedd 

““T nwyfiant teyrnas nefoedd.” 


A chyfarch clerigol urddasolion— 

“ Chwi ragrithwyr, twyllwyr, ffyliaid, deillion, 
“‘Cadw rhyw ffurfiau, defodau ynfydion, 
“Llu o fan wyliau, a’ch holl fanylion, 

‘© A gadaw’r pethau mawrion—bendigaid— 
“Rhannu i weiniaid, gwneuthur barn union. 


““ Ni laddasech chwi’r proffwydi gwirion ? 
“QO, ragrithwyr, twyllwyr, ffyliaid, deillion, 
“ Dywedaf, chwai’r haeraf, mai chwi’r awron 
““Y¥dyw cywir hil eu Ileiddiaid creulon, 

“ Ufuddaf etifeddion—i’ch tadau, 

“ Ac i’w traddodiadau hwythau weithion.” 


Och! bwy a’i hachubai Ef? 
Oni haeddai ddioddef ? 


Pa esgob coeth cyfoethog—a dréi draw 
Drem 0’i esmwythbluog 
Gerbyd glanwedd mawreddog 
Tua rhyw Grist ar ei grég ? 

Awdlau 


Diau y dwedai, “‘ Adyn 

“ Anfoddog, diog, yw’r dyn ; 

“ Ar ei barabl yn cablu— : 
“ Cablwr a therfysgwr fu ; 

“ Drwy wydiau chwyldroadol 

“ Rhedai rhyw haid ar ei ol ; 
“Da gweled gwayw a hoelion 

“ Fyth i daro’i fath— Drive on!” 


Y frwydr fawr i'w dir Ef aeth, 
A chefaist oruchafiaeth. 


Tin uchaf a ddyrchafwyd,—a’th gryfion 
Alon a ddymchwelwyd, 
A duw drud a hydr ydwyd— 
Diau, duw y duwiau wyd. 


I Famon fawr f’emyn fydd ; 
Yn fore dof, wawr y dydd, 
Cludaf ei wiwdeg glodydd. 


* * * 


Ac eto, eto, beth ytwyd '—Mamon, 
Mae imi ryw arswyd,— 
Er o druth a daer draethwyd, 
A’m hodlau oll,—mai diawl wyd. 

I 


Codi’r bore wnaf, a gofyn, 
“« Ddaw f’anwylyd i?” 
Gorffwys yn yr hwyr, a chwyno, 
“€ Draw’r arhosodd hi.” 


Gorwedd yno’r nos yn effro, 
Gyda’m gofid prudd ; 

Wedyn crwydro’n hanner huno 
Dan freuddwydio’r dydd. 


Il 


Brydferth grud fy holl ofalon, 
Brydferth fedd fy heddwch i, 


a. 

Brydferth ddinas, rhaid im d’adael, 
Rhaid im ganw’n iach i ti. 


Canu’n iach i’r santaidd hiniog, 
Lle’r ymdr ei hysgafn droed ; 
Canu’n iach ir fangre santaidd, 


Lle gwelais f’annwyl gynta’ rioed. 


Pe erioed na’th ganfuaswn, 
Ti frenhines deg fy mron, 
Heddyw ni buaswn isel 
Yn fy mhrofedigaeth hon. 


Ni fynnais fennu ar dy galon, 
Am dy serch ni cheisiais i ; 

Digon im oedd byw yn dawel 
Lle’r ehedai d’anadl di. 


Tithau sy’n f’alltudio ymaith, 
Gair dy enau chwerw yw ; 

Mae gwallgofrwydd i’m meddyliau, 
Ac mae ’nghalon glaf yn friw. 


Llusgaf draw ar ffon pererin 
Gorff lluddedig Ilwyd ei wedd, 

Nes cael'rhoi fy mhen i orffwys 
Yn fy oer bellennig fedd. 


_ 

Ill 


Fy machgen, cyfod, dal dy farch, 
Ac esgyn arno’n hy ; 

Dros fryn a dé] carlama i lys 
Y brenin Duncan fry. 


A llecha tua’r stablau nes 

Tr gwas dy weled di, 
_ A gofyn, “pwy’r ddyweddi deg, 
“Pa ferch i’r teyrn yw hi?” 


Os dywed ef “y ddu ei gwallt,” 
Dwg hynny’n ebrwydd im ; 
Os dywed ef “yr oleu ’i phryd,” 

Ni raid it frysio dim. 


Ond dos i d¥’r rheffynnwr draw, 
A phryn im reffyn praff, 

Yn araf tyrd heb yngan gair, 
A dyro i minnau’r rhaff. 


IV 

O’m dagrau i, fy ngeneth, 
Y cyfyd blodau glan ; 

A thry fy ucheneidiau’n 
Eosiaid yn gér o gan. 

Os ceri di fi, fy ngeneth, 
Mi rof y blodau 1 ti; 

Ac wrth dy ffenestr yr eilia 
Yr eos ei chanig hi. 


v 


Ers myrddiwn maith o oesoedd 
Mae sér disigl y nen 

Yn syllu ar eu gilydd 
Mewn cariad prudd uwchben. 


Llefarant iaith oludog, 

A phrydferth iaith a phér ; 
Ac ni bu ieithydd eto 

A wybu iaith y sér. 


Myfi fy hun a’i dysgodd, 
Ac nid anghofiaf hi ; 
A’m teg ramadeg ydoedd 
D’anwylaf wyneb di. 


VI 
Pe gwypai’r man flodeuos 
Mor friw yw ’nghalon i, 
I leddfu ’ngofid wylai 
Y blodau gyda mi. 

Pe gwypynt hwy’r eosiaid 
Mor drist a chlwyfus wyf, 
Anadlent hoywon odlau 
I esmwythau fy nghlwyf. 


A’r sér, pe gwypynt hwythau 
O’m dirfawr alar ddim, 

Hwy ddoent i lawr o’u nefoedd 
I adrodd cysur im. 


Ni Wyr yr un ohonynt, 
Un wWyr fy ngofid i ; 

A honno ’i hun a wanodd, 
A wanodd fy nghalon i. 


VII 


Paham, fy nghariad deg, yn awr, 
Y ciliodd gwawr y rhos? 

Paham mae’r fioled las ‘ei lliw 
Mor wyw, fy ngeneth dlos ! 


Paham mae’r hedydd fry 4 thén 
Mor brudd yn s6n ei salm?. 
Ac y daw arogl angeu certh 
O brydferth flodau balm ? 


O’r Almaeneg 


A pham mae’r haul yn edrych fry 
Mor oer a du ei wedd ? 

A pham mae’n grin y ddaear faith 
A diffaith fel y bedd ? 


A mi fy hun paham yr wyf 
Dan glwyf yn oer fy nghri ? 

A thithau, f’annwyl, pam y bu 
It gefnu arnaf fi? 


VIII 


E saif pinwydden unig 
Ar oer ogleddol fryn, 

A huna dan ei chwrlid 
O rew ac eira gwyn. 


Breuddwydia am balmwydden 
Ym mhellter dwyrain byd, 
Ar eirias lethr alara 
Yn unig ac yn fud. 


IX 

Er pan aeth f’anwylyd i, 

Aeth a gwenu gyda hi ; 

Llawer geisiodd leddfu ’nghlwy, 


Ond ni allaf wenu mwy. 

Er pan gollais f’annwyl i, 
Collais wylo gyda hi ; 

Mae fy nghalon fach yn ddwy, 
Ond ni allaf wylo mwy. 


x 


Pr ardd ryw fore hafaidd 

Yr euthum gyda’r dydd, 
A’r blodau’n sisial a siarad, 

A minnau’n rhodio’n brudd. 


A’r blodaw’n sisial a siarad 
A threm o dosturi a hedd— 
“Na fydd yn ddigllon wrth ein chwaer, 


“Wr trist a gwelw ’i wedd.” 


XI 
Ymgrynhoi y mae’r tywyllwch 
Dudew trwm o’m hamgylch i, 
Er pan na thywynna arnaf 
Oleu teg dy lygaid di. 


Pallodd imi wawl fy hyfryd 
Seren serch, enhuddwyd hi ; 
Dan fy nhraed yr egyr diffwys— 

Nos gynhenid, derbyn fi. 


Ae 

XII 


Drwy’r coed yn drist y rhodiwn, 
A’r fronfraith yn y gw¥dd 
Yn Ilamu’n llon a chanu, 


” 


“ Paham yr wyt mor brudd ? 


“ Dy chwaer y wennol,” meddwn, 
“All ateb hyn i ti— 

“Hi drig mewn nyth bach cywrain 
“Wrth ffenestr f’annwyl i.” 


XII 
Ti ferch y morwr, tyred 

A’th gwch o’r dyfroedd draw, 
Ac eistedd yn fy ymyl 


I ’mgomio law yn llaw. 


A pham y rhaid it ofni? 
Dy ben dod ar fy mron— 
Nid ofni’r mér na’i dymestl, 


Nac ymchwydd cryf ei don. 


Rhyw for yw ’nghalon innau, 
A storm, a thrai, a Ili; 

A llawer perl tryloywaf 
Yn ei dyfnderoedd hi. 

XIV 

Pan fyddwyf yn y bore 
Yn pasio d’annedd di, 
Mae golwg ar dy wyneb 
Yn llonni ’nghalon i. 


A’th dyner lygaid duon 
Gofynni’n fwyn i mi, 

“Pwy wyt ti, glaf ddieithrddyn, 
“A pheth yw d’ofid di?” 


Bardd alltud wyf, ac enw 
Sydd imi dros y Ili ; 

Enwer yr enwau goreu, 
Ac enwir fy enw 1. 


A’m gofid i yw gofid 
Llaweroedd dros y Ili ; 

Enwer pob dyfnaf ofid, 
Fe enwir fy ngofid i. 


XV 


Pa fodd, a mi’n fyw eto, 
Y tawel gysgi di? 

Daw’r hen ddigofaint ataf, 
Fy iau a dorraf fi. 


Io! 

A glywaist am y bachgen 

A ddaeth 0’i fedd ryw dro 
Am hanner nos 1 gyrchu 

Fi gariad wen i’r gro? 


Cred dithau, eneth fwynaf, 
A’r eneth lana ’i phryd, 
Mai byw wyf fi, a chryfach 

Nag ydyw’r meirw i gyd. 


XVI 


Mewn breuddwyd tywyll safaf, 
Edrychaf ar ei llun ; 

Ac megis ymadfywio 
Mae wyneb hardd fy mun. 


A rhyfedd wén a chwery 
Ar ei dwy wefus bur, 

A’i llygaid sy’n disgleirio 
O loewon ddagrau cur. 


Mae ’nagrau innau’n treiglo 
I lawr fy ngruddiau’n Illi ; 
Ac O, ni allaf synio 
Im eto ’i cholli hi. 

XVII 


Breuddwydiwn weld y lloer yn brudd, 
A phrudd oedd sér y nef ; 

A mi fy hun oddiyma ’mhell 
Yn fy nhirionaf dref. 


Nesheais at ei chartref draw, 
Cusenais drothwy’r drws 

Lle ’n aml y gwibiodd ysgafn droed 
Ac ymyl gwisg fy nhlws. 


Yr oedd y nos yn oer a maith, 
A’r garreg honno’n oer ; 

Ond gwelais wyneb mwyn drwy’r dellt 
Yn gann yngoleu’r lloer. 


XVIII 


Fel y lloerwen oleu’n dianc 
O dywyll len y cwmwl du 

Y daw im weledigaeth oleu 
O ganol dyddiau tywyll fu. 


Ar fwrdd y llong i gyd eisteddwn, 
Ar hyd y Rhein yn falch yr awn, 

A hafaidd lesni’r glannau’n twynnu 
Yng ngoleuni haul prynhawn. 

Minnau’n eistedd mewn myfyrdod 
Wrth ei thraed, enethig hardd ; 

Ar ei hannwyl welw wyneb 
Rhuddaur oleu’r haul a chwardd. 


Lleisiau plant a sain telynau 
Yn eu hoen a’n llawenhai ; 

Y nef uwchben 4i’n lasach lasach, 
Yr enaid yn eangach 4i. 


Megis chwedl y gwibiodd heibio 
Fryn a choedwig, plas a gardd ; 
A mi’n eu gweled oll yng ngloywon 

Lygaid yr enethig hardd. 


XIX 


Yr ydwyt fel blodeuyn, 

Mor fwyn, a theg, a phur; 
A minnau’n edrych arnat 

I’m bron y cyfyd cur ; 


Ac ar dy ben y mynnwn 
Gael dodi’m llaw, a dwyn 
Fy nghais at Dduw i’th gadw 

Mor bur a theg a mwyn. 

xX 


Dinistr iti fyddai ’ngharu, 
Ceisio’r wyf dy gadw di 
Rhag th dirion galon goledd 

Y cariad lleiaf ataf fi. 


Ond yn awr, mor rhwydd y llwyddaf, 
Hyn sydd eto’n flin 1 mi; 

A dymunwn weithiau eto 
Iti eto ’ngharu i. 


XXI 


Eneth 4’r perloywon lygaid, 
A’r gwefusau fel y rhos ; 

Ti, f’anwylaf fwynaf eneth, 
Sy’n fy meddwl ddydd a nos. 


Hirfaith yw’r gaeafnos heno, 
O na chawn fod gyda thi ; 

Wrth dy ymyl yn ymsisial 
Ar aelwyd fach a garaf fi. 


O na chawn i wasgu ’ngwefus 
Ar dy law liw alaw wen ; 

O na chai fy nagrau ddisgyn 
Ar dy law liw alaw wen! 

XXII 

Mae iddynt gwmpeini heno, 
Goleuni sy’n llenwi’r ty, 

Cysgod dy lun sy’n ymsymud 
Yn y ffenestr oleu fry. 


Ni’m gweli obry’n y tywyll 
Mor unig, fy ngeneth lon ; 
A Ilai o lawer y gweli 


Ir galon dywyll hon. 


Fy nghalon dywyll, dy garu, 
Dy garu a thorri mae hi, 
A thorri a churo a gwaedu, 


Ond O, nis gweli di. 


XXIII 


O na allwn gynnwys mewn ungair 
Y tristwch sy dan fy mron ; 

Mi a’i rhoddwn ir llon awelon 
Iw gludo ymaith yn llon. 


Ei gludo i ti, f'anwylyd, 

Y gair o dristwch, hyd pan 
Ei clywit ef ar bob adeg, 

Ei clywit ef ym mhob man. 

A pheunoeth cyn i’th amrannau 
Mewn cwsg ymgyfwrdd ynghyd, 
[th freuddwyd dyfnaf, f’anwylyd, 
Y’th ddilynai fy ngair o hyd. 


XXIV 


Mae gennyt emau a pherlau, 
A hoff bethau’r byd, a mwy 

Mae gennyt y llygaid tlysaf ; 
F’anwylyd, beth fynnit fwy ¢ 


Tr llygaid tlysion hynny, 
Yn unig iddynt hwy, 

Y cenais lu o ganiadau ; 
F’anwylyd, beth fynnit fwy ? 


A thi 4’th lygaid tlysion 
A roist imi gymaint clwy, 

Ac a’m dygaist yn llwyr i ddistryw ; 
F’anwylyd, beth fynnit fwy = 


XXV 


Fel rhyw freuddwydion tywyll 
Y sai’ rhes tai’r ystryd ; 

A minnau’n ddwfn i’m mantell 
Heb sén af heibio’n fud. 

Mae’r gloch yn taro deuddeg 
O’i chlochdy uchel hi; 
A swynion a chusanau 


Y disgwyl f’annwy]l fi. 


Y lleuad yw fy nghwmni 
A’i theg oleuni glan ; 
Wel’ dyma dy f’anwylaf, 


Mi ganaf yma gan: 


“ Can’ diolch, hén gydymaith, 
“Am roi dy gwmni cyd ; 

“Yn iach ! tywynna eto, 
“Heb beidio, ar y byd. 


‘“Os gweli fachgen serchog 
“Yn cwyno ’i unig hynt, 
“Rho iddo’r cysur roddaist 
“T minnau ganwaith gynt.” 


XXVI 


Mae iar fach yr haf yn caru’r rhos, 


A hofran o’i gylch y bydd, 


A’i charu hithau, a hofran 0’i chylch 


Mae pelydryn o dywyn dydd. 

Ond pwy aeth a serch y gwridog ros? 
Mi garwn pe dwedai a’i gWyr ; 
Ai’r eos a gan ei melys gainc, 
Ai tawel seren yr hwyr? 


Fy nghalon ni Wyr pwy yw cariad y rhos, 
Ond caru ’r wyf fi, fe’i gWyr, 

Y rhos, a’r pelydryn, ac iar fach yr haf, 
A’r eos, a seren yr hwyr. 


XXVIT 


Fel y lloer ai delw’n crynu 
Ar gynhyrfus donnau’r Ili, 
Hithau’n tawel grwydro’i hawyr 
Las ddigwmwl hi ; 


Felly crwydri dithau, f’annwyl, 
Hyd dy lwybrau tawel di; 
Tra mae ’th ddelw’n crynu, crynu 
Ar fy nghalon i. 


XXVIII 


Y lili ddWr freuddwydiol 
A edrych fry o’i llyn, 

A’r lloer deifl ati olwg 
Hiraethus serchus syn. 

A’i phen a blyg y lili, 
Wyleiddiaf lili ’rioed ; 

A’i chariad gwelw wedyn 
A genfydd wrth ei throed. 


SORES 


Rhyw adeg yr oedd hen frenin 
‘Trwm ei galon a brith ei ben; 
A’r brenin hen a briododd 
Forwynig ifanc wen. 


’R oedd gwas ystafell ifanc 
Melyn ei ben ac ysgafn ei fron 
I gario rhuglwisg sidan 
Y frenhines ifanc lon. 


A wyddost ti ’r hén hén hanes 
Sy’n hanes mor dlws, yn hanes mor brudd? 


Rhy gryf ydoedd cariad ; marw 
A rely ir ddau ’r un dydd. 


XXX 


Fry ar eurdroed ofnus esmwyth 
Y crwydra pob rhyw seren dlos, 
Rhag digwydd iddynt ddeffro’r ddaear, 
A hithau’n huno ar lin y nos. 

Y goedwig dawel saif i wrando, 

A’i dail yn glustiau bach bob un ; 
Yntau’r bryn a swrth ymestyn 

Ei drom gysgodfraich drwy ei hun. 


Ond pwy a alwodd? Ar fy nghalon 
Seiniodd adlais meinlais mwyn ; 

Ai llais f’anwylyd oedd? ai ynteu, 
Dim ond eos yn y Ilwyn? 


XXXI 


Crwydraf y freuddwydiol goedwig, 
Crwydro’r goedwig gyda’r nos ; 

Wrth fy ystlys innau’n wastad 
Mae dy ddelw welw dlos. 


Onid dyna dy wisg gannaid ? 
Onid dyna d’wyneb mwyn ? 
Ai nid yw ond goleu’r wenlloer 


Dyr drwy wyll y tywyll lwyn? 


Ai fy nagrau dwys fy hunan 
Glywaf yma’n ffrydio’n lh, 

Ai tydi sy’n wir, f’anwylaf, 
Yma’n wylo’n f’ymyl i? 

XXXII 


Mi wyddwn iti ’ngharu, 
A hyn wybiim yn hir ; 
Ond pan addefaist imi, 
Daeth arnaf fraw yn wir. 


Dringais y bryn a chenais 
Yn orfoleddus iawn ; 
Cyrchais y mér ac wylais 


Wrth fachlud haul prynhawn. 


Mae ’nghalon fel yr huan 
Pan elai’n dan i lawr, 
Mewn miér o serch y sudda 
Mor brydferth ac mor fawr. 


XXXIII 


Yr eneth ger y waneg 
Ochneidio’n ddwys a wna ; 

‘Tristau a wnaeth wrth weled 
Ymachlud huan ha’, 


Fy ngeneth bydd yn llawen, 
Hen arfer haul yw hyn ; 

Os suddodd yn yr eigion, 
Fe gyfyd ar y bryn. 

XXXIV 


Ni soniais am dy ffalster 
Wrth undyn yn y byd, 
Ond dwedais wrth y pysgod 
Sydd yn y mér i gyd. 


Dy enw da adewais 
Yn unig ar y tir; 

Ond gwyddant yn yr eigion, 
Bob parth, dy warth yn wir. 


XXXV 
Mae’r mér yn loyw ’n nhywyn haul 
Fel aur, ddiderfyn stér ; 
Fy mrawd, pan fyddwyf farw, 
O, sudder fi’n y mér. 


Bu’r mér yn annwy! annwy! im, 
A llawer gwaith 4’i li 
Yr oerodd wres fy nghalon ; 
A da fu’r mor i mi. 


XXXVI 


Yn seren wen tywynni yn fy nos, 
Gwasgeri fwyn gysuron, seren dlos ; 
A bywyd im addewi di— 
Na thwylla fi. 

Fel mér yn Ilifo tua’i loer uwchben 
Y llifa’m henaid innau, seren wen, 
Tua’th oleuni annwyl di— 
Na thwylla fi. 


XXXVII 


Mor llon wyt yn fy mreichiau, 
Ac ar fy mynwes i ! 

Dy nefoedd wyf, a thithau, 
Fy seren wen wyt ti. 


A dwfn o danom heidia 
Ynfydion blant y byd, 
Yn dadwrdd ac ymgaentach, 

A cham a giant i gyd. 


Mor ddedwydd ydym ninnau 

Ein bod mor bell uwchben.— — 
Ti guddi yn dy nefoedd 

Dy wyneb, seren wen ! 

XXXVII 
MYNYDDGAN 
I 
Ar y mynydd saif y bwthyn 
Lle preswylia’r cloddiwr hén ; 


Yno’r pinwydd gwyrdd a sua, 
Yno’r lloer sy’n aur ei gwén. 


Cadair freichiau sy ’n y bwthyn, 
Eres yw ei cherfiad hi ; 

A eistedd arni, dedwydd ydyw, 
A’r dedwydd hwnnw ydwyf fi. 


Ar y droedfainc eistedd geneth, 
Ar fy nglin ei gwenfraich dlos ; 

Llygaid fel dwy loywlas seren, 
Gwefusau fel y porffor ros. 


Y ddwy las seren edrych arnaf 
Fel sér y nefoedd yn y nos, 
A gesyd hithau fys fel lili 
Mor henffel ar y porffor ros. 


Na, ni wél y fam mohonom, 
Mae honno’n diwyd nyddu’i gwlan ; 


Ir§ 

A’r tad yn taro tannau’i delyn, 
Ac yn canu’i hén hén gan. 


Distaw y sisiala’r eneth, 
Dal ei hanadl a wna hi, 
A llawer o gyfrinion pwysig 
Addefodd eisoes wrthyf fi. 


‘¢ Byth er pan fu ’modryb farw, 
“‘ Braidd cawn fynd dros drothwy’r drws, 
‘“‘Na gweld y saethu byth yn Goslar,— 


“OQ, mae hwnnw’n lle bach tlws. 


“Ac mae yma le mor unig 
“ Ar uchelion oer y bryn; 
“Wedi’n claddu gydol gaeaf 
“Yr ydym yn yr eira gwyn. 


“ Minnau, geneth ofnus ydwyf, 
“Ac arswyd plentyn arnaf fydd 

“ Rhag ysbrydion drwg y mynydd, 
“ Sy’n brysur wedi cilio’r dydd.” 


Tewi’n sydyn wnaeth yr eneth, 
Fel pe delai arni fraw 

Rhag ei gair ei hun, a chuddiodd 
Ei dau lygad 41 dwy law. 

Uchel sua’r pin oddi allan, 

A rhua’r droell wrth nyddu’r gwlan ; 
A chlywir sain y delyn rhyngthynt, 

A chlywir mwmlian yr hén gan : 


“Paid ag ofni, f’annwyl blentyn, 
“Ysbrydion drwg na’u gallu hwy ; 
“ Ddydd a nos, fy annwyl blentyn, 
“ Engyl sydd i’th wylio mwy.” 


il 
Cura’r pin 4 bysedd gwyrddion 
Ar y ffenestr fach o hyd ; 


Teifl y lloer ei haur oleuni 
Drwyddi dan glustfeinio’n fud. 


Y tad a’r fam yn eu hystafell, 
Huno maent yn esmwyth iawn ; 
Ninnau’n dau, parablu’n ddifyr 
A pharhau yn effro wnawn. 


“ Dy fod,” medd hi, “’n gweddio’n fynych, 
“© Credu hyn sydd anodd im ; 

“‘ Ni ddaeth y tro sydd ar dy wefus 
“Yno o weddio ddim. 

“Ac mae’n dro mor oer ddireidus, 
“Braidd nad yw’n fy nychryn 1; 

‘““Ond tawelir f’arswyd wedyn 
“Gan drem dy lygaid didwyll di. 


“Ond ameu’r wyf dy gred a’th grefydd ; 
“* Dywed imi, wrth y tan, 
“Onid wyt mewn difri’n credu 
“Mewn Tad a Mab ac Ysbryd Glan ?” 


A, fy ngeneth, yn fy mebyd 
Ar lin fy mam y credais i, 
Credu yn Nuw Dad goruchaf, 


Ein mawr a’n mad Reolwr ni. 


Ef a luniodd brydferth ddaear, 
Ef roes arni brydferth ddyn ; 
Haul a lloer a sér osododd 
Yn eu priod rod eu hun. 


Ac wrth dyfu’n fwy, fy ngeneth, 
Déellais fwy a mwy o’r drefn ; 

Daeth fy rheswm imi ’n oleu, 
Credais yn y Mab drachefn. 


Yn yr hygaraf Fab, o’i gariad 
Ddatguddiodd gariad dwyfol drud ; 

Ac yn dal, yn ol yr arfer, 
A groeshoeliwyd gan y byd. 


Wedi tyfu’n awr a darllain, 
Teithio a gweled mawr a man, 

Chwydda ’mron, ac o’m holl galon 
Credaf yn yr Ysbryd Glan. 


Gwnaeth y rhyfeddodau mwyaf, 
Ac fe wna rai eto mwy ; 

Drylliodd geyrydd y gorthrymwyr, 
Drylliodd iau eu ceithion hwy. 


Mae’n iachau hen glwyfau marwol, 
Cyfyd hen iawnderau’n fyw ; 
Genir pawb yn gyd-etifedd 
O uchel fonedd dynol ryw. 


Gyr ar ffo ryw fall gymylau, 
A’r dychmygion duon sydd 

Yn grwegnach serch a lloniant inni,— 
Mingamu arnom nos a dydd. 


Dewisodd fil 0 ddewr farchogion, 
Fe’u gwisgodd mewn arfogaeth lawn, 
I gyflawni ’i holl ewyllys, 


Ac fe’u gwnaeth yn eofn iawn. 

A’u cleddyfau draw’n melltennu, 
A’u baneri’n chwyfio fry ; 

Oni fynnit weld, fy ngeneth, 
Un o’r fath ardderchog lu ? 


Edrych arnaf fi, fy ngeneth, 
Rho i mi gusan wrth y tan ; 

’R wyf fy hun yn un ohonynt, 
Marchog Urdd yr Ysbryd Glan. 


Dwy Galon yn Ysgaru I21 


DWY GALON YN YSGARU 


Dwy galon yn ysgaru 
Fu gynt yn caru’n gu, 
Un gofid ?w gymharu 
Ar gofid hwn ni bu; 
Mor drist yw sain eu geiriau hwy— 
“ Ffarwel, flarwel, byth bythol mwy !” 
Dwy galon yn ysgaru 


Fu gynt yn caru’n gu. 


Pan adnabim y gallai 
Teg gariad fynd dan gudd, 
’R oedd imi fel pe pallai 
Yr heulwen ganol dydd ; 
A geiriau rhyfedd oeddynt hwy— 
“Ffarwel, ffarwel, byth bythol mwy !” 
Pan adnabim y gallai 
Teg gariad fynd dan gudd. 


Fy hoender ymadawodd, 
Mi wn pa fodd y bu ; 
Y pér wefusau dawodd, 
Gynt a’m cusanai’n gu ; 
A dyma’n unig ddwedant hwy— 
“ Ffarwel, ffarwel, byth bythol mwy !” 
Fy hoender ymadawodd, 
Mi wn pa fodd y bu. 
Geibel. 

PAN DDIFLANNO GWRID 


Pan ddiflanno gwrid yr hwyrddydd, 
Dringa’r lloer a’r gloywser tlws ; 
A phan welwo’r sér a’r lleuad, 
FE, ddaw’r haul o’i euraid ddrws. 


Yn rhosynnaidd wrid yr awyr, 
Yn yr heulwen oleu glir, 

Yn y lloer ac ym mhob seren, 
Ni welaf ond dy wedd yn wir. 


Eraill welaf yn mynd heibio, 
Arnynt hwy ni syllaf fi ; 

Am danat ti o bell myfyriaf 
Pan na bwyf yn dy ganfod di. 


A phan agoshei ni allaf 
Byth dy weled eneth wen ; 

Fe ddaw llonder, poen, a phryder 
Dros fy llygaid megis llen. 


Pa fodd y gallaf dy anghofio, 
Pa fodd heb boen dy gofio di, 
Pa mor agos bynnag byddych, 
Pa mor bell oddiwrthyf fi? 
Ernst Schulze. 

CAN Y BEDD 


O, canwn lawen ganig 
T’r bedd ac angeu’n awr, 
A seinied yn odidog 
Tr olaf wely i lawr. 
Yn nhwynpath distaw’r fynwent 
Dim bywyd hoff ni bydd ; 
Ar ddedwydd adain hedodd 
Yr enaid adre’n rhydd. 


Ei brudd ‘‘ Nos dawch ” diwethaf 
A roes i dir y byw ; 

Pob gwaith, enbydrwydd, angen, 
Orffennwyd, gyda Duw, 

A thristwch a llawenydd 
Marwoldeb gwael i gyd ; 

Mae’n gweld garlantau’n tyfu 
Yng ngwanwyn bythol fyd. 


Gan hynny, llawen ganwn 

I’r bedd ac angeu’n awr ; 
Caiff nefol gerdd adseinio 

I’r gwely priddi lawr ! 
Mae’r enaid wedi ennill 

Gwawr bore’r bythol hedd ; 
O dangnef claer yr edrych 

Ar angeu du a’r bedd. 

Arndt. 

COLLIR BABAN 


Crwydra’r fam drwy bob ystafell, 
Crwydro i fyny, crwydro i lawr ; 

Chwilio, ni Wyr beth, ac wylo,— 
Bwthyn gwag a gaiff yn awr. 


Bwthyn gwag !—O, air o alar 
I un y bu gynt ei bryd 
Yno’r dydd ar fagu’r baban, 


Yno’r nos ar siglo i grud. 


Eto daw 1’r coed eu glesni, 
Eto daw i’r haul ei fri ; 

Ond ni thycia, fam, it chwilio, 
Eto ni ddaw d’annwy] di. 


Pan anadlo chwa dechreunos, 
Cyrcha’r tad ei gartref prudd ; 
Ceisio gwenu—ceisio’n ofer, 


Rhed y deigryn hyd ei rudd. 


Da gWyr ef mai trwm lonyddwch 
Angeu sy tu mewn i’w ddrws, 
Heb ond sWn mam welw’n wylo, 
Ac heb wén ei blentyn tlws. 
De la Motte Fouqué. 


Cathlawr Hesg 


CATHLAU’R HESG 


I 


Haul y nefoedd a fachludodd, 
Hunodd a distawodd dydd, 

Ac i’r llyn, mor ddwfn a llonydd, 
Gwyra brigau’r helig prudd. 


Rhaid i mi d@’osgoi, f’anwylyd ; 
Rhed, O ddeigryn, rhed ynghynt ! 
O, mor brudd y sua’r helig, 
A’r hesg yn crynu yn y gwynt. 


Yn fy nwfn a llonydd ofid 
Mae dy lun yn ddisglair wyn, 
Fel llun y seren hwyr yn twynnu 
Drwy’r hesg a’r helig ar y llyn. 


Il 
Tywyll yw, a’r glaw’n ymdywallt, 
A’r cymylau’n wyllt uwchben ; 
Croch wylofain y mae’r gwyntoedd : 
“‘Lyn, ple mae dy seren wen?” 


Chwiliant am y gwawl a ballodd 
Yn y dwfn gythryblus lii— 
Nid yw’th gariad dithaw’n gwenu 

Yn fy alaeth dyfnaf i. 

Ill 


Hyd gynefin lwybr y goedwig 
Yn yr hwyr y crwydraf fi, 

Tua’r glannau brwynog unig, 
Dan fyfyrio am danat ti. 


Pan dywyllo’r llwyn, pan suo 
Chwa gyfriniol yn yr hesg, 

Pan alaront, pan sisialont, 
Wylo wna fy nghalon lesg. 


A thebygaf ar yr awel 
Glywed sWn dy lais yn awr, 
A’r dirionaf gan a geni 


Yn y llyn yn mynd i lawr. 


IV 


Suddodd haul, a hed 
Du gymylau’n gynt ; 

O, mor fwll a phrudd 
Yw pob awel wynt. 


Draw trwy’r nefoedd wyllt 
Gwibia’r mellt yn wyn; 

Llewych Ilathr eu lun 
Wibia ar y llyn. 


Cathlaw’r Hesg U2, 


Tybio’r wyf dy weld 
Yn y mellt mor glir, 

Ac yn chwifio draw 
Dy sidanwallt hir. 


V 


Yn y llyn digyffro’r erys 
Hyfryd oleu’r Ileuad fwyn, 

Sydd yn gwau rhosynnau gwelwon 
Draw yng nghoron werdd y brwyn. 


Crwydra’r hyddod ar y mynydd, 

- Ac ir nos y syllant fry ; 

Aml aderyn megis breuddwyd 
Yn yr hesg yn symud sy. 


Wylo wnaf nes pallu ’ngolwg ; 
Ond trwy f’enaid, eneth dlos, 
Rhed meddylfryd pér am danat 
Fel rhyw dawel weddi nos. 
Lenau. 

Y GAER- SY GER? Y Aur 


A welaist ti’r uchelgaer, 
Y gaer sy ger y lli, 
Ac aur a rhos gymylau 

Yn hofran drosti hi ? 


Hi fynnai wyro obry 
Tr gloywddwr disglair iawn, 
Ac esgyn fry i flamgoch 
Gymylau y prynhawn. 


“Mi welais yr uchelgaer, 
SY: gaer sy ger y lli, 
«“ A’r lloer yn Soke drosti, 
“A tharth o’i hamgylch hi.” 


A suai awel hoyw ? 
A seiniai dedwydd donn ? 
A glywaist sWn y tannau 
O’r gaer, a lleisiau llon? 


“Yn dawel iawn gorffwysai 
“Y gwynt a thonnau’r Ili; 

“A galar gerdd a glywais 
“‘O’r gaer, ac wylais i.” 

A welaist tithau’r brenin 
A’i gydwedd tua’r gaer, 

A chwifiad mentyll porffor, 
A gwawl coronau claer ? 


Ac onid oeddynt ddedwydd 
Yng nghwmni eu geneth lon, 
A thegwch fel yr heulwen 


Yn twynnv’n eurwallt hon ? 


“'Y tad a’r fam a welais 
“Heb goron gan yr un, 
“ Mewn duon wisgoedd galar— 
“Ni welais ddim o’r fun.” 
Uhland. 


BLODEUYN YR ALAW 


Fe gyfyd teg flodeuyn 
Ei ben o’r gloyw lyn, 
A’i leithion ddail yn crynu, 
Ac ef fel eira gwyn. 


Y Woer a deifl ei llewych 
Yn euraid oll o’r nef, 

A’i phelydr oll a lifodd 
Yn syth i’w fynwes ef. 


O gylch yr alaw’r hwylia 
Cain alarch gwyn ei liw; 
Mor bér a mwyn mae’n canu- . 
Wirth weld y lili wiw. 


ae 3 Mor bér a mwyn mae’n canu, 

ut Mewn cn bydd farw ef ; 

Boa | Wyt ti, wen alaw, ’n deall 

Be eee Ei beraidd lathraidd lef ? 

; q Geibel. 

CWYN Y GWRTHODEDIG 


Os tybiwch y dywedaf pwy 
A garaf fi, 

Ni chymrwn deyrnas faith a mwy 
A’i henwi hi. 


Ond parod wyf, os mynnwch chwi, 
I addef hyn, 

Mai geneth gain a theg yw hi, 
Fel gwenith gwyn. 


Mi wnawn bob gorchwyl yn ddi-gWyn, 
Os archai hi ; 

A rhoi fy mywyd er ei mwyn 
A allwn i. 


Fy nghariad a ddirmygodd hi 
A dirmyg mawr ; 

A chlwyfus yw fy nghalon i 
Hyd angeu ’n awr. 

Er hyn nid enwaf byth mo’r ferch 
A garaf fi ; 

Pe byddwn farw er ei serch, 
Nid enwn hi. 


Alfred de Musset. 


CYNGHORION CARIAD 


O gwrando arnaf, eneth, 
Achubwn flaen y dydd, 
Oherwydd bore einioes 
I serch yn gweddu sydd ; 


Gad i ddoethineb watwar 
Ein hocheneidiau ni ; 
Gwell ydyw tristwch cariad 
Na’i hoer bleserau hi. 


De Fouy. 


Or Eidaleg 


CATHLAU SERCH 


I 


Os gweli yn blaguro 
Ymysg y llwyni drain, 
Pan syrthio d’olwg arnynt, 

Un gwridog rosyn cain ; 


Os daw un awel hyfryd 
[th gyfwrdd ar yr allt, 

A chywrain hofh chware, 
Irené, a’th aur wallt ; 


Os ar dy lwybr y cyfyd 
Llysieuyn teca ’rioed, 
Na ofyn it roi arno 
Ond 61 dy ddillyn droed ; 


Myf, trwy rinwedd cariad, 
O, gwybydd, eneth dlos, 
Myfi fydd y llysieuyn, 


A’r awel fwyn, a’r rhos. 

II 


Y mis a gar teg Wener 
Yn awr a ddaeth yn 4l, 

A heddyw adnewyddu 
Mae bryn a phant a ddl. 


Ymysg y gwyrddion lysiau, 
Y fioled lan yn ail 

I wyry wWyl y gwrida ; 
A’r tiwlip leda’i ddail. 


A’i wisgo’i hun ag aeron 
Gwridgochion y mae’r llwyn, 
’ . . ? 

A’r goedwig hithau’n gwasgar 
Rhyw beraroglau mwyn. 


Holl natur yn blaguro 

Mor hardd i’w thymor hi ; 
Ond ni flagurodd cariad 

Fyth yn dy fynwes di. 


Ill 


O, ddedwydd bren a blennais, 
Yr wyt ymysg y coed 

Mor hardd a’r un a gododd 
Ei frig i’r nef erioed. 


Cathlau Serch 


Pa fodd yr ymestynnaist 
Ebrwydded ddail a brig, 
Heb argyweddu arnat 
O’r stormydd grymus dig ? 


Yr enw hoff a dorrais 
Yn diraidd risg ryw dro 

A’th gadwodd rhag tymhestloedd, 
A’u gyrrodd hwynt ar ffo. 


Mae’r enw’n fy mron innau, 
A serch a’i cerfiodd ef ; 

Ond storm sydd yn fy nghalon 
Yn curo’n greulon gref. 


IV 


O, gwrando freuddwyd welais, 
Anghywir feinir fun ; 
Wrth ogof yr hen ddewin 
Y safwn trwy fy hun. 


Wrth ogof yr hen ddewin 
A godai’r hudlath gynt 
Nes peri i’r lleuad welwi, 
Nes peri codi’r gwynt. 

O, ddewin, yn fy ystlys 
Mae imi ofid blin ; 

Iacha fi o dosturi 
A’th lysiau mawr eu rhin. 


Y dewin hen a chwarddodd— 
“Ffo rhagddi heb ymdroi ; 
‘Ni chei ragorach llysiau 
“ At wella’r clwyf na ffoi.” 


v 


Gwél ganned ydyw’r lleuad, 
Gwél lased ydyw’r nos. 
Un awel nid yw’n murmur, 
Ni chryn un seren dlos. 


A hed aderyn unig 

O’r gwrych i frigau’r onn, 
A geilw dan ochneidio 

Ar ei anwylyd lon, 


A hithau’n prin ei glywed, 
O lwyn i lwyn yr 4; 

Ac fel pe’n ateb iddo, 
“°R wyf yma, na thrist4.” 


Cathlau Serch 


Cyffelyb serch, Irené, 
Sydd im, cyffelyb gWyn ; 
Ac O, na roddit tithau 
Gyffelyb ateb mwyn. 


VI 


Na thyred at y beddrod 

Lle’m rhodded dan y gWys ; 
Mae’r fangre’n gysegredig 

I’m cur a’m dolur dwys. 


Ni fynnaf mo’th wylofain, 
Na’th flodau teg eu gwawr ; 
Pa les i mi yw blodau, 
Pa les yw dagrau’n awr? 


Dylasit estyn gronyn 
O gymorth imi ’r pryd 
Y gwelaist fi’n dihoeni, 
Ymboeni yn y byd. 


A diles ydyw d’alar 
Am danaf mwy, fy mun ; 
Gad i luddedig enaid 
Ei dawel isel hun. 
Vittorelh. 

Y DYMUNIAD 


Tr beirdd nid eiddigeddaf 
Eu clodydd a’u cadeiriau, 
A chwennych aur na chreiriau 
Un teyrn nid ydwyf fi; 
Ond gwyn fy myd na welwn 
Flodeubleth i’m coroni, 
Pob lliwiog glwm o honi 


O waith dy fysedd di. 


A gwyn fy myd na byddwn 
Dan w/dd caeadfrig irion, 
A gwedd dy wyneb tirion 
I’m llonni danynt hwy ; 
Newidio mwyn olygon 
Lle suai’r dail yn donnau ; 
A dwedyd, “ Hoff galonnau, 
“Paham y curwch mwy ?” 


Ugo Foscolo. 


Y BLODEUGLWM 


Fugeiliaid cesglwch imi 
O flodau detholedig, 
Addewais glwm plethedig 
O’r rhain i Wenno dlos ; 


Lilatetaeth yr eAwelon 


Mi a’i gwnawn i gyd fy hunan, 
Ond hwyr yw’r awr i hynny ; 
Mae’r wawrddydd yn tywynnu 

Yn wridog fel y rhos. 


Dywedaf fi mai minnau 
A’i gwnaeth i’r eneth fwynaf; 
Ond O, pam y difwynaf 
Fy ngwefus wrthi hi? 
Nis mynnaf ; a phes mynnwn, 
Hi wyddai wrth eu nodau, 
O fil a mil o flodau, 
Pa rai fai ’mlodau i. 


Ugo Foscolo. 


LLATEIAETH YR AWELON 


Awelon, ewch at Forfudd 
Sy’n rhodio’r coedydd hyfryd, 
Heb glywed cwynion dyfryd 
Un cywir fab a’i car ; 
Gall mai ar lan afonig 
Y’i cewch ymysg y blodau, 
Neu’n gorffwys dan gysgodau 


Canghennog frigau’r ddar. 


Awelon, ewch at Forfudd, 
Sibrydwch fy uchenaid, 

Mynegwch alar f’enaid, 
A’m cariad cywir i; 
Chwareuwch 4’i sidanwallt, 
Ac at ei grudd cyfeiriwch, 
Ac yna cyniweiriwch 
Yn bér i’w chalon hi. 


“QO, tro, addfwynaf eneth,” 
Dywedwch wrthi ’n araf, 
“QO, tro, y fun hawddgaraf, 

“Dy feddwl at dy fardd.” 

Y mwyn awelon tyner, 

O un i un cydsyniant, 
Dan addaw yr erfyniant 
Dosturi’r eneth hardd. 


Mae’r lili’n plygu’u pennau, 
A’r manddail yn ymdonni, 
Maent hwythau’n digalonni 
Wirth weld fy nhrallod i. 
Os tostur gan y blodau 
A chan awelon mwynion 
Fy ngalar dwys a’m cwynion, 
Pa wedd na wrendy hi? 
Ugo Foscolo. 


Dt Lipdaweg 


DYCHWELIAD Y GWANWYN 


Pan godais yn y bore hardd, 
Fe wenai’r haul yn llon; 
Disgynnais innau draw i’m gardd 
Yn ysgafn iawn fy mron. 


O, dlysed yw y blodau gwiw 
Ymysg y gwellt a’r dail, 
Rhai melyn a rhai glas eu Iliw 
A gwyn a choch bob ail. 


Y blodau wrth im basio fel 
Pe’n cyfarch “bore da”’; 
Pob un yn codi ’i ben mor ffel, 

A gwenu arnaf wna. 


Mi glywaf lais aderyn bach 
Yn canu ar bob pren ; 
A chlaear ydyw’r awyr iach, 


A glas yw’r nef uwchben. 

O’r Llydaweg 


Mae’r dryw yn adrodd yma’n gu, 
A’r fronfraith dirion draw, 

Fod wedi’r gaeaf caled du : 
Ryw ddyddiau gwell gerllaw.— 


Pan oeddwn ddoe mor friw fy mron, 
A’m calon bach mor brudd, 

Paham mae hon yn awr mor llon 
Yn canu gyda’r dydd? 


Fel adar hoff neu flodau’r ardd, 
A’r haul a’r awel bur, 
Neu fel y nef a’r ddaear hardd, 
Anghofiodd hithau 7i chur. 
F. M. Luzel. 


Dt Wiporeleg 


CATHLAU SERCH CONNACHT 


I 


Fy nghariad i, fy nghariad i, 

Y ferch a’m clwyfodd ydyw hi; 
Anwylach yw er peri im loes 

Na merch yn f’oes liniarai ’nghri. 


Y deg ei gwedd, y deg ei gwedd, 

Hi aeth a’m hysbryd i a’m hedd ; 
Ochenaid nid anadlai hi 

Am danaf fi uwchben fy medd. 


Fy mhrydferth em, fy mhrydterth em, 
Y ferch ni ddyry arnaf drem ; 

Ni chaf dangnefedd byth gan hon, 
Mae dan ei bron elyniaeth lem. 


Fy nghalon i drywanodd hi, 

A’m hocheneidiau sydd heb ri ; 
Os balm ni chaf i wella ’nghlwy, 

Dim einioes mwy nid oes i mi. 

Or Wyddeleg 


Il 


Gwae fi o’r eigion, 
Ef sydd yn fawr ! 
Ef sy’n mynd rhyngof 


A’m cariad yn awr. 


Gadawwyd fi adref 
I alar fy mron, 

Heb obaith cael myned 
Byth byth dros y don. 


Gwae fi na welwn 

Fy nghariad mwyn i 
Eto am unwaith 

Tu yma rr Ili. 


Gwae fi na byddwn 
Ac ef ger fy llaw 
Ar fwrdd llong yn cyrchu 


America draw. 


Neithiwr fy ngwely 
Oedd lasfrwyn ar lawr, 
A theflais ef ymaith 
Pan dorrodd y wawr. 

Fy nghariad ddaeth ataf 
Pan hunwn yn flin, 

Ei ysgwydd ar f’ysgwydd, 
A’i fin ar fy min. 


Iil 


Pe byddem ar foel Neffin, 
Myfi a’m cariad wen, 
Mor ddedwydd y cydfydiem 


A’r adar ar y pren. 


Ei genau bach parablus 
Yn llwyr a aeth a’m hedd, 
Ac ni chaf gysgu ’n dawel 
Byth eto cyn fy medd. 


Mor ddedwydd ydyw’r adar 
Sy’n esgyn fry i’r nen, 
A huno gyda’i gilydd 


Ar un o frigau’r pren. 


Mor bell y gwelir finnau 
Oddiwrth f’anwylyd i 
Pan gyfyd haul y nefoedd 


Bob bore arnom ni ! 

O’r Wyddeleg 


IV 


Gwrando arnaf, eneth wen, 
Ar dy ben yr aur a drig ; 
Ymdonni mae’n llywethau llaes, 


Hyd wellt y maes y tyf ei frig. 


Dy felys wefus liwus lan 

A’th ddannedd man a’m gwnaeth yn syn; 
Lluniaidd dal a gén fach gron, 

Gwddf a bron fel alarch gwyn. 


Mae dy rudd sydd fel y rhos, 
Eneth dlos, a’th feinael di, 
Mae @’olygon araf mwyn 


Wedi dwyn fy mywyd i. 


D’t Saesneg 


CAN 


~ Pwy yw Silvia? Beth yw hi 
Fod pob mab yn ei chanmol ? 
Santaidd, teg, a doeth yw hi; 
Y nef roes iddi rasol 
Ddoniau fel yr hoffid hi. 


Os teg, ai mwyn yw hi ’r un modd? 
A mwynder trig tlysineb : 

Cariad i’w dau lygad ffodd, 

. Pw helpu o’i ddallineb ; 

Ac yno, o gael help, ymdrodd. 


Gan hyn i Silvia canwn gan 
Fod Silvia yn rhagori, 
Rhagori ar bopeth mawr a man, 
Ar ddaear ddwl sy’n oesi ; 
Rhown iddi blethi blodau glan. 
Shakespeare. 


O’r Saesneg 


I ANTHEA 


A ALL ERCHI UNPETH IDDO 


Arch imi fyw, a byddaf byw 
Yn Brotestant 1 ti ; 
Neu arch im garu, ac iti rhof 


Fy nghalon serchog i. 


Calon mor dyner ac mor fwyn, 
Calon mor iach a ffri 

A’r un a gei’n y byd i gyd, 
Rhof honno i gyd i ti. 


Arch iddi sefyll, ac hi saif 
O barch i’th archiad di ; 

Arch iddi nychu ymaith oll, 
Hyn hefyd a wna hi. 


Arch imi wylo, ac wylo wnaf 
Tra pery’m llygaid i ; 

Ac hebddynt, cadwaf galon byth 
I wylo erot ti. 


Arch im dristau, a hynny dan 
Y gypres draw wnaf fi ; 

Neu arch im farw, a beiddio wnaf 
Yr angeu i farw i ti. 


Y Cusan 


Fy hoedl! a’m serch a’m calon wyt, 
Cannwyll fy Ilygad i ; 
A chennyt feddiant ar bob rhan 


I fyw a marw i ti. 
Herrick. 


EIDDIGEDD Y SAINT 


Yr eneth hoff a aeth a’m serch 

Oedd gymaint uwch na neb rhyw ferch, 


Ar saint y nef rhagorem ni, 
Mewn glendid hi, mewn cariad fi. 


A hwythau, am na fynnynt fod 
Yn ail i rai sydd is y rhod, 

A gymerth hon i’w plith eu hun, 
A’m gadael innau’n druan ddyn. 


Duke of Buckingham. 


Y CUSAN 


Mae’r enaid, medd athronwyr byd, 
Fel meudwy yn ei gell fach glyd, 
Yn byw’n ymennydd dyn o hyd. 
Nid wyf athronydd, eto gwn 

Yn llygaid Gwen im ganfod hwn ; 
Tw gwefus llithrodd, a myfi 


Gusenais yno ’i henaid hii—-Auhysbys. 


<: 


,, 

O’r Saesneg 


I CELIA 


Yf im, pe na bai ond 4’th drem, 
A’m trem a yf i ti; 

Neu gusan yn dy gwpan gad, 
A gwin ni fynnaf fi. 

Rhyw ddwyfol ddiod im sy raid 
At syched f’enaid 1 ; 

Ond gwell na medd y duwiau im 
Yw medd dy wefus di. 


Mi yrrais gynt it bwysi rhos, 
Nid gymaint er dy fri 

Ag er rhoi gobaith iddo ef 
Na wywai gyda thi. 

Anadlu wnaethost arno draw, 
A’i yrru ’n ol i mi: 

Fe dyf, ag arogl, mi wnaf lw, 
Fel d’arogl peraidd di. 

Ben ‘fonson. 


FFYDDLONDEB 


Gwared fi! ’r wy’n caru’n awr | 
Ers tridiau gyda ’i gilydd, 

A golwg dal am dridiau ’n hwy, 
Os bydd teg y tywydd. 


Pr Gog 


Moel fydd esgyll amser hén 
Cyn y dél o hyd 

I ffyddloned carwr byth 
Yn y byd i gyd. 


Ond, ysywaeth, nid oes dim 
O’r glodi’w rhoi i mi; 
Gyda mi nid oedai serch 


Oni bai am dani hi. 


Oni bai am dani hi, 
A’r wyneb hwnnw’i hun, 
Ni charaswn lai, cyn hyn, 
Na dwsin yn lle un. 
Syr Fobn Suckling. 


PR GOG 


O hoyw ymwelydd ! clywais di, 
Clywaf a llawenhaf ; 

Ai d’alw di ’n aderyn, Gog, 
Ai’n llais crwydredig gaf ? 


Pan fwyf yn gorwedd ar y gwellt, 
Daw’th ddeublyg lef i’m clyw ; 

Mae fel pe’n gwibio o fryn i fryn, 
A phell ac agos yw. 

Ac er na cheni ond i’r ddél 
Am haul a blodau cu, 

I minnau dygi chwedlau am 
Ryw hudol oriau fu. 


Anwylyd Gwanwyn, croeso it ! 
Fyth nid aderyn ddim, 

Ond rhywbeth anweledig—llais 
A chyfrin beth wyt im. 


Yr un yn nyddiau f’ysgol gynt 
Wrandewais ; dyna’r llef 
A wnaeth im edrych fil o ffyrdd, 


Tr llwyn, a’r coed, a’r nef. 


A.chrwydro’n aml i’th geisio di 
Drwy goed a chaeau wnawn ; 

Rhyw serch, rhyw obaith oeddit fyth ; 
A’th weled fyth nis cawn. 


A’th wrando eto allaf fi, 
Caf orwedd ar y ddél 

A gwrando, nes im ddwyn yr aur 
Amseroedd hynny’n ol. 


Aderyn glwys ! ymddangos fyth 
Wnha’r ddaear droediwn ni 

Fel ansylweddol, ledrith le : 
Dy addas gartref di Wordsworth. 


Mary fy Mun 


MARY FY MUN 


Draw dros y bryniau pell 
Crwydra gwyllt afon, 

Draw dros y bryniau pell 
Gorffwys fy nghalon. 

Glanach na gem na pherl, 
Tecach ei llun, 

Yno mewn tlysni trig 


Mary fy mun. 


Draw ar ros Claris bell 
Twynna’r teg aeron, 

Hongian oddiar y pren 
Mae ceirios cochion ; 

Melysach ei gwefus fél, 
Tecach na’r un 

Y fodrwy o wailt ar rudd 
Mary fy mun. 


Prynhawngwaith o Ebrill teg 


Gwelais hi gyntaf ; 


Llawer prynhawngwaith fydd 


Cyn y’i hanghofiaf. 


Fy nghalon fel corwynt byth 


Ynof y sy’n 
Synio, breuddwydio am 
Fary fy mun. 

Rhy dyner yw hi, rhy fwyn 
Byth i'm gofidio ; 

Rhy bur yw ei chalon hi 
Byth, byth i’m twyllo. 
Petwn yn arglwydd gwlad 

Neu’r teyrn ei hun, 
Fy oes fyddai ’n dywyll heb 
Fary fy mun. 


Draw dros y bryniau pell 
Crwydra gwyllt afon, 
Draw dros y bryniau pell 
Gorffwys fy nghalon. 
Glanach na gem na pherl, 
Tecach ei llun, 
Yno mewn tlysni trig 
Mary fy mun. 
Fohn K. Casey. 


ANNABEL LEE 


Llawer blwyddyn faith yn ol, 
Mewn teyrnas ger y Ili, 
Yr oedd yn byw enethig dlos, 
A’i henw oedd Annabel Lee ; 
A meddwl ei bywyd, fy ngharu oedd, 


Ac i minnau ei charu hi. 

Nid oeddwn ond plentyn, a phlentyn oedd hon, 
Yn y deyrnas ger y lli; 

Ond carem 4 serch oedd yn fwy na serch, 
Myfi a’m Annabel Lee, 

A serch yr aeth sereiff adeiniog y net 
Tw chwennych oddiarnom ni. 


A dyna paham, flynyddoedd yn ol, 
Yn y deyrnas ger y Ili, 

Y daeth oerwynt o’r cwmwl du i wywo 
Fy mhrydferth Annabel Lee ; 

Ac y daeth ei cheraint bonheddig i'w dwyn 
Ymaith oddiarnaf fi, 

A chau f’anwylyd yn y bedd, 
Yn y deyrnas ger y Ili. 


Nid hanner mor ddedwydd oedd engyl y nef, 
A hwy aeth i wrafun 1 ni— 

Ié, dyna paham (a phawb a’i gWyr 
Yn y deyrnas ger y Illi) 

Y daeth oerwynt o’r cwmwl du yn y nos 
I ddeifio a gwywo fy Annabel Lee. 


Ond ein serch oedd yn gryfach o lawer na serch 
Y rhai oedd yn hfn na ni, 
A challach o lawer na ni ; 

Ac ni all nac engyl y nef uwchben, 
Na’r ellyllon o dan y lh, 


O’r Saesneg 


Ni allant ysgar fy enaid byth 
Oddiwrth enaid fy Annabel Lee. 


Canys ni thywyn lloer a’i phelydr oer 

Na freuddwydiaf am Annabel Lee ; 
Ac ni chyfyd sér na welaf fi dér 

Loyw lygaid fy Annabel Lee ; 
A’r nos faith yn un, gorweddaf fy hun 
Wirth ystlys f’anwylyd, fy mywyd, fy mun, 

Yn y beddrod yn ymyl y Ili, 

Yn y bedd sydd yn sWn y Ili. 

Edgar Allan Poe. 


HOFF WLAD 


Pan ddelo ’r pryd i brofi’n bryd, 
Ai pur ai halog fo, 
Ai’n ango’r 4’n holl ddyled lan 
In genedigol fro ? 
Dy ros yn awr sy wineu ’i gwawr, 
A glas yw ton dy li, 
Ond drostynt bydd y porffor rhudd, 
Cyn y bradychaf di, 
Hoff wlad, 
Cyn y bradychaf di. 


Wirth weld dy gry’ fynyddoedd hy, 
Pob llyn, pob nant mor hardd, 


Gobeithion Bore Oes 


O fewn fy mron rhyw gymysg don 
O boen a balchder dardd ; 
Meddyliaf am dy hirfaith gam, 
Dy ddewr ferthyron di, 
A thaflaf draw y dagrau ddaw— 
Nac wy/wn drosot ti, 
Hoff wlad, 
Nac wy/wn drosot ti. 


Gwyr eraill fedd ddyfalu’r wedd 
I fynnu’r iawn i ti; 

A gwaith neu gais, 4 chledd neu lais, 
Ei dilyn boed i mi. 

Y fron fo’n ddur gan sél a chur, 
Nid ofn a’i concra hi ; 

Ped angeu ddéi, merthyrdod dréi 


Yn felys drosot ti, 
Hoff wlad, 


Yn felys drosot ti. 


Shiabh Cuthnn, 


GOBEITHION BORE OES 


Mor deg meddyliau gwanwyn oes ! 
Fel dyri hén, yn Ili 

Gorlawn o gariad, bywyd, ffydd, 
Y llifai f’yspryd i. 


ayy 

Gobeithiais achub cam fy ngwlad, 
Cael hynod eurglod hardd, 

A chael gorffwysfa ’ngwenau merch, . 
Ac ennill enw bardd. 


A’r gobaith eto, drwy bob gwae, 
Dywynna’n obaith pell, 

Nas gallodd tegwch haf fy oes 
Dywyllu ’i oleu gwell. 


A’i oleu’n gwylio uwch fy mhen 
Mewn maes a chysegr sydd, 
A’i lais fel hyfryd seraff lais 
Yn seinio ‘Cymru Fydd.’ 
Thomas Davis. 


EISTEDDFOD ABERFFRAW 
1849 


Yn oes Llywelyn safai plas 
Ar draeth Aberffraw Mén ; 
Ac yn y neuadd wrth y wledd 


Arllwysai’r tannau ’u tén. 


A phleser redai’n gynt ei rod, 
A chodai’n uwch o hyd, 

Lle’r oedd y dewr yn gwrando’r g4n, 
Lle gwenai’r glan eu pryd. 


Coelcerthi’r Mynydd 


Dadfeiliodd y neuaddau Ilon, 
Ni cheir mo’u holion mwy ; 
Ond da fod heddyw dant a thén, 
Y fan y sefynt hwy. 


Ni egyr teyrn mo’i ddorau’n awr, 
Na phlas ni rydd ei fri ; 

Er hyn mae balchder santaidd dwfn 
I’n mad gynhulliad ni. 


Ni raid galaru am deyrnas goll, 
Nac am ogoniant gwyw ; 

Os meirw yw’n brenhinoedd hén, 
Mae’n cenedl eto’n fyw ! 


W. T. Parkins. 


COELCERTH’?R MYNYDD 


Tan i’r bryniau! Fflachied nefoedd 
Fel 4 gwawl goruchion coch ! 


Ni fydd gwyntoedd nos ond chwaon 
Tr goelcerth fam, er chwythu’n groch. 
Taniwn ! nes llifeirio’r flamau 


O freiniol lethr yr Wyddfa fry 


I donnau llachar Menai obry, 


Lle croesodd y Rhufeinig lu. 


Coelcerthi’r mynydd a ddyrchafer, 


Pentyrrwn hwynt i’r storm a’r gwynt, 


noe 

Nes disgleirio tonnau’r eigion 
Wrth ruthro heibio ar eu hynt. 

Pob rhyw graig, ban drigfa’r niwloedd, 
Saif mewn goleu rhuddgoch fry ; 

Pentyrrwn flamau, ac o’u hamgylch 
Adroddwn chwedlau Cymru Fu. 


_ Felly cadwai’n tadau éon 
Lawer gwylnos ddifrif ddwys, 
Yn yr oesoedd maith aeth heibio, 
Pan wylynt am eu meirwon glwys. 
Yn y gwyntoedd clywn eu lleisiau— 
“Od yw well eich tynged chwi, 
“Pan lawenycho gwlad y bryniau, 
“Nac aed o’ch cof ei chedyrn hi.” 
Felicia. Hemans. 


D't Berseg 


PENILLION 
OMAR KHAYYAM 


SERYDDFARDD PERSIA 


I 


O’r gwindy gyda’r dydd y torrodd lef— 
“ Gymdeithion, wele’r wawr ar drothwy’r nef ; 
““Cyfodwch, llanwed pawb ei fesur gwin, 
“Cyn llenwi mesur ei amseroedd ef.” 
' 
Tee 
Yr haul a deifl ei dennyn am y to; 
Kai Khwsraw’r dydd a dywallt ei win o ; 
Yf win! canys cyhoedda rhingyll gwawr, 
“’Y fwch, mae’r dyddiau’n prysur fynd ar ffo 

III 


Y dydd a ddaeth i lesni hulio’r pren, : 

A’i gangen fel llaw Moesen a dry’n wen ; 
Mae’r byd drwy anadl Iesu’n ymfywhau, 

A llygaid y cymylau’n Ilaith uwchben. 

IV 
Hyfryd yw’r dydd a chlaear ydyw’r hin, 
Glawiodd y cwmw1l ar y blodau crin ; 

A chwyna’r eos wrth y gwelw ros, 

“ Mae’n rhaid i tithau wrth ychydig win.” 


Vv 

Ar rudd y tiwlip gwena gwlith y nen, 

A’r fioled yn. yr ardd a blyg ei phen ; 
Ond hoffach gennyf fi’r blaguryn rhos, 


Y rhos a dynn ei wisg am dano’n denn. 


vI 

Dywed y rhos, “‘O’m haur wyf hael o hyd, 

“ Dan chwerthin, chwerthin fyth y dof i’r byd ; 
“ Torraf y llinyn oddiam enau ’nghod 

“Nes bwrw ’nghyfoeth ar y llawr i gyd.” 


VII 
Hyfryd i’r rhos yw’r awel ar ei rudd, 
Hyfryd yw d’wyneb hardd ymysg y gwfdd ; 
Am ddoe aeth heibio nid yw’n hyfryd s6n,— 
Na soniwn gan fod heddyw’n hyfryd ddydd. 


Vl 

Gwell gennym gongl a thamaid na’r holl fyd ; 
’ Bwriasom chwant ei radd a’i rwysg i gyd ; 
A’n calon oll prynasom dlodi, do, 

Ac yn y tlodi cawsom gyfoeth drud. 


Omar Kbhayyém 


IX 
Pob rhyw adduned wneuthum, torrais hi, 
A chaeais rhagof ddorau parch a bri ; 
Na feia arnaf ymddwyn megis ynfyd, 
Yr wyf yn frwysg ar win dy gariad di. 


x 
Dy arogl pér i’m calon ddwys a ddaeth, 
A hithau, gado ’mron a’th ddilyn wnaeth ; 
Ni chofia am ei hen berchennog mwy, 
Ond megis rhan o’th natur di yr aeth. 


xI 
Yma’n y diffaith fyd lle trigwn ni, 
Crwydro a manwl chwilio y bim i ; 
Ond cypres nis canfim mor seth a’th gorff, 
Na lloer mor oleu a’th wynepryd di. 


XII 
Ychydig wridog win a llyfr o gan, 
A thorth wrth raid, a thithau, eneth lan, 
Yn eistedd yn yr anial gyda mi— 
Gwell yw na holl frenhiniaeth y Swltan. 


XIII 
Cyfod, dwg win: ple’r ymddiddanwn ni? 
Dy eiriau heno yw fy lluniaeth 1; 
Dwg win rhosynnaidd fel dy ruddiau teg, 
Cythryblus ydwyf fel dy fanwallt di. 

XIV 
Mae’r rhos 4 chysgod cwmwl ar ei rudd, 
Ac awydd cyfedd ar fy nghalon sydd ;- 
Na huna; pa raid iti huno weithion? 


Dwg win, f’anwylyd ; mae hi eto ’n ddydd. 


XV 
Gan nad oes fechni am yfory i ti, 
Bydd lawen dithau heno gyda mi ; 

Yf win yngoleu’r lloer, fy Lloer, daw’r lloer 
Eto i dywynnu heb ein canfod ni. 


XVI 

Cyfod,mae’r wawr mor welw a’r eira man, 

A syll am liw yng ngwedd y gwin coch glan ; 
Cymer ddau foncyff aloe arogl bér, 

Gwna un yn delyn, a gwna’r llall yn dan. 


XVI 
Dwg feddyginiaeth calon at fy mant, 
O arogl mwsg a gwrid rhosynnau gant ; 
Os mynni gyffur rhag y trymfryd trist, 
Dwg ruddem win a thelyn sidan dant. 


XVIII 
Os gwin a rwygodd gochl fy mharch yn ddwy, 
Er hyn y gwin nis diofrydaf mwy ; 
Rhyfeddu’r ydwyf at y gwerthwyr gwin, 
Beth well a brynant nag a werthant hwy. 

XIX 
Fy min ar fin y ffiol a rois i, 
I ofyn rhin yr einioes iddi hi ; 
Ac yna, fin wrth fin, sibrydodd hon, 
“Yf win, cans yma ni ddychweli di.” 


SOK 
Yf win; cei huno’n hir yn erw’r plwy’, 
Heb ffrind na phriod i’th ddiddanu’n hwy ; 
Nac adrodd y gyfrinach hon wrth neb: 
“Y rhos a wywodd ni flodeua mwy.” 


XXI 
Maith, maith, pan na bém ni, y pery’r byd, 
Heb air o sén am danom ynddo i gyd ; 
Nid oeddem gynt, ac yntau nid oedd waeth ; 
Ni byddwn, ond yr un fydd ef o hyd. 


XXII 
Cyn dyfod Angau ar ei ruthrgyrch dwys, 
Par ddwyn it win o wrid y rhosyn glwys ; 
Nid aur wyt ti, O ynfyd, fel y’th gladdant 
I gloddio am danat eilwaith dan y gWys. 


XXIII 
Soniant am Nef a Ffynnon Kawsar draw, 
Lle mae gwin pur a mél i bawb a ddaw ; 
Llanw fy nghwpan gwin a dyro im,— 
Gwell gennyf fi na choel yw tal ar law. 

XXIV 
Mwyn, meddant, yw rhianedd y Wlad Well ; 
Mwyn, meddaf innau, ydyw’r gwin o’r gell ; 
Cymer dy dal, heb ddisgwyl dim ar goel,— 
Fy mrawd, mae twrdd tabyrddau’n fwyn—o bell. 


XXV 
Dirgelion Tragwyddoldeb nis gwn 1, 
A darllain gair o’u gwers nis gelli di; 
Soniant am danom ni tu hwnt i’r llen, 
Ond, pan ddisgynno’r llen, ple byddwn ni ? 


XXVI 
Nid oes i neb dramwyfa hwnt 1’r llen, 
A pheth sydd yno nis gWyr neb is nen ; 
Nid oes in noddfa ond ynghrombil daear— 
Yf win; ar y fath siarad nid oes ben. 


XXVII 
O, na bai le o orffwys inni’n wir, 
I ddyfod iddo wedi’n lludded hir ; 

Ac na bai obaith ym mhen mil can’ mlynedd 
Y tarddem eilwaith fel yr egin ir ! 


* * * * 


XXVIII 
O, fy anwylyd dirion,torrodd gwawr ; 
Can im dy delyn a dwg win yn awr ; 
Trwy ddyfod Mai a myned Rhagfyr taflwyd 
Canmil Kai Khwsraw a Jamshid i lawr. 

XXIX 
Rho’r cwpan yn fy llaw, tanbaid yw ’mron ; 
Llithro fel arian byw mae’n heinioes hon ; 
Ac nid yw ffafrau ffawd ond breuddwyd gwag, 
Fe ff¥’r ieuenctid fel llifeiriant tonn. 


xxx 
Ni phery’n hoes ond bore a phrynhawn, 
A phoen a gofid ynddi i gyd a gawn ; 
Yna, heb ddatrys o’i dirgelion un, 
A mil o waeau dan y fron yr awn. 


XXKE 
Pan oedd im hoywder yn y bywyd hwn, 
Gwyddwn gyfrinion y cyfanfyd crwn ; 
Ond heddyw, eglur y canfyddaf fi, 
Fy mywyd aeth ar gil, a dim nis gwn. 


XXXII 
Yn ifanc ar y doethion y gwrandawn, 
A’u holl ddoethineb a wybim yn Ilawn ; 
A dyma ben y cwbl a ddysgais i : 
“Fel dwr y deuthom, ac fel gwynt yr awn.” 


XXXIII 
Dynion trwy ddysg a thrwy athrylith sy’n 
Goleuo megis cannwyll i’w cyd-ddyn, 
Ni wyddant gam o’r ffordd trwy’r ddunos hon— 
Traethant eu chwedl, a hunant eu hir hun. 

XXXIV 
Y gwyr, O Saki, a’n rhagflaenodd gynt, 
Hunant yn llwch hunandyb wedi eu hynt ; 
Yf win, a gwrando gennyf innau’r gwir— 


A adroddasant oll, nid yw ond gwynt. 


XXXV 
Na dderbyn dithau mo’u credoau crin, 
Ond dyro damaid i’r anghenog blin ; 
Absen na wna, ac na niweidia neb, 
Mi wrantaf iti Nefoedd.—Dwg im win! 


XXXVI 
Gwr a gwawl cariad yn ei galon ef, 
Ai Synagog ai Masjid fyddo’i dref, 
Sgrifennwyd enw hwnnw’n Llyfr y Cariad, 
Ac ni phetrusa am Uffern nac am Nef. 


XXXVII 
Teml eilun fel y Ka‘bah, cysegr yw, 
A sWn y Gloch sy sWn addoliad byw ; 
Ydyw, mae’r Eglwys a’r Zwnnar a’r Groes 
Oll yn gyfryngau i addoli Duw. 


XXXVIII 
Medd eilun i’w addolwr, ‘‘ Pam, O ddyn, 
“’Y plygiim? O herwydd yn fy llun 
“Fe roes yr Hwn a weli ynof ran 
“O71 degwch a’i hawddgarwch Ef ei Hun.” 

x 
Dy geisio, Iér, mae dyn, drwy’i wfn a’i wall ; 
Poed lwm, poed lawn, dy gaffael Di nis gall; 
Mae d’air ynghlustiau pawb a phawb yn fyddar, 
Yngolwg pawb yr wyt a phawb yn ddall. 


XL 
Eithr os dy wyneb oddiwrth bawb a geli, 
Pr amlwg eilwaith yn dy waith dychweli : 
Tydi sy’n dal y drych i Ti dy Hun— 
Tydi dy Hun a welir ac a weli. 


XLI 
Fel llif mewn afon, ac fel gwynt ar draeth, 
Dydd arall o derm f’einioes treiglo wnaeth ; 
Am ddau o ddyddiau ni ofidiaf fi, 
Am ddydd i ddyfod, ac am ddydd a aeth. 


XLII 

Bydd lawen yn dy fywyd, na fydd brudd ; 
A meithrin farn yn Ile’r ffolineb sydd ; 
A chan nad ydyw’r byd i gyd ond diddim, 

Cyfrif nad wyt ond diddim, a bydd rydd ! 


XLII 
Fe benderfynwyd ddoe pa wobr a gei, 
A doe nis cyfnewidi ac nis dilei ; 
Bydd lawen, canys, heb dy gennad di, 
Fe bennwyd ddoe pa beth yfory a wnei. 

XLIV 
Y Pin yn y dechreuad fu’n coffau 
Y drwg a’r da, heb gloffi na llesghau ; 
Cyn dichlais dydd y cread y bu’r Arfaeth, 


Ac ofer iti wingo na thristau. 


XLV 
A chan mai gwir y gair, pa les yw dwyn, 
O herwydd dy drabluddiau, och a chWyn ? 
Dygymydd di a’th dynged—ni thry’r Pin 
I newid un llythyren er dy fwyn. 


XLVI 
Ac am y drwg a’r da sy’n natur dyn, 
Y gwae a’r gwynfyd sydd ar ran pob un, 
Na chyfrif hwynt i’r Rhod—mae honno’n fil 
Mwy di-ymadferth na thydi dy hun. 


XLVII 
Cyn dal meirch gwyllt yr haul yn nhrec eu Rhi, 
Cyn gosod deddf Parwin a Mwshtart, 

Hon oedd y rhan a dyngodd Tynged im ; 
Pa fodd y pechais ? Dyma ’nghyfran i. 


XLVIII 


O begwn Sadwrn i’r dyfnderoedd cudd, 

Datrys a wneuthum bob dyryswch sydd ; 
Llemais drwy rwymau celwydd, do, a thwyll— 

Pob clwm ond clwm Tynghedfen aeth yn rhydd. 

XLIX 
Trwy len Tynghedfen nid oes Wr a él, 
Na golwg o’i dirgelwch neb nis gwél ; 
Myfyriais, ddydd a nos, am ddeuddeng mlynedd 
A thrigain, ac mae’r cyfan imi’n gél. 
L 
Tr cyngor cudd nid oes a ddyry lam ; 
Ni chemir dros y terfyn hanner cam ; 
Oddiwrth y disgybl at yr athro trof, 
A dirym megis minnau pob mab mam. 


LI 
Tynged 471 gordd a’th yrr fel pél ar ffo 
I ddéau ac i aswy yn dy dro: 
Y Gwr a’th fwriodd i’r blin heldrin hwn, 
Ef6 a wyr, Efd a Wyr, Efo. 
Lil 
Yn wir, rhyw ddernyn gwyddbwyll ydyw dyn, 
Tynged yn chware 4 hwnnw ’i chware ’i hun ; 


Ein symud ar glawr Bywyd, 4] a blaen, 
A’n dodi ’mlwch yr Angau, un ac un. 


LIII 


Fel llunio Ilestr drwy ryw gywreiniaf drefn, 


A rhoi can’ cusan ar ei arlais lefn, gop pos 
oat ie 
re 4 & 


Crochenydd ye yn gweithio’r ltests yn gain, reals 
A’i fwrw ’n deilchion ar y llawr drachefn >”, a 
f ‘ay if Rah: 

LIV 
Fo’i Hunan fu’n ei wneuthur ; pam y gyr 
Y llestr i ddinistr wedi oed mor fyr ? 
Y pen telediw a’r wen luniaidd law, 
Trwy ba ryw serch y’u gwnaeth, a llid y’u tyr? 


LV 
Y Meistr ei Hun a fu’n cymysgu’n clai, 
A pham y myn ddifetha’r cyfryw rai? 
Od ydyw’r llestr yn hardd, paham y’! torrir ? 
Ac onid ydyw’n hardd, ar bwy mae’r bai ? 


LVI 
Fe wyddai’r Gwr, pan luniai ’nghlai 4’i law, 
Pa beth a wnawn, wrth fy ngwneuthuriad draw ; 
Nid oes un weithred im nas parodd Ef, 
A pham y myn fy llosgi Ddydd y Praw ? 


LVII 
Gwyddost ein gwendid ni a’n helbul flin : 
A bair dy law a wéheirdd gair dy fin— 
Dy law yn peri in ddal y llestr yn gam, 
A’th air yn gwahardd inni golli’r gwin. 


LVIII 
Y dydd y cyffry’r Nefoedd ac y cryn, 
Yr awr y cyll y sér eu goleu gwyn, 
Gafael ynghwrr dy wisg a wnaf, a gofyn, 
“Am ba ryw fai y lleddi’r truain hyn?” 

LIX 
Caeaist fy Ilwybr 4 maglau fwy na rhi, 
Ac meddi, “ Os tramgwyddi, daliaf di” ; 
Mae’r byd bob gronyn wrth dy archiad oll, 
Eto dywedi mai anufudd fi. 


LX 
Ple mae dy ddawn, od wyf anufudd was? 
Ple mae d’oleuni i’m tywyllwch cas? 
Os Nef ni roi ond am dy wasanaethu, 
Tal ydyw hynny —ple mae dy rad ras? 


LXI 
O ddeuddeg ffydd a thrigain ein byd ni, 
Dy gariad, Idn, yw f’unig grefydd i ; 
Anghred a chred, ufudd-dod, bai, beth fnt ? 


Gwagedd. Ac nid oes sylwedd ond Tydi. 


LXII 
Tim creaist draw yn nhragwyddoldeb dir, 
A dysgaist wersi cariad imi’n glir ; 
Llychyn o lwch y galon hon a wnaethost 
Yn allwedd i drysordy’r sylwedd gwir. 


LXIII 
Ac ar a ddigwydd im un drem a réf, 
A’i hanes mewn rhyw ddeuair byr a gléf : 
“ Trwy gariad Duw i lwch y llawr yr af, 


WPS 


“Trwy gariad Duw o’r llwch drachefn y déf.” 

LXIV 
Troseddau’r byd pes troseddaswn i, 
Hyderwn fyth ar dy drugaredd Di ; 
_ Dywedaist —“ Yn nydd angen byddaf borth,” 


Ac nid oes angenocach neb na mi. 


LXV 
Khayyam, paham yr wyli nad wyt dda? 
Gofidio am y drwg, pa les a wna ? 

Nid oes drugaredd i’r neb na wnaeth ddrwg : 
Dros ddrwg y mae trugaredd. Na thrista. 


LXVI 
Trwy dallu’r ydwyf fel yr wyf, fy Rhi; 
O’th rad gan’ mlynedd maith y’m cedwaist i ; 
Can’ mlynedd maith y gwneuthum innau braw 
Ai mwy fy nghamwedd ai’th drugaredd di. 


LXVII 
Brwydro 4’m chwantau’r ydwyf drwy fy nhaith, 
Bu f’anwireddau imi’n alar maith ; 

Gwn y maddeui’n rhad, ond erys im 


Gywilydd wyneb—gwelaist fy holl waith. 


LXVIII 
Chwiliais, tu hwnt i’r wybren bellaf un, 
Am Bin a Llech, Nef, Uffern, cyn creu dyn : 
F’Athro a’m dysgodd i—‘ Mae’r Pin a’r Llech 
“A Nef ac Uffern ynot ti dy hun.” 

LXIX 
Mewn synagog ac ysgol, llan a thref, 
Arswydant Uffern a deisyfant Nef ; 
Ond nid yw’r neb a Wyr gyfrinach Duw 
Yn hau’r fath efrau yn ei galon ef. 


EXX 
Gwell yn y dafarn dy gyfrinach Di 
Na gweddi yn y cysegr hebddi hi ; 
‘Ti, cyntaf wyt ac olaf o bawb oll, 
Os mynni llosg, os mynni cadw fi. 


EXT 
Blinderau’r byd i’m henaid esmwytha ; 
Cudd rhag y byd y drygau a’m gwartha ; 
Heddyw dod im dy dangnef, ac yfory 
Megis y gweddai i’th drugaredd gwna. 


LXXII 
O ddyn, sy ddelw o’r cread mawr i gyd, 
Na ad i goll ac ennill ddwyn dy fryd : 
Yf win o gwpan y Tragwyddol Fenestr, 
Ac ymryddha o ofal y ddau fyd. 


LXXIlI 
Yr entrych fry, gwregys i’m corff yw et, 
A firwd o’m dagrau ydyw JihwWn gref ; 
Gwreichionen o’m trallodion ydyw Uffern, 
Ac ennyd o’m hesmwythder ydyw’r Nef. 


*% * * * 


7S 

LXXIV 
Fy nghyfaill am yfory na thristawn, 
Ond heddyw yn ein hoen ymlawenhawn ; 
Yfory o’r hen westy, gyda llu 
Seithmil blynyddoedd, ninnau ymadawn. 


LXXV 
Hen westy’r byd lle’r {m dros bryd yn byw, 
Rhyw frithle o ddydd a nos yn gymysg yw, 
Rhyw wledd lIle’r uchel eistedd Ilawer teyrn, 
A bedd lle’r isel orwedd Ilawer llyw. 


LXXVI 
Y gaer a daflai i’r nef ei chadarn dw, 
Lle crymai teyrnedd beilch mewn ufudd lw, 
Gwelais ysguthan ar fagwyrydd hon 
Yn cwyno ’i dolef drist, “Cw, cw, cw, cw?” 


LXXVII 
Neuadd Bahram lle ffrydiai’r gwin yn Ili, 
Esgorfa’r ewig a ffau’r llew yw hi ; 
A thi, Bahram, fu’n dal y gwyddfarch gynt, 
Gwél fel y daliodd gwyddfa’r bedd dydi. 


LXXVIII 
Y glaswellt ir a dyf ar fin y don, 
Fe dyf fel pan ar wefus angel, bron ; 
Rhown droed yn dirion arno, gall y tardd 
O lwch un hardd o dan y dorlan hon. 

LXXIX 
Bu dydd, bu nos, cyn dy fod di na mi, 
A’r nef a dréi yn ei chyfnodau hi ; 
O, sang yn ysgafn ar y llawr rhag ofn 
Mai cannwyll llygad bun a fethri di. 


LXXX 
Lle tyf y rhos a’r tiwlip coch ei wawr, 
Fe gollodd dewraf deyrn ei waed ryw awr ; 
A’r fan y plyg y fioled Wyl ei phen, 
- Fe roddes geneth wen ei phen i lawr. 


LXXXI 
Mae’r Rhod yn cynllwyn heddyw’n hangau ni, 
A’i bryd ar ddwyn ein bywyd a roes hi ; 
Eisteddwn ar y glaswellt, ni bydd fawr 
Na thyf y glaswellt o’th lwch di a mi. 


LXXXII 
Bu’r godard hwn fel minnau’n serchog ddyn, 
Yn gaeth yn rhwymau gwallt-fodrwyau’r fun ; 
A’r ddolen hon a weli wrth ei wddf, 
Bu honno’n fraich am wddf y deg ei llun. 


LXXXIII 
Crochenydd ddoe a welais ar fy hynt 
Yn dulio’i glai fel hwrdd rhyw agwrdd wynt ; 
A’r clai a lefodd yn ei gyfrin iaith : 
“Yn ara’ deg—biim innau ’n rhywun, gynt.” 

LXXXIV 
Pan fethrir finnau gan Dynghedfen gref, 
Heb gennyf obaith bywyd is y nef, 
O’m clai na wneler namyn cwpan gwin, 
Ac odid na ddeffréf pan lanwer ef. 


LXXXV 
Pa hyd y’n llethir gan flinderau’r dydd ? 
Pa waeth ai awr ai blwyddyn inni sydd ? 
Llanw di ’n Ilestri cyn ein [lunio ninnau 
Yn llestri ’ngweithdy’r crochenyddion fydd. 


LXXXVI 
Ai griddfan am fy rhan yn drist fy mron, 
Ai treulio ’myd a wnaf 4 chalon lon? 
Llanw fy nghwpan gwin! myfi ni wn 
A dynnaf anadl wedi’r anadl hon. 


LXXXVII 
Yn nyfnder Rhod y Nefoedd, draw ynghudd, 
Cwpan y cyst i bawb ei yfed sydd ; 
Tithau, pan ddél dy dro, na chwyna ddim, 
Ond yf yn llawen, canys daeth y dydd. 


LXXXVIII 
Nid dyn i ofni darfod wyf—ni’m dawr ; 
Gwell hynny’n rhan na’m cyfran ar y llawr ; 
Fy mywyd a roes Duw yn echwyn im,— 
Mi dalaf iddo’i echwyn yn ei awr. 

LXXXIX 
Ofn angau nid yw namyn d’amwyll di ; 
O farw y tardd anfarwol oes i ni ; 
Er pan fu f’enaid fyw yn anadl Iesu, 
I grafanc Bythol Dranc ni’m dygir i. 


XC 
Gwybydd mai gado’r bywyd hwn a wnei, 
A threiddio llen cyfrinion Duw a gei ; 
Bydd lon—ni wyddost o ba le y deuthost : 
Yf win—ni wyddost i ba le yr ei. 


XCI 
Ond Dydd y Farn, medd rhywun, a neshé, 
A’r Cyfaill Goreu fydd yn chwyrn. O, na! 
Nid oes ond da o’r Perffaith Dda a ddél— 
Tawela, canys bydd pob peth yn dda. 


XCII 
Enaid, os diosg pridd y corff fydd raid, 
Tr wybr yn ysbryd noeth y bwri naid ; 
Y Nefoedd yw dy gartref, a sarhaed 
Oedd iti gyfaneddu ’r llety Ilaid. 


XCIII 
Hedais i’r byd fel edn o’r anwel dir ; 
Mae arnaf hiraeth am ei awyr glir ; 
Yma nid oes gyfrannog o’m cyfrinach— 
Trwy’r drws y deuthum af yn 6l cyn hir. 

XCIV 
Fy hen gymdeithion i nid ydynt mwy ; 
Angau o un i un a’u cwympodd hwy ; 

Yfed gwin einioes wnaethant gyda mi, 

A huno ’nghynt na mi o awr neu ddwy. 


XCV 
Myned fydd raid i minnau ddydd a ddaw ; 
Angau a rwyga’r fron 4’i greulon law ; 
Ac ni ddychwelodd neb i’r byd yn 6l 
I adrodd hynt y pererinion draw. 


XCVI 
Dros fryn a ddl y teithiais gynt, a thrwy 
Holl gyrrau’r ddaear a’u cyfannedd hwy ; 
Ond mi ni chlywais ddyfod neb yn 6l— 
Y ffordd yr aethant ni ddychwelant mwy. 


XCVII 
Gymdeithion, rhowch im loywwin ar fy min, 
A gwefr fy ngwedd fydd ruddem fel y gwin ; 
Eneiniwch fi 4 gwin pan fyddwyf farw, 
Ac yna o estyll gwinwydd gwnewch f’ysgrin. 


XCVII 
Gwae fi fod llyfr fy mebyd wedi ’i gau, 
A chilio gwanwyn pér fy mwynder mau ; 
Aderyn hoyw ifenctid, ni chanfim 
Mohono’n dyfod nac yn ymbellhau. 


Omar Kbayydm 


XCIX 
Fy nghalon, beth pe caut y byd yn rhodd, 
A’r byd o gwrr bwy gilydd wrth dy fodd, 
A thithau i fynd i ffwrdd fel eira’r anial 
A safodd am ryw dridiau ac a ffddd ? 


c 
Nid budd i’r Rhod fy nyfod dani hi, 
-A’m myned ymaith ni chwanega’i bri ; 
Ni chlywais reswm chwaith gan neb erioed 
Am fy nyfodiad na’m mynediad i. 


Cl 
Yma ni ddeuthwn pei fy newis gawn ; 
Pe trefnwn fy mynediad, i ble’r awn ? 
Onid mil gwell fuasai’n hyn o fyd 
Na ddeuthwn, ac nad elwn, ac na bawn? 


cul 
O na bai i Dduw newid Nef a Llawr, 
Ac na chawn innau weled hynny’n awr, 
A gweled croesi f’enw o’i Lyfr yn llwyr, 
Neu ynteu ’ngwared o’m cyfyngder mawr. 


cul 
Pe gallwn lywio’r Nefoedd fel Tydi, 
Y byd i’w seiliau a faluriwn i; 
Ac yna llunio newydd fyd a wnawn, 
Lle caffai’r galon ei dymuniad hi. 

CIV 
Gymdeithion, pan gyfarffoch eto ’nghyd 
I gyd-lawenu ’n hoenus iawn eich bryd, 


A phan dywallto’r menestr y gwin pér, 
Cofiwch yn eich bendithion un fydd fud. 


CV 
A! fy nghymdeithion, yn y wledd a fo, 
Cedwch eich hen gydymaith yn eich co’; 
A’r gloyw win pan yfoch hebof fi, 
Trowch wydr ai ben i lawr pan ddél fy nhro. 


NODIADAU AR OMAR KHAYYAM 
A’l BENILLION 


SAIN YR ENWAU PERSIAIDD 


Yn nhrawsysgrifiad yr enwau dilynais y dull sy’n awr yn gyffredin, 

ond yn unig fy mod yn rhoi w yn lle ~ i ddynodi sain yr w Gymraeg. 
Gadewais heb eu cywiro rai ffurfiau sydd wedi mynd yn adnabyddus 
mewn trawsysgrifiad gwahanol, megys Koran, Mahometan, ac enw 
Omar ei hun, a ysgrifenasid ‘ Wmar yn ol y dull manylaf. 
, Seinier £4 fel yr ch Gymraeg, a ch fel y ch Saesneg yn church. 
Seinier gf fel yr ch Gymraeg ond yn feddal (fel y mae dd yn #h feddal). 
Seinier y, 7, sk, f, z, fel y seinir y llythrennau hyn yn Saesneg. Saif ‘am 
fath o anadliad gyddfol; nid oes i Gymro ond ei basio heibio. 


OMAR KHAYYAM 


Enw Omar Khayyam yn llawn oedd Ghiyath wd-Din Abw’l- 
Fath Omar ibn Ibrahim al-Khayyamt. Ef oedd prif serydd 
Persia a’r byd yn niwedd yr unfed ganrif ar ddeg ; dengys ei. 
lyfr ar Algebra wybodaeth feistrolgar o egwyddorion rhif a* | 
mesur ; yr oedd yn hyddysg mewn athroniaeth, meddygin-  ~ 
iaeth a gwyddoniaeth naturiol, ac yn un o athrawon Coleg 
NishapwWr. Ystyr Khayydm ydyw ‘gwneuthurwr pebyll, a 
synia rhai mai dyna oedd Ibrahim, tad Omar; ond fel y 
dywed y Dr. E. D. Ross (Batson and Ross, Rudd‘tya¢ td. 72) 
gellir casglu oddiwrth y ffurf Arabeg al-Khayyami mai enw 
teuluol oedd Khayyaém, canys nid al-Khayyami ond al- 
Khayyam fuasai’r gair am ‘y gwneuthurwr pebyll.’ 


Ychydig iawn o hanes Omar sydd ar gael. Er bod amryw 
gyfeiriadau ato mewn llyfrau diweddarach, nid oes, hyd y 
gwyddys, ond un llyfr o waith cyfoeswr iddo yn crybwyll am 
dano—hwnnw yw y Chahdr Magdla (y Pedwar Ymddiddan), 
gan Nizami-i-‘Arwdi, un o’'i gydnabod. Dywed Nizami iddo 
gyfarfod ag Omar a Mwzaffar-i-Isfizari mewn ty yn ninas 

Balkh yn A.H. 506 (sef A.D. 1112-1113), ac i Omar ddywedyd 
yn y cwmpeini, “ Bydd fy medd i mewn man y bwrw’r coed 
“eu blodau arnaf ddwywaith yn y flwyddyn.” Pan aeth 
NizAmi i Nishapwr yn A.H. 530 (A.D. 1135-6) yr oedd Omar, 
medd ef, wedi ei gladdu ers rhai blynyddoedd, ac aeth yntau 
i weled ei fedd. Fe gymerth arweinydd i ddangos y bedd 
iddo; ac “yntau a’m dug,” medd ef, “i Fynwent Hira. Mi 
“drois ar y chwith, ac yr oedd y bedd wrth wal gardd, a 
“choed gerllyg a choed eirin gwlanog yn estyn eu brigau 
“‘drosti, a dail blodau wedi disgyn ar ei fedd hyd oni chuddid 
“ei lwch gan y blodau. Yna ycofiais y gair a glywswn 
“‘ganddo yn ninas Balkh, ac y torrais i wylo, canys ar wyneb 
“yy ddaear, ac yn holl barthau’r byd cyfaneddol, ni welais yn 
“unman neb tebyg iddo ef.” 


Y mae Nizdmi yn adrodd hanesyn arall am dano yn 
proffwydo’r tywydd ir brenin yn A.H. 508 (A.D. III4-5). 
Dyma felly dystiolaeth cyfaill iddo ei fod yn fyw yn 1114, ac 
wedi marw ers “rhai blynyddoedd” yn 1135. Nid oes, gan 
hynny, le i ameu tystiolaeth y rhan fwyaf o’r awdurdodau 
diweddarach, mai yn 1123 y bu Omar farw. 


Un amseriad sicr arall yn ei fywyd sydd gennym. Yny 
flwyddyn 1074 apwyntiodd y Swltan Malikshah ddirprwyaeth 
o'r prif seryddion i ‘“‘chwilio yr uchelion,” a mesur hyd y 
flwyddyn. O’r gwyr hyn, nid enwir ond tri—Omar yn 
gyntaf, ac un or ddau arall oedd Mwzaaffar-i-Isfizari, y gWr 
oedd gydag Omar yn ninas Balkh yn 1112, Gwnaethpwyd 
y cyfrifiad, a dygpwyd ef i rym yn 1079; a diau mai i Omar 
yn bennaf y perthyn y glod am dano. Rhyfedd fel y mae 
golygwyr argraffiadau Saesneg oi bennillion yn adrodd, y 
naill ar ol y llall, ddywediad Gibbon fod y cyfrif hwn “bron 
“mor gywir” a’n cyfrif ni. Y gwir yw ei fod yn gywirach, er 
ei fod wedi ei wneuthur bedwar can’ mlynedd ynghynt., Fe 
welir wrth hyn pa mor oleuedig oedd Persia yn yr unfed 
ganrif ar ddeg, pan oedd caddug yr oesoedd tywyll yn 


r Yn ein cyfrif ni, a.ddygpwyd i rym gyntaf gan y pab Gregori XIII. 
yn 1582, tynnir tair blwyddyn naid o bedwar can’ mlynedd, h.y. 97: sydd 
o flynyddoedd naid mewn 4oo mlynedd; hyd ein blwyddyn ni felly yw 
365205 0 ddyddiau, neu 365'2425. Rhoes Omar 8 o flynyddoedd naid 
mewn 33 0 flynyddoedd; hyd ei filwyddyn ef felly yw 365:%, neu 
365'242424 0 ddyddiau. Hyd y flwyddyn mewn gwirionedd yw 
365242216. Gwelir felly pa gyfrif yw'r cywiraf. 


an 

gordor’r gwledydd hyn ; a gellir amgyffred paham y mae swn 
mor ddiweddar ym mhenillion Omar Khayyam. 


Adroddir chwedl ddyddorol iawn am dano, a’i gwnai, pe 
gwir, yn Wr tros gant oed yn marw. Yr oedd Omar, meddir, 
a Nizamw’l-Mwlk, y prif weinidog, a Hasan-i-Sabbah, a elwir 
“yr Hen Wr o’r Mynydd,” ill tri yn yr ysgol gyda’i gilydd ; a 
chytunasant, pwy bynnag o honynt a enillai swydd uchel, ei 
fod 1 helpu’r ddau arall. Pan wnaethpwyd Nizdmw’l-Mwlk 
yn brif weinidog ivr Swltan Alp Arslan, aeth Omar ato a 
chafodd gynnyg Ilywodraeth NishapWr. Ond ni fynnai Omar 
mo hynny, eithr gofynnodd am ryw “dal megis cyflog neu 
“bensiwn”; a hynny a roddwyd iddo. Aeth Hasan-i-Sabbah 
yr un modd 1 ofyn am ffafr y prif weinidog, a chynygiwyd 
iddo lywodraeth Ray neu Isfahan. Ond nid oedd Hasan yn 
fodlon ar hynny ; a gofynnodd am swydd yn y llys. Hynny 
a roddwyd iddo. Ond amcan Hasan oedd mynd yn brit 
weinidog ei hun. Canfuwyd ei frad, a bu raid iddo ffoi ; ac 
wedi hynny daeth yn bennaeth sect lofruddiog yr Ismailiaid, 
dan y teitl yr Hen Wr o’r Mynydd. Assassiniaid y gelwid ei 
ddilynwyr, a’u henw hwy a roes y gair assassin 1 ieithoedd 
Ewrop. Ganwyd Nizimw’l-Mwlk yn 1017; a bu Omar farw 
tua 1123, a Hasan yn 1124; os oeddynt felly tua’r un oed a 
NizAmw’l-Mwlk, yr oeddynt ill dau dros gant pan fuant feirw. 
Derbyniwyd y stori hon ar y cyntaf am ei bod mewn llyfr a 
honnai fod o waith Nizimwl-Mwlk ei hun. Pan welwyd 
mai yn y bymthegfed ganrif yr ysgrifennwyd y llyfr, gwrth- 
odwyd y stori ; ond yn ddiweddar canfu’r Athro E. G. Browne 
fod Rashidw’d-Din, mewn llyfr a orffennwyd yn 1310, yn ei 
hadrodd ar awdurdod un or llyfrau a gafwyd yng nghastell 
yr Assassiniaid. Nid mor hawdd ymwrthod @’r dystiolaeth 
hon ; eto amheuir y stori gan mor annhebyg ydyw fod dau gyd- 
ysgolor wedi cyrraedd y fath oedran ; (J.R.A.S., 1899, 411-5). 
Awgrymodd M. Houtsma o Leyden mai cychwyniad y stori 
oedd i rywun gamgymeryd NizAmw’l-Mwlk am brif weinidog 
diweddarach o’r enw AnwWshirw4n, am fod geiriau a briodolir 
ir gWr hwn fel pe’n taflu bod Hasan yn yr ysgol gydag ef. 
Tuedda Mr. Browne i dderbyn yr awgrym, er ei fod ef ei hun 
wedi darganfod mai yn 1066-7 y ganwyd AnwWshirwan (Lz¢er- 
ary History of Persia, ii. 192), ac fod yn hysbys fod Hasan 
yn ddyn mewn oed yn ymuno a’r Ismailiaid yn 1070-1. Ni 
ddarganfuwyd eto pa ronyn o wirionedd all fod o dan wraidd 


fl 

stori’r tri chyfaill ; ond ymdengys un peth yn lled sicr, sef 
i Omar gyrraedd oedran mawr. Canys odid na chyrchai at 
ganol oed pan gyfrifid ef, yn 1074, yn brif serydd Persia, a 
bu fyw agos i hanner can’ mlynedd wedi hynny. 


Y mae’r Dr. E. D. Ross, yn ei ragarweiniad i argraffiad y 
Mri Methuen o'r Rudd‘tydz, wedi casglu ynghyd bob cyfeiriad 
at Omar a welwyd hyd yn hyn yn hen lyfrau Persia. Dy- 
fynnaf yma ’r dywediadau pwysicaf am dano. 


Dywed ShahrazwWri, tua chanol y drydedd ganrif ar ddeg, y 
gellir ei ystyried yn ddilynydd i Avicenna yng ngwahanol 
ganghennau athroniaeth; ond mai dyn drwg ac anghym- 
deithasgar iawn ydoedd. Wedi darllen llyfr seithwaith fe’i 
hadroddai o'i gof. Yr oedd yn annhueddol i ysgrifennu nac 
i athrawiaethu ; eto enwir dau oi lyfrau. Yna disgrifir ei 
wybodaeth ddihafal o holl ddarlleniadau’r Koran. Rhoddir 
hanes am y diwinydd al-Ghazali yn dyfod i'w weled. Yr oedd 
y Swltan Malikshah yn ymddwypn ato fel cyfaill, a Shamsw’l- 
Mwlk, brenin Bwkhara o 1067 hyd 1079, yn ei anrhydeddu’n 
fawr, a pheri iddo gydeistedd ag ef ar ei orseddfainc. Yna 
rhoddir hanes ei farwolaeth. “Dywedir fod Omar ryw 
“ddiwrnod yn pigo’i ddannedd 4 phin aur, ac yn astudio’r 
“bennod ar uchanianaeth yn Lly/r Jachéd Avicenna. Pan 
“gyrhaeddod yr adran am ‘Yr Un a’r Lliaws, fe roes y pin 
“rhwng y ddwy ddalen, cyfododd, ac offrymodd ei weddiau, a 
“ ¢wnaeth ei orchmynion olaf. Nifwytaodd ac nid yfodd ddim 
“y dwthwn hwnnw, a phan offrymai ei weddi hwyrol olaf, fe 
“ymgrymodd hyd lawr, gan ddywedyd, ‘O Dduw! yn wir mi 
“a’th adnabim hyd eithaf fy ngallu: maddeu i mi gan hynny. 
“Yn wir fy adnabyddiaeth o honot yw fy [unig] ddyfodfa atat, 
“ A chan ddywedyd hynny y bu farw; Duw a drugarhao wrtho. 
“Fe ysgrifennodd benillion prydferth yn Arabeg a Pherseg.” 
Y mae llyfr ShahrazWri i’w gael yn y ddwy iaith ; yn y copiau 
Perseg rhoddir fel enghreifftiau o benillion Omar y ddau a 
rifir xci. a xiii. yn y cyfieithiad Cymraeg uchod. 


Mewn traethawd SwWfiaidd ar gynnydd yr enaid, a ysgri- 
fennwyd yn 1223, ceir beirniadaeth arno. Sonnir am “y 
“ philosophyddion anffodus a’r materolwyr sydd wedi pen- 
“-syfrdanu a myned ar gyfeiliorn gyda rhyw lenor sydd yn 
“enwog yn eu plith am ei dalent, ei ddoethineb, ei graffder, 
“ai ddysgeidiaeth. A hwnnw ydyw Omar Khayyam. Er 
“mwyn amgyftred ei ddigywilydd-dra eithaf a’i lygredigaeth 

“ni raid ond darllen y penillion a ganlyn o'i waith.” Yna 
dyfynnir pennill tebyg i rif c. uchod, a rhif lv. 


Mewn lIlyfr o “Hanes Gwyr Dysgedig,” gan Ibn al-Kifti, 
a fu farw yn 1248, dywedir am dano: “Yr oedd Omar al- 
“ Khayyam, uchelwr 0 Khwrdsan, ac un o wyr dysgedicaf ei 
“ddydd, yn hyddysg yn nysgeidiaeth y Groegiaid. Anogai 
“geisio yr Un Barnwr trwy buro nwydau’r cnawd er dyrchafu 
“enaid dyn. Danghosodd yr anghenrhaid o astudio gwlad- 
“wriaeth yn ol egwyddorion y Groegiaid. Ceir rhai o’r 
“SwWfiaid diweddar yn cytuno ag ystyr lythrennol rhai o’i 
“benillion, ac y maent wedi eu dwyn i’w cyfundrefn. Eithr 
“y mae eu hystyr fewnol yn sarff wenwynig ir Gyfraith 
“{Santaidd]. Ond am fod ei gyfoedion yn ei ddifenwi o 
“herwydd ei grefydd, ac hefyd yn datguddio’r cyfrinachau a 
“ guddiasai ef oddiwrthynt, fe ofnodd am ei waed, a ffrwynodd 
“ei dafod a’i bin. Fe wnaeth y Bererindod, nid 0 dduwioldeb, 
“ond rhag ofn, a datguddiodd un o’i gyfrinachau amhiir... 
“Yr oedd heb ei ail mewn seryddiaeth ac athroniaeth, a 
“daeth yn ddihareb am ei wybodaeth yn y canghennau hyn. 
“Gresyn na chadwasai ei enw da.” 


Heblaw enwau rhai o’i lyfrau, ni cheir yn y dyfyniadau 
ereill nemor ddim ond rhyw chwedlau heb fawr o goel 
arnynt. Y mae Dr. Ross wedi casglu’r crybwylliadau am ei 
lyfrau, a chael enwau naw o honynt heblaw’r penillion, sef 
pedwar ar rif a mesur, tri ar wyddoniaeth naturiol, a dau ar 
uchanianaeth. Dau o’r naw hyn sydd ar gael: “ Rhai o 
o anhawsterau deffiniadau Euclid” mewn llawysgrifen, a 
lyfr ar Algebyva, a gyhoeddwyd ym Mbharis yn 1851 dan 
olygiaeth F. Woepcke. 


Daeth y penillion yn adnabyddus gyntaf yn y wlad hon 
yng nghyfieithiad Saesneg Edward Fitzgerald. Pan gy- 
hoeddwyd hwn gyntaf mewn amlen bapur yn 1859, ni 
thynnodd ddim sylw ; safodd y copiau ar law Mr. Quaritch, 
a gwerthwyd hwynt o’r diwedd am geiniog yrun. Eithr yn 
awr (Mehefin 1907) y mae Mr. Quaritch yn cynnyg dau gopi 
ail llaw ar werth, ac yn gofyn £52 1os.am un,a £56am y llall. 
Cyhoeddwyd ail argraffiad yn 1868, a thrydydd a phedwerydd 
argraffiad wedi hynny, pob un yn amrywio cryn lawer 
oddiwrth ei gilydd ac oddiwrth yr argraffiad cyntaf. Arall- 
eiriad, yn hytrach na chyfieithiad, yw gwaith Fitzgerald ; fe 
gymerth bob rhyddid 4 phenillion Omar, megis estyn un yn 

ddau, gwneuthur pennill o ddarnau o wahanol benillion, a 
dwyn i mewn linellau o waith beirdd Persiaidd eraill, ac hyd 
yn oed amryw benillion newyddion oi waith ei hun. Nid 
cyfieithu oedd ei amcan yn gymaint a chanu ; a ‘chanodd 
gerdd sydd ymysg gemau godidocaf barddoniaeth Saesneg. 


Gellir nodi dau beth yn aralleiriad Fitzgerald, sydd, fel y 
cydnebydd ef ei hun, yn cyfleu camargraff am y penillion 
gwreiddiol. Dywedai mewn llythyr yn 1858, “ Many Quat- 
“rains are mashed together, and something lost, I doubt, of 
““Omar’s simplicity, which is so much a Virtue in him.” . Nid 
yn Omar y cafodd Fitzgerald ei frawddegau dyrys a thywyll. 
Mewn llythyr arall dywedai, “I doubt I have given but a 
“very one-sided version of Omar.” Ambheuaeth ac anobaith 
a gwrthryfel Omar a geir gan Fitzgerald, ond y mae ffydd, 
gobaith, cariad, yn lawn mor amlwg yn ei benillion ef ei hun. 


Ysgrifennwyd y penillion gan Omar mawn llawer amryfal 
hwyl a thymer. Yn y casgliadau gwreiddiol y maent wedi 
eu trefnu, nid yn ol y synnwyr, ond yn ol yr odl, trwy roi 
diwedd y prifodlau yn nhrefn yr egwyddor. Er bod pob 
pennill yn gyflawn ynddo ’i hun, ac yn gyffredin yn traethu 
un syniad, eto y mae’n amlwg fod y naill bennill yn fynych yn 
awgrymu’ llall, a bod rhyw berthynas rhwng y syniadau a’i 
gilydd ym meddwl y bardd. Ystyriais gan hynny mai iawn 
yn y cyfieithiad oedd llunio pryddest Gymraeg o’r penillion, 
trwy eu trefnu hyd y gallwn yn ol rhediad y meddwl, a’u hasio 
ag ambell “ac” neu “ond.” Y mae i’r bryddest a dyfodd fel 
hyn dan fy nwylaw bum rhan, sy megis yn dangos allan bum 
niwrnod yn hanes y bardd. 

Tybiai ei gyfieithydd Ffrengig Nicolas mai Swff oedd 
Omar, ac esboniai ei win fel y gwin dwyfol. Ymwrthyd 
Fitzgerald a’r dehongliad hwn, a deil mai gwin naturiol oedd 
gwin Omar, ond ei fod yn ymffrostio mwy ynddo nag a yfai 
ohono. Y gwir, efallai, yw mai rhan o'i wrthryfel yn erbyn 
gosodiadau crefydd Mwhammad oedd ei ymffrost yn y gwin. 
Gwelir hyn yn led amlwg yn xxiii. a xxiv. “ Nid yw cerddi 
“yfed Ewrop,” medd M. Darmesteter, “ ond cerddi medd-dod; 
“eithr can o wrthryfel yn erbyn y Koran, yn erbyn pen- 
“boethiaid, yn erbyn gorthrwm natur gan y ddeddf grefyddol, 
“ydyw rhai Persia. I’r bardd, arwyddlun ydyw’r yfwr o’r 
“dyn a ryddhawyd (homme émancipé) ; ir cyfriniwr, y mae’r 
“ewin yn fwy, y mae’n arwyddlun o’r brwysgedd dwyfol.” 

Arwydd yw gwin Omar, gan mwyaf, o’i wrthryfel yn erbyn y 
“ dychmygion duon sydd yn grwgnach serch a lloniant inni” 
chwedl Heine. Ond arferir ef yn ffugur ganddo am amryw 
bethau ; megis “gwin einioes,” xciv., a gwin cwpan angau, 
Ixxxvil. Weithiau yn ddiameu, saif am win cariad Duw, sef 
y Tragwyddol Fenestr, Ixxii. 


Gellir disgrifio Omar fel gwrthryfelwr beiddgar yn erbyn y 
grefydd sefydledig. Ymwrthodai 4’r credoau a dderbynnid 
gan y cyffredin ; gwelai nad oeddynt ond damcaniaethau’r 
oesoedd cynt, a sylwai ar “hunandyb” y rhai a’u Iluniasai, 
xxxlv., hunandyb dynion a feddyliai’n sicr mai eu tybiau hwy 
oedd gwirionedd Duw. Nid oedd ganddo ef ei hun fawr 0 
sicrwydd. Ni allai gredu yn adgyfodiad y cnawd, xix.-xxii. ; 
dirmygai baradwys y proffwyd,. xxiil., xxiv. ; a chwynai na 
allai gael sicrwydd am anfarwoldeb yr enaid, xxv., xxvi.; eto 
dyheai am dano, xxvil. ; fel Socrates, nid oes arno ofn darfod, 
os hynny fydd, Ixxxviil. ; eto ei ffydd yw y caiff dreiddio llen 
cyfrinion Duw, Ixxxix., xc. Felly’r Pregethwr — weithiau’n 
dywedyd mai “digwydd meibion dynion a ddigwydd i’r 
“anifeiliaid,” 111. 19, ond yn y diwedd yn credu “‘y dychwel yr 
“ ysbryd at Dduw, yr hwn a’1 rhoes ef,” xii. 7. 

Pa un bynnag a oedd Omar yn SWf? proffesedig ai nad oedd, 
y mae’n amlwg mai SWfiaeth oedd sail ei gred. Cyfrinwyr 
piwritanaidd oedd y SwWfiaid, a elwid felly am eu bod yn 
gwisgo swf, sef gwlan, fel protest yn erbyn moeth a-balchder 
y byd. Cododd SwWfiaeth o anfodlonrwydd ar ffurfioldeb 
Mahometaniaeth, a dyhewyd am grefydd fwy ysbrydol. 
Prif elfen crefydd y SWfioedd dal cymundeb personola Duw, 
ac ymgolli yn ei gariad Ef; ymwadu’n llwyr ag ef ei hun, 
a bwrw ymaith bob chwant nid yn unig am y bydhwn ondam 
y byd a ddaw. Dyfynnaf o lyfr Mr. Browne (zt. A/7zst. i., 
425-6) ddau o ddywediadau rhagflaenoriaid y SWfiaid. Dy- 
wedai Ibrahim Adham a fu farw tuag A.D. 777 : 

‘‘O Dduw, ti wyddost nad yw'r wyth baradwys yn pwyso dim mwy 
‘tyn fy ngolwg nag asgell gwybedyn wrth yr anrhydedd a roist arnaf 
‘drwy roi i mi dy gariad.” 

Ac fel hyn y dywedai’r broffwydes Rabi‘a al-‘Adawiyya a fu 
farw tua 752: 

‘‘O Dduw, pa beth bynnag a ddarperaist i mi o bethau’r byd hwn, 
‘‘dyro i’th gaseion, a pha beth bynnag a ddarperaist i mi yn y byda 
‘‘ddaw, dyro i'th garedigion, canys digon i mi wyt Ti dy Hun.” 

Dyma grefydd wedi cyrraedd tir uwch na ’r rhan fwyafo 
brofiad y Seiat. ‘“ Methodism,” meddai Thomas Carlyle, 
“‘with its eye forever turned on its own navel ; asking itself 
“with torturing anxiety of Hope and Fear, ‘Am I right? am 
“I wrong? shall I be saved? shall I not be damned ?’—what 
“is this, at bottom, but a new phasis of Zgozsm, stretched out 
“into the Infinite ; not always the heavenlier for its infinitude !” 
(Past and Present, bk. ii. che xv.) Dyna farn Omar Khayyam 
hefyd; canys nid yw’r neb a Wyr gyfrinach Duw, ac sydd 
4 goleuni cariad yn ei galon, medd ef, yn petruso dim am 
Uffern nac am Nef, xxxvi., xix. Dyma nod yr emynydd 
hefyd—“ nid rhag ofn y gosb a ddél, nac am y wobor chwaith.” 


I rai wedi cyfranogi fel hyn o gyfrinach Duw nid oedd 
y grefydd gyffredin ond cais musgrell i osod allan y Gwir yr 
oedd ganthynt hwy brofiad byw ohono; yn wir, nid oedd 
Mahometaniaeth yn well na rhyw grefydd arall ; yr oedd pob 
crefydd fel ei gilydd, hyd yn oed grefydd ddirmygedig yr 
eilun-addolwr, yn ymdrech i gael hyd rr Un Duw, xxxvii., 
xxxvill. Wrth ei gael Ef mor agos atynt, hawdd oedd i’r 
cyfrinwyr hyn fynd i gredu fod Duw ym mhob peth ac yn 
bob peth ; dyma athrawiaeth yr z#zmanence—-Duw yn hanfod 
yn ei waith, xxxix., xl. Yn lle “ Nid oes duw ond Duw,” 
dywedent “ Nid oes dim ond Duw.” Ymddangosiadau neu 
gysgodau ydyw pob peth arall: yr unig sylwedd ydyw 
Duw, Ixi. 

Y broblem fawr i Omar oedd pa fodd y mae drwg yn y 
byd. Credai’n ddiysgog fod popeth yn digwydd yn ol ewyllys 
Duw, a bod honno’n ddigyfnewid. Derbyniai’r athrawiaeth 
uniongred am yr Arfaeth; yr oedd yn Galviniad i’r pen. 
Diau fod ei seryddiaeth a’i wyddoniaeth wedi argraffu ar 
ei feddwl anhyblygrwydd deddf. Gwelai, gan na allai un 
achos gynhyrchu dau effaith gwahanol, fod yn rhaid i bopeth 
ddigwydd fel y mae—fod yr effeithiau a fydd yfory wedi eu 
penderfynu eisoes yn yr achosion sydd heddyw. Gan fod 
popeth felly wedi ei ragordeinio o’r dechreuad, pa fodd y mae 
dyn yn gyfrifol am ei weithredoedd? Dyma’r cwestiwn y 
dywed ef drachefn a thrachefn na all mo’i ateb, ac na welodd 
neb arall a allai ei ateb chwaith. “ Efé a Wyr,” medd Omar ; 
ac megis y dywedai Job, “Mynnwn wybod a pha eiriau y’m 
“hatebai,” pen. xili. 5, felly y mynnai yntau afael ynghwrr ei 
wisg a gofyn, lviii. Eto nid yw heb belydryn o oleu ar y 

mater: gwobr a chosb, “tal ydyw hynny”; ond nid 747 a 
rydd cariad, Ix., rhydd cariad bopeth. Cariad Duw yw ei 
unig grefydd ef; anghred a chred, ufudd-dod a bai, nid ynt 
yn bod yn yr ystyr y mae Duw yn bod; yr unig sylwedd yw 
Duw, Ixi. Dysgodd Duw iddo wersi cariad, a rhoes yn ei 
galon agoriad 1 drysordy’r sylwedd, Ixil., sef profiad oi 
gariad Ef. Dyma gyfrinach Duw, anid yw’r neb a’i gWyr yn 
gofalu am wobr na chosb. Gall ddywedyd “os mynni llosg, 
“os mynni cadw fi,” mewn Ilwyr ymddiried na fyn cariad ond 
y goreu. Wrth beidio a’i ystyried ei hun y daw dyn yn 
rhydd, xlii.; dylai fod uwchlaw gofalu am goll ac ennill 
iddo’i hun, eithr yfed o win cariad Duw;; felly y rhyddheir 
ef o bob pryder am y byd hwn a’r byd a ddaw, Ixxii. 


Dyna yn fyr rai o feddyliau Omar. Syniodd lawer 4 rhyw 
brudd-der hanner gwatwarus ar fyrder parhad pethau’r byd ; 
ond yn ei watwariaeth lymaf, megis wrth sén am y corff 0 
glai yn ddefnydd llestri, y mae rhyw dynerwch, megis “ bim 
“innawn rhywun gynt.” Ysgrifennodd ei benillion yn ddiau 
am na allai ymatal rhag dywedyd yr hyn oedd, ynddo. Yr 
oedd yn ddiystyr o ragfarnau’r llu, ac ni rusai eu cythruddo. 
Nid oedd ofn na gwaseidd-dra ynddo. Ymresymai 4’i Gréwr 
fe] 4’r brenhinoedd daearol yr ymgyfeillachai 4 hwynt, ac ni 
chredai y digiai Ef wrtho. Fel y dywedai Dafydd ap Gwilym, 
a wrthryfelai yntau yn erbyn catholigiaeth y canol oesoedd, 


‘Nid ydyw Duw mor greulon 
“Ag y dywaid hen ddynion ; 
‘‘Ond celwydd yr offeiriaid 

“Yn darllain hen grwyn defaid,” 


felly Omar: os oes Duw (ac nid amheuodd Omar hyn erioed), 
rhaid ei fod yn Dduw caredig, yn Un na warafuna lawenydd 
iw blant, ac na fydd yn greulon wrthynt. Yn Asia Fahomet- 
anaidd, fel yn Ewrop Gristionogol, lluniasid y credoau mewn 
oesoedd pan fyddai crefyddwyr yn lladd ac yn arteithio’i 
gilydd ; ac nid rhyfedd iddynt honni fod Duw fel hwy eu 
hunain. Ejithr cred Omar oedd mai da yw Duwi bawb; ac 
yn y ffydd hon gallai edrych ymlaen yn dawel a hyderus. 


Yn y penillion gwreiddiol fel yn y cyfieithiad y mae’r ddwy 
linell gyntaf a’r bedwaredd yn odli, ac weithiau’r drydedd 
hefyd. Y mae llinellau Omar yn gyffredin yn hwy, a’i odl 
yn fynych yn gywrain iawn, yn ymestyn dros amryw sillafau. 

Buasai llinell hwy yn feichus yn Gymraeg; ac ni hoffa’r 
Gymraeg “ odl foethus.” Ond ceisiais ddynwared, lle’r oedd 
modd, y chware ar eiriau sy mor hoff gan Omar, a dilynais 
yn fynych ffurf ei frawddegau, eu cyfochraeth a’u cyferbyniaeth. 
Nid yw 105 a gyfieithir uchod ond detholiad o’r penillion. 
Yn y llawysgrif hynaf ohonynt a gafwyd hyd yma, y mae 158. 
Ysgrifennwyd y llawysgrif hon yn 1460, a chedwir hi yn 
Llyfrgell Bodley yn Rhydychen. Cyhoeddwyd argraffiad a 
facsimile o honi gyda chyfieithiad Saesneg gan E. Heron- 
Allen (London: H.S. Nichols). Mewn casgliadau diwedd- 
arach y mae llawer mwy o benillion; cyhoeddwyd amryw 
faenargraffiadau o’r rhai hyn yn y ganrif aeth heibio. Yn 1867 
cyhoeddodd J. B. Nicolas 464 o’r penillion gyda chyfieithiad 
Ffrangeg ; yn 1883 cyhoeddodd E. H. Whinfield 500 0 honynt 
gyda chyfieithiad mydryddol Saesneg (London: Triibner 
& Co.) Ni all yr holl benillion a geir yn y casgliadau 
diweddar fod yn awdurdodedig; yn wir, y mae rhai yn 
amlwg yn efelychiadau gwaelach o benillion Omar, eraill wedi 
eu rhoi i mewn i ateb ei benillion ef. Priodolir llawer o 
honynt 1 feirdd eraill ; ac ni all yr ysgolheigion Persiaidd 
benderfynu wrth eu ffurf pa rai sydd ddiffuant. Nid oes i’r 
cyfieithydd ond arfer ei farn ; ac odid wrth ddewis y rhai 
goreu na bydd ymhell 0’ le. 


Gelwir y math hwn o bennill yn rwdé?, Ihosog rwda‘zyai. 
Arferodd Fitzgerald y gair estronol hwn yn deitl ar ei gyf- 
ieithiad. Ni thybiais fod angen ei ddynwared yn hyn mwy 
na phe dywedaswn ‘ Gedichte Heine.’ 


NODIADAU AR Y PENILLION 


ul. Kai Khwsraw: un o frenhinoedd chwedlonol Persia. 
Tybiai Syr William Jones mai Cyrus oedd Kai Khwsraw ; 
a chredid hynny hyd yn ddiweddar. Ond gwelir yn awr 
mair un ydyw 4 Kawa Husrawa yr Avesta, ac felly ei fod yn 
rhan o draddodiad hynafol iawn.—Browne, 27. His¢. of Persia, 
i, 35. Kai Khwsraw’r dydd: brenin y dydd, sef yr haul. 


ui. Llaw Moesen.—Cyfeiriad at yr hanes a geir yn 
Exodus iv. 6. Crybwyllir y wyrth fwy nag unwaith yn y 
Koran, ond ni sonnir am wahanglwyf: “Dod dy law yn dy 
“fynwes, a hi a ddaw allan yn wen, heb un niwed,”—pen. xxvii. 


Nodiadau 193 


Anadl Iesu.—Y mae traddodiad Mahometanaidd maianadl 
lesu sy’n bywhau pob rhyw beth. Dywedir yn y Korn, pen. 
ii.— Mi wnaf ger eich bron megis llun aderyn o glai; yna 
mi anadlaf arno, ac fe ddaw yn aderyn trwy gennad Duw ; ac 
mi iachaf yr hwn sydd ddall o’i enedigaeth, a’r gwahanglwyfus, 
a chyfodaf y meirw trwy gennad Duw.” Diau mai o hanes 
gwyrthiau’r iachau a’r cyfodi o feirw y tardd y syniad am 
rinwedd yr anadl. Ceir ef hefyd yn y traddodiadau 
Cristionogol ; er enghraifft yn ‘Efengyl’ y Pseudo-Matthew, 
a elwir, yn yr hen gyfieithiad Cymraeg, ‘Mabinogi Iesu 
Grist, dywedir am y bachgen Iesu, pan frathwyd ei frawd 
Iago yn ei law gan sarff, “ni wnaeth ddim eithr hwythu 
“ar 1 law, ac yn ddiannot y iachaawdd i law.” Yn yr 
un ‘ Efengyl’ ceir hanes Iesu, yn bump oed, yn llunio adar 
o'r dom, ac yn peri iddynt ehedeg; ond ni sonnir am ei 
anadl yno. Rhoddir mwy o bwysar ei anadl yn y traddodiadau 
Mahometanaidd. Gweler pennill lxxxix. 


XXII. Cyfeirir yn y pennill hwn at yr arferiad yn y Dwyrain 
o gladdu’r trysorau pan ofnid rhuthr ysbeilwyr yn y nos. 
Wrth reswm, pam elai’r perigl] heibio, fe gloddid am danynt 
eilwaith. 


XXIII. Ffynnon Kawsar : yn Arabeg, al Kawthar—ffynnon 
neu afon ym Mharadwys Mwhammad, ai dyfroedd yn 
wynnach na llaeth neu arian, yn felysach na’r mél, ac yn fwy 
eu perarogl na’r mwsg; a phwy bynnag a yfai o'r dwfr 
hwnnw, ni sychedai yn dragywydd.—Sale’s Kordn, pen. 
Cviii., nodyn, a’r prelim. discourse, sect. iv. 

Lle mae gwin pur : er bod y Proffwyd yn gwahardd gwin i’r 
ffyddloniaid ar y ddaear, addawai iddynt eu gwala o hono ym 
Mharadwys. 


XXIV. Rhianedd y Wlad Well : yr hWriaid, neu’r gweryddon 
llygad-ddu teg sydd wedi eu darparu i’r saint ym Mharadwys 
y Proffwyd. 


XXVIII. Jamshid: un arall o frenhinoed yr hen chwed- 
loniaeth. Jain oedd ei enw, a theitl yw skid, yn meddwl 
‘teyrn’ neu ‘bennaeth.’ Dywedai’r Mahometaniaid bore mai - 
Solomon oedd Jam ; ond gwyddai’r ysgolhaig Zoroastraidd ? 
enwog Ibnu’l Muqaffa‘, a fu farw tuag A.D. 760, mai ffolinely 
oedd hyn, a dywedai fod tair mil o flynyddoedd rhwng Janva 

Solomon. Pa fodd bynnag am hynny, yr un yw Jam a Yama, 
un o dduwiau’r ysgrifeniadau Hindwaidd ; ac felly y mae’r 
traddodiad am dano yn cyrraedd yn ol 7r cyfnod cyn ym- 
wahanu o hynafiaid y Persiaid a hynafiaid yr Indiaid-Ariaidd, 
rai miloedd o flynyddoedd cyn Crist.—Browne, zz. “sé. i. 113. 


XXXIV. Saki (yn hytrach, yn ol y trawsysgrifiad manylaf, 
saqi): menestr, trulliad, heilyn, cupdearer. Yn Ixxii. a cv., 
arferais yn lle saki y gair ‘menestr, gair Owain Cyfeiliog 
yng nghan y Corn Hirlas. 


XXXVI. Masjid: mosgue, addoldy Mahometanaidd. Yr 
ystyr yw, pa un bynnag ai Iddew anghredadun ai Mahometan 
crediniol fo’r gwr. 


XXXVI. Ka‘bah: y deml ym Mecca, cysegr santeiddiaf 
crefydd Mwhammad, a chyrchfa’i phererinion. 

Y gloch: cloch eglwys y Cristion. Nid cloch ond rhingyll 
neu griwr fydd yn gwahodd y ffyddloniaid i addoldai Maho- 
metanaidd. (Bu agos ir Proffwyd ei hun fenthyca cloch y 
Cristion ; ond yr oedd gan un o'i ddilynwyr, Bilal wrth ei 
enw, lais nerthol, a rhoed y gWr hwnnw ar waith i alwr 
addolwyr i’r ysgubor lle cyfarfyddai’r ffyddloniaid cyntaf. 
Parhaodd y criwr yn un o sefydliadau’r grefydd.—Mar- 
goliouth, Mohammed, 222). Nid oes angen crybwyll mai i 
grefydd y Cristion hefyd y perthyn yr Eglwys a’r Groes a 
grybwyllir yn y pennill hwn. 

Zwnnar: gwregys a wisgid gan y Zoroastriaid i’w gwahan- 
iaethu oddiwrth y ffyddloniaid. 


XLV. Parwin: y Pleiades, y saith seren. Mwshtar?t: y 
blaned Iau, /zpiter. 


Li. Efé ywr hen ffurf ar y rhagenw, a newidiwyd gan 
gyfieithwyr y Beibl i Efe. Y mae’r llinell wreiddiol o’r un 
ffurf a hon, yn diweddu yn yr un modd @’r rhagenw. 


Lu. Gwyddbwyll: chess. Clawr y gelwir yn Gymraeg y 
bwrdd y chwareuid y chware arno. 


LXxll. Y Tragywyddol Fenestr: Duw. 


LXxIU. Jihwn: yr afon Oxus, 

LXXvI. Ystyr y gair cw yn y Berseg, ac yn yr hen 
Gymraeg hefyd, ydyw ‘pale?’ Ynnyddiau Omar Khayydm, 
e fuasai iaith yr ysguthan yn y pennill mor ddealladwy i. 
Gymro ag i Bersiad, heb nodyn fel hyn i’w hegluro. 


LXXVII. Bahrdm : hen frenin, y pumed o'r enw, a deyrnasai 
A.D. 420-438. Gelwid ef Bahram GwWr, sef Bahram yr Asyn 
Gwyllt, am ei enwogrwydd yn hela’r creadur hwnnw. Y 
traddodiad am ei ddiwedd oedd mai ei ddal a gafodd, wrth 
hela’r asyn gwyllt, mewn migngors neu donnen, Ile’i llyncwyd 
yn fyw, ef a’i farch. 

Yn y pennill gwreiddiol, arferir dau air o’r un sWn ond 
o wahanol ystyron, sef gr ‘asyn gwyllt,” a gwr ‘bedd.’ 
Yn y cyfieithiad, ceisiwyd cyfleu’r effaith drwy arfer gwydd- 
Jarch sef ‘march gwyllt’ am y naill, a gwyddja, sef ‘claddfa,’ 
‘tomb, am y llall. Os gwir a ddywed Darwin, nad oes 
geffyl gwyllt mewn natur, ond o hil ceffylau dof, odid nad am 
ryw fath o asyn gwyllt yr arferwyd gwyddfarch gyntaf gan ein 
hynafiaid ni. 


LXXXIX. Anadl Iesu: gweler y nodyn ar rif iii. uchod, 


XCVIl. gwefr: amber. rhuddem: ruby. ysgrin: arch, coffin. 

